creat un om natural, pe care l-a înzestrat apoi printr-un dar su 
pranatural, cu formele vieţii spirituale. | 
Într-o astfel de concepție, păcatul strămoșesc însemnează 
decăderea omului din starea de har iniţială. Darurile duhovni= 
cești, primite prin har, deosebit de creaţie, i-au fost luate pri 
păcat. Însă firea omenească nu a fost prin aceasta stricată. Na- 


tura omenească este bună în ea însăși — aci e deosebirea între 
Luther și catolici —, în orice caz, e „destul“ de bună, spre ase 


putea constitui într-un om întreg, posedînd, în el însuși, rațiu- 


nea lui secundară de a fi (secundară, dar suficientă, într-un anu=. 


me sens, pentru ca omul să existe în el însuși), fiind dotat cu 
perfecțiuni, mărginite, ce e drept, dar „proprii“, existînd „per 
suam essentiam!, deosebite de perfecțiunile spirituale mai înal- 
te, neîngăduite decît celor în stare de har. 


Antropologia ortodoxă nu a deosebit niciodată în același fel, 


între actul creator al lui Dumnezeu și actul de har prin care 
acesta i-a dat perfecţiunile spirituale. Lumea Harului nu este, 


pentru ortodocși, deosebită și suprapusă lumii naturale consti-. 
tuite aparte și subzistente la fel. Pentru ortodox, omul creat nu 


este, deci, „omul natural“, animalul rațional al apusenilor, gă- 
sind în natura sa proprie raţiunea sa imediată de a fi; el este o 
ființă spirituală, creată după chipul și asemănarea lui Dumne- 
zeu și care numai în voința lui Dumnezeu își află rostul. „Ni- 
mic din tot ceea ce este cu adevărat nu este cu adevărat în afară 
de Tine.“ Pentru ortodox, „naturalul“ ca atare, adică neutrul 
față de acțiunea divină, nu există. Ortodoxul deosebeşte puter- 
nic pe Făcător de făptura sa, însă toată făptura este sub acţiu- 


nea neîncetată a lui Dumnezeu. Ceea ce este potrivnic acestei 


acțiuni este Da Dar viaţa duhovnicească subzistă în fire și 
după păcat. Intunecată, șovăielnică, nesigură de ea, dar măcar 
sub forma „nădejdii“ mântuirii, există, fără îndoială. 

(Dacă această concepţie e acuzată de apuseni ca „Ocaziona- 
listă“, putem răspunde că se înșală, deoarece, între cauzalita- 
tea divină și efect stă întreaga taină a libertăţii noastre, care 
schimbă cu totul datele problemei, fără a ne sili să acceptăm 
această neutralitate a naturii.) 

Nu ar fi de insistat așa de mult asupra acestei deosebiri, de 
multe ori atenuată în Apus, dacă ea n-ar fi plină de consecin- 
țe însemnate privitoare la lămurirea nedumerirei de care am 
vorbit la început. 

„Naturalul“ acesta este esenţial pentru Apus. Pe el își în- 
temeiază ei toată „civilizația“. Cunoașterea prin lumina „natu- 
rală“, morală „naturală“, drept „natural“ etc. sînt orînduiri fireşti, 
lăsate pentru această lume și după firea ei. Deasupra ei, lumea 
supranaturală se adaugă ca s-o completeze și s-o încoroneze, 
fără însă ca s-o modifice, dimpotrivă, chiar o ajută să se rea- 
lizeze. 

Patristica nu a cunoscut niciodată ideea aceasta a unei lumi 
naturale, neutre. Lumea actuală este stricată (tulburată). Lăsa- 
tă în voia ei, dă în chip aproape sigur de rîpă; totuși, Dumne- 
zeu nu și-a întors cu totul privirea de la ea. Acţiunea lui este 
mai învăluită, ascunsă minţii omenești, dar ea subzistă mai de- 
parte. Nimic nu ar putea subzista o clipă fără ea. 

Ideea de „transfigurare“ a lumii, de „theosis“, în sensul ei 
athanasian, este ideea centrală pentru spiritul ortodoxiei, în lo- 
cul ideii de natură a Apusului. Pentru răsăritean, împlinirea 
atîrnă de faptul că, sub acţiunea Sfîntului Duh, totul trebuie să 
se transfigureze; pentru „realizatorul“ apusean, ideea nu poa- 
te avea aceeași semnificaţie. Ceea ce caută el e să-și „justifice“ 
față de Dumnezeu acţiunea și realizarea, pentru ca, astfel, re- 
alizarea lui — în chip natural bună — să fie întregită prin har. 
La noi, lumea naturală este în păcat (naturală, în sensul apu- 
sean, desigur). Ea trebuie să se transfigureze și prin această tran- 
sformare ontologică de „theosis“ să reintre în Dumnezeu, din 
voia căruia a ieșit, prin anarhia primului păcat! 

Această învăţătură a Răsăritului nu trebuie însă confunda- 
tă cu învățătura protestantă a răului radical; căci, după aceas- 
tă învățătură, natura este cu totul stricată, harul substituindu-se 
„faptelor“, spre a ne mîntui. Aci nu se pomenește de transfigu- 
rare, căci faptele sînt ale „harului“, ci nu ale făpturii transfigu- 
rate. Şi apoi, la protestanți, e vorba numai de mîntuirea fiinţei 
individuale, pe cînd la ortodocși e vorba de mîntuirea lumii în- 
tregi. Ceea ce e vrednic de reţinut este faptul că, victime ale ace- 
leiași separații apusene a naturii de har, protestanții consideră 
Harul ca ceva esențialmente exterior naturii omenești ce se mîn- 
tuie. Și nu se mai vede bine cine se mîntuie, dacă ceea ce e că- 
zut nu se mîntuie. 

Harul acesta — zic, la rîndul lor, catolicii — lucrează asu- 
pra omului, dar nu-l transformă individual, căci harul dă dra- 

gostea și aceasta dă „faptele“. Cu totul pe alt plan așază orto- 
docșii chestiunea. La noi, „transfigurarea internă“ nu e decît 
o „prefigurare“ a „transfigurării cosmice“. De aceea, ideea de jus- 
tificare, așa de importantă în controversele apusene cu privi- 
re la Har, cu toată încercarea unora, nu are așa de mare 
importanță pentru ortodocși. Ceea ce importă nu e mîntuirea 
mea, ci mîntuirea lumii. În cei pe care biserica îi consideră 


„drepţi“ înaintea lui Dumnezeu, ea vede numai o prefigurare 


a restaurării finale. Speculațiile asupra mântuirii universale au 
cu totul altă importanță în Răsărit decît în Apus — chiar dacă 
lăsăm la o parte formele exagerate și vădit eretice pe care le ia 
acest gînd la unii părinţi. Deci, cu totul alt plan de considera- 
re a problemei: juridic în Apus, ontologic în Răsărit, fie în pa- 
tristica greacă, fie în gîndirea teologică din ultimul veac. 

O pildă a acestei diferențe ne e dată de învățătura privitoa- 
re la Sfînta Fecioară în Răsărit și în Apus. Dogma catolică a ză- 
mislirii ei fără de prihană e o pildă a acestei teologii naturaliste. 
Ea nu se înțelege decît ca o urmare a acestei antropologii. Sfîn- 
ta Fecioară e ferită printr-un act exterior special al Harului, care 
o desparte, sub acest raport, de firea omenească și o răpește 
acestei firi, făcînd din ea o ființă supranaturală. Ea e un dar și 
un instrument al providenței, binevoitor față de oameni. 

Tradiţia Răsăritului, departe de a vedea în Sfînta Fecioară 
un dar în afară de ființa omenească, vedea în ea „podoaba în- 
tregii făpturi“, termenul cel mai înalt al unei pregătiri de a re- 
primi pe Dumnezeu, care se urmează în generaţii, încă de la cea 
dintîi remușcare a lui Adam. 

Libertatea Maicii Domnului de a primi pe Dumnezeu este 
centrală. Ea nu mai e o unealtă, ci o ființă primitoare de Dum- 
nezeu, cea mai curată și cea mai înaltă, dintre toate făpturile. 
Cea care s-a ridicat cel mai sus, către Dumnezeu, peste păcat! 
Harul conlucrează, desigur, și aci, dar Sfînta Fecioară purce- 
de din lume către Dumnezeu, în aceeași măsură în care primeş- 
te Darul lui Dumnezeu către lume în Fiinţa Domnului Hristos. 

Aceeași deosebire în înțelegerea ortodoxă a raporturilor 
dintre libertate și autoritate. Cînd cineva a admis că „omul na- 
tural există în sine“, tot spiritualul devine exterior. Așa înțe- 
leg catolicii autoritatea. Ortodocșii însă refuză să îi urmeze pe 
această cale pînă la capăt. De ce deosebirea? Pentru că auto- 

ritatea nu este, pentru ortodocși, nici la papă, nici la sinodul ecu- 
menic. Biserica nu e nici monarhie văzută, nici aristocrație vă- 
zută, nici democraţie văzută. Niciodată, la ortodocși, această 
învăţătură nu s-a pus în acești termeni. Homiakov a arătat că, 
la ortodocși, nu există autoritate exterioară. Autoritatea bise- 
ricii este autoritatea întregii lumi creștine, de la lisus Hristos și 
pînă astăzi şi de astăzi înainte. Nici chiar sinoadele ecumenice 
nu își datoresc autoritatea lor incontestabilă formelor juridice. 

Numai după ce adevărul iese la iveală, se poate spune lucrul 
hotărît. Nu e însă nici un criteriu exterior pentru asta. Căci, 
atunci ar trebui să judecăm acţiunea Sfîntului Duh prin crite- 
rii care îi sînt inferioare. Nu există, deci, criteriu exterior al ade- 
vărului, ci un criteriu interior: viaţa bisericii, luată în întregul 
ei istoric. Se vede foarte bine că nu e deloc vorba de o interio- 
rizare individualistă, în sensul protestant, ci de un refuz de a 
accepta termenii în care conștiința apuseană a formulat o pro- 
blemă din care, în ceea ce o priveşte, nu mai poate ieși; dar în care 
noi, din fericire, am fost feriţi, pentru motivele mai sus amă- 
nunțite, a intra. 

Catolicii critică, este drept, această teorie ca incomodă din 
punct de vedere social; căci nu văd cum s-ar putea organiza în 
aceste condiţii o biserică puternică (aci, pe pămînt), fără un cri- 
teriu extern. Istoricește, catolicii au aci dreptate. Dar diferen- 
ţa are același izvor, ca mai sus. Altă înțelegere a rostului istoriei 
şi a bisericii în faţa ei. 

La fel în ceea ce priveşte purcederea Sfîntului Duh. Cato- 
licii spun ades că deosebirea dintre ei și noi n-are însemnătate. 
Totuși, sînt diferenţe practice enorme. Catolicii au „organizat“ 
toate căile Sfîntului Duh; în vreme ce la noi căile lui sînt ne- 
pătrunse omului. Doctrinar, deosebirea stă într-o neînţelege- 
re. Sfîntul Duh purcede prin Fiul doar faţă de oameni — zic ei. 
În el însuși, vine de la Tatăl, de la care vine totul. Apoi, la cato- 
lici, Sfîntul Duh este identificat cu harul administrat de bise- 
rică. La noi, Sfîntul Duh lucrează el asupra bisericii. 

Apoi, apusenii sînt hristocentrici, în vreme ce ortodocşii sînt 
mai ales închinători ai Treimii. Părinţii greci s-au preocupat 
mult de 'Treime, în vreme ce latinii se ocupau mai cu seamă de 
organizarea vieţii. Mai mult decît atît; la ortodocși, toată lu- 
crarea creștină începe cu invocarea Sfîntul Duh. La catolici, cu 

omul, cu sufletul omului căutător de Dumnezeu. Protestanții 
au lăsat chiar în umbră Sfîntul Duh. Pentru răsăriteni, lisus este 
Dumnezeul în Sfînta Treime și creștinismul nu are sens fără Cele 
Trei Feţe Dumnezeiești. 

Din contactul ortodoxiei cu confesiunile apusene ce are de 
așteptat ortodoxia ? Dacă își propune să dezvolte în afară for- 
mele sale de viaţă spirituală, acest contact, apropierea poate con- 
stitui o primejdie. Exteriorizarea ţine de o problematică străină 
ortodoxiei și nu poate decît să complice cu probleme inutile po- 
ziţiile ei spirituale, fapt dovedit de mersul stărilor bisericeşti 
din Răsărit în contact viu cu Apusul. 

Ortodoxia poate însă să-și dezvolte bogăţiile sale interioa- 
re. Se pare că acest proces este deja început. Ce va urma? Ce va 
da biserica ortodoxă ieșită din faza statică, spre a intra într-o 
fază dinamică ? Este această ieșire cu putinţă și în ce condiţii? 
Ce avem de așteptat de la ea? Iată probleme la care ortodoc- 
şi vor trebui să dea un răspuns. 


NICULAE IONESCU. SCHEMĂ GENERALĂ 
A UNUI CURS DE FILOZOFIE A RELIGIEI 


Curs făcut la Faclultatea] de Filozofie și Litere 
de la Universitatea din București 


„Ca să nu se supere nici Metafizica, nici Teoria judecății“, 
pe care ar fi trebuit, din lipsă de timp suficient, să le sacrifice, 
respectiv, una alteia, d-l Nicolae Ionescu — conferenţiar de Lo- 
gică şi Teoria cunoștinței la Facultatea de Litere şi Filozofie din 
București — a reluat, în semestrul al doilea al anului acesta, 
Cursul de filozofie a religiei, cu intenţiunea sa obișnuită de a 
reface problematica întrebării şi schiţa logică a cîtorva indica- 
țiuni de soluţionare. 


În sărăcia de îndrumări întemeiate, pentru studenţii dornici 
de orientare religioasă — un curs de filozofia religiei făcut de pe 
o catedră de Logică e menit să inspire, atît celui dornic de cuge- 
tare, cât și celui dornic de „autoritate“, și încredere și simpatie. 

Zbuciumul cugetării omenești asupra lucrurilor sfinte, mai 
ales într-o vreme în care se pare că se cugetă mai mult decît se 
trăieşte sfințenia, este o problemă destul de prezentă în mintea 
tineretului din generația actuală, pentru ca cursul d-lui N. I[ones- 
cu] să găsească numeroși auditori. 


Și încercarea Domniei-sale, de scoatere din cenușă a „etho- 
sului“ religios specific-ortodox, fără pretenții, dar cu intenții 
teologale bine definite — astăzi, cînd tot ce este filozofie reli- 
gioasă, chiar la clerul de nume ortodox, este marfă de import, 
purtînd pecetea mentalități apusene — trezește în special ase- 
ceristului care şi el caută, fără să izbutească totdeauna să gă- 
sească, îndreptar pentru dreapta credinţă (în trecut fie zis, de 
la Petru Movilă, nu mai cunosc Mărturisire de credinţă orto- 
doxă), răspunde și unei nevoi de orizont mai larg pentru teo- 

og noștri, şi unei nevoi reale de îndrumare a cugetării religioase 
e la noi. 

Literatura religioasă a sfinţilor părinți nu se găseşte nicăieri 
în traduceri accesibile, hrană sufletească rezervată cu dinadin- 
sul cîtorva seminariști ceva mai destoinici în grecește. 


Biserica încetează educaţia religioasă în școli, după ultimii — 


trei ani de istorie dogmatică papagalicească, impuși de program, 
tocmai în momentul în care adolescentul are nevoie, mai mult 
ca orişicînd, de o orientare, pe care de fapt nu i-o dau celelal- 


te studii (inclusiv filozofia, cu toate asigurările expunerii de 


motive a ministerului la alcătuirea programei analitice). 

Biserica nu păstrează cu credincioșii alte legături decît cele 
ce-i pot procura de a aceştia sprijin bănesc. (Câte biserici nu 
stau sub epitropie de atei!) 

Și apoi, ne minunăm de progresul sectarismului care răspun- 
de — cu toată lipsa desăvârșită de cultură — unor nevoi religioa- 
se pe care biserica propriu-zisă le neglijează sau le uită, în 
folosul „cooperativei“ sau al „bîlciului“. 

Remarc acestea în treacăt, pentru a arăta că apărarea, oare- 
cum prea pudică, a conferențiarului nostru, că nu face acest curs 
nici de modă, nici din preocupări actuale, ci dintr-o preocu- 
pare permanentă a Domniei-sale, trebuie luată în rezervă; fără 
a-i pune la îndoială „intenţiile“ — ci analizînd numai „preten- 
ţuile“ —, vedem că [alături de) realizările setei Domniei sale de veș- 
nicie, cursul Domniei-sale smple (dacă e destinat să umple sau 
umple fără să fie destinat, nu discutăm aci), se umple în actu- 
alitatea intelectuală de la noi, o lipsă care-l face şi oportun, şi 
simptomatic. (Nu-i vorba de libertatea de a gîndi oricînd la cele 
religioase, ci de oportunitatea de-a vorbi oricînd de ele de la 
înălțimea unei catedre universitare. Acum 4-5 ani nu mi s-a ris 
în nas în aceeași Facultate de Filozofie, cînd mărturiseam unor 
colegi simpatiile mele creștinești ?) Este, deci, incontestabil și 
o modă instalată-n facultate, modă de la care noi personal — 
spre a ne trage spuza pe turtă (cine n-o face azi?) — am dori 
să rămînă nu numai obișnuința de-a gîndi din cînd în cînd asu- 
pra legăturilor cu absolutul, ci și străduinţa de-a trăi mai mult 
şi mai adînc valorile acestea... 


Acestea fiind împrejurările, să facem cunoștință mai de aproa- 
pe cu omul. 

D-l Nae Ionescu nu este un nou venit în cugetarea religioa- 
să. Încă din primul an cînd a profesat în București — eram pe 
atunci în clasa a VI-a —, Domnia-sa a avut preocupări religioase. 

Lecţia Domniei-sale inaugurală trata, dacă îmi aduc bine 
aminte, despre Dragoste ca mijloc de cunoaștere. Şi cine nu ar 
putea întrezări aci O teză scumpă unei teorii a cunoștinței? 

Și, chiar în acel an, Domnia-sa a ţinut curs despre Problema 
filozofică a Dumnezeirei (teism, panteism, deism, panenteism ). 

La cursul de logică, de asemeni, am asistat la un examen pe 
care un coleg mai mare îl trecea cu un comentar asupra Câr- 
ţii lui Iov. Şi lucrul m-a interesat, dar m-a surprins. 

În iarna anului trecut, Domnia-sa a făcut un curs de filo- 
zofie religioasă. Convins că lucrul nu putea să strice, în acti- 
vitatea publicistică, de asemeni, la Jdeea Europeană, sub diferite 
pseudonime!, a încercat să ridice în multe rînduri și să scoată 
din inerția ei obișnuită, nu totdeauna cu succes, ursul din bîr- 
log și să-l provoace la discuţie. (Dar ursul mai joacă și de voie 
cîteodată!) 


„„„Faţă de noi?, nu a fost totdeauna așa de prietenos cum 
ne-am fi așteptat să fie... La început, ne judeca drept „francma- 
soni“ ; mai tîrziu, ne-a acoperit cu epitetul de „religie poliţieneas- 
că“, cu „vagi pretenţii de moralizare catehetică a altora“ și cu 
intenţii de „demoralizare“ a frontului lăuntric față de Apus... 
Mai mult, în două rînduri l-am solicitat să dea și pe la noi, care, 
Chiar rătăciți, nu eram încă „pierduţi“, ci căutam... 

Dar ne-a „condamnat“ definitiv și pe calea asta, fiindcă, pe 
românește, în două rînduri „ne-a tras chiulul“. Noi totuși n-am 
deznădăjduit. 

Și apoi, firește că fiecare poate avea ce păreri crede nimeri- 
te despre un lucru. Atât, numai să se potrivească cu realitatea. 

În cazul nostru, nu știu dacă erau totuși bine informate. În 
orice caz, informaţiile erau întru cîtva confuze — și nu totdea- 
una competente. 

Întrucît mă privește personal, socotesc că acest fel de-a ne 
privi și de-a ne judeca ne-a prins bine. El ne-a impus neconte- 
nit O revizuire a rosturilor noastre. 

Ne-am întrebat şi noi, pe urma Domniei-sale: Doamne, 
dacă un om de bună-credință ne condamnă astfel, nu cumva nu 
sîntem noi într-adevăr — fără să știm — unelte polițienești gra- 
tuite, sau cozi de topor ale străinilor? Și ne-am făcut scrupu- 
le și rezerve... (zadarnice de altfel), a căror urmare a fost însă 
o adîncire spirituală a lucrului început. 

ȘI apoi, pentru noi cei de la Filozofie, cursurile Domniei-sale 
au mai fost prilejuri de revizuiri spirituale. 

De fapt, d-l Nae Ionescu nu rămîne fix și-nțepenit într-o pă- 
rere: „Fereşte-te de omul care îţi spune 20 de ani același lucru“ 
— ne spunea odată... Domnia-sa gîndeşte necontenit, și cursul 
său e prinos de gînduri proaspete. Ca atare, gîndirea lui evo- 
luează... 

Așa, de anul trecut și pîn-acum a făcut mari concesii individu- 
alismului. Lucrul nu este de supărare, pentru un om care gîndeș- 
te. Îmi reproșez numai că anul trecut i-am luat prea mult în serios 
concluziile. Nu zic că nu meritau și că nu au fost folositoare. Cred 
totuși că mai mult spirit critic din parte-mi nu strică. 

D-l Nae Ionescu este un mistic. Un mistic de-o categorie 
specială, un mistic zeflemist și sceptic. Spirit vioi și spirit cri- 
tic ascuțit și analitic, dărîmător iscusit de artificii, vrăjmaș al is- 
toriei filozofiei, în care totuși se pricepe de minune. Vrăjmaș, 
întrucît, ca spirit logic, vede spiritualul dat o dată pentru tot- 
deauna (formal și ontologic) și niciodată desfășurat în timp; 
evoluționismul i se pare o confuzie între realitate și concepție; 
mișcarea, devenirea o vede aplicată doar materiei. Relativist în 
cunoștință, ia totdeauna peste picior „pretențiile“ pozitivismu- 
lui scientist de-a trece peste domeniul puterilor sale proprii. 
Spirit dogmatic, îndată ce-a-nceput să construiască, lucrează 
cu postulate, apodictic, deşi pretinde adeseori că cercetează-n 
mod empiric. Lucrează cu un concept de experiență „empi- 
rio-criticist“, lărgit prin incluziunea obiectelor logice. În po- 
litică este conservator în teorie și liberal în practică. De fapt, nu 
face politică. Se îndoiește teoretic de posibilităţile de a se mîn- 
tui prin sine. Practic, dă din mâini cât poate, căci „mîntuirea ta 
prin tine Israile!“ 

Spirit vioi și plin de vervă, îmbibat de „neaoşism“ — după 
expresia nimerită a unui coleg —, are predilecție pentru expre- 
sii suculente și sonore, fără ca să se lase totuşi îmbătat de vor- 
be, deși ades le face curte. 

Separă radical domeniul celor de-aici de al celor de dinco- 
lo. Nu știu dacă le desparte, într-adevăr, atât cât vrea să lase să 
se creadă că le desparte. 


Un chip slab și osos de Mefistotel, cu frunte lată și păr ne- 
gru arcuit pe cap, cu nas în stilul Renașterii, „cu trei cocoaşe“, 

cu ochii verzi ce par adesea negri, cu mîini osoase, cu buza de 
sus strînsă în aspirație, cu cea de jos lăsată dispreţuitor, plîn- 
gîndu-se totdeauna de frig. De cînd ţine curs de filozofie re- 
ligioasă — îl văd ţîrcovnic. 

De rezumat într-o formulă nu e chip. Scapă mereu. La fie- 
care dată cînd îl vezi e altfel; deși de la o vreme te deprinzi cu 
stilul fiinţei lui și neprevăzutul nu te mai sperie ca altădată. Mie, 
care obișnuiesc să-i bag pe toți în cutiuță, mi-a făcut mult amar 
această fugă să prinzi umbra. Dacă te-ai lua după el, nu-i poţi 
ieși niciodată înainte, trebuie necontenit să-i calci pe urmă... 
Așa că, omul ăsta-și poartă taina nedezlegată după sine, păcă- 
lindu-te că n-are nimic nedezlegat. De-aia se vede că nu scrie. 
Se teme să nu fie luat de scurt... Și fixat. 

De lucrările sale din tinereţe — aci își bate joc, aci își bate 
joc de cei ce își bat joc de ele. 

Tip foarte românesc. Cu farmec neaoș. Mi-a fost totdeau- 
na, să zic, „frică“ deel. 

Cu el e foarte greu să ai dreptate! Căci, spirit viu şi ascu- 
ţit, o-ntoarce repede-n favoarea lui, orice ai spune. 

Mi se pare că este oarecum s0fist, sau că pozează. N-aş pu- 
tea s-o spun precis. 

Elevul lui Rădulescu-Motru, de la care a rămas cu tot ce era 
bun (inclusiv, individul unitar psiho-fizic), mai puţin ramolis- 
mentul. Are pretenţii de matematician, deşi mă-ndoiesc că se 
pricepe... De multe ori vine cu cîte-o „noutate matematică“ 
ȘI... pac... blufează... 

În etică și sociologie, lucrează etiologic, evocînd corespon- 
denţe și făcînd analogii. 

Aci lucrează însă cam pripit, deși foarte clar. Nu prepară nici- 
odată — sau aproape niciodată —, decît în tramvai. Gîndește vor- 
bind. Și face teoria cunoașterii progresive pe măsura exprimării. 


Este, dintre toţi profesorii mei, cel ce a avut cea mai mare 
înrîurire sufletească [asupra mea]. Deși nu i-am vorbit nici de 
trei ori. Gusti mi-a dat metoda, poate; dar sigur este că Nae mi-a 
dat stilul. (Dacă îl am!. 


BARBA LUI VISARION 


La cursul lui de /storia metafizicei din acest an!, Nae lones- 
cu a reluat, spre adîncire, cele două teme favorite ale cugetării 
sale filozofice, teme care au format, de altfel, şi subiectul con- 
troversei lui cu d-l Frollo, asupra catolicismului, în acest ziar. 

Anume: 

1) ideea că un suflet, ca şi-o civilizaţie constituiesc un tot 
calitativ, închis, organic: o monadă; 

2) ideea că sufletele omenești, ca și civilizațiile, nu se pot în- 
trepătrunde decît aparent, la suprafață, dînd naștere aşa-numi- 
telor „pseudomorfoze“, pentru că în realitate nici un popor şi 
nici un individ nu pot depăși legea care îi constituie. 

Vorbind, între altele, de civilizaţia răsăriteană, Nae lones- 
cu spunea — mai în serios, mai în glumă — că între faptul că Ră- 
săritul Ortodox refuză să mărturisească filiogue şi faptul că 
răsăritenii „poartă barbă“ este o corelaţie atât de strânsă, încât 

una implică cu necesitate pe cealaltă. 

Apropierea aceasta a făcut să surîdă, pe cât îmi amintesc, o 
parte din auditoriu. Poate chiar să se îndoiască de temeinicia 
întregii argumentări a profesorului. 

Lecturile din zilele trecute m-au pus însă faţă în faţă cu un 
fapt care trebuia să dea de meditat tuturor celor ce-au surîs cu 
această ocazie. Traduc textual din preţioasa lucrare a lui Phi- 
lippe Monnier, despre Quatrocent, premiată de Academia Fran- 
ceză. E vorba de acea minunată perioadă de la începutul veacului 
al XV-lea, în care se părea că două lumi au să se întîlnească, în care 
geniul Italiei renăscînde a fost fecundat de Orientul Bizantin. 

„Grabnica decădere a Imperiului de Răsărit, renașterea con- 
timporană a Italiei, unirea săvârșită între cele două biserici, or- 

todoxă şi catolică, luarea Constantinopolei de către turci, fură tot 
atâtea pricini care împinseră pe greci să treacă apa și să-și încerce 
în Peninsulă norocul, pe care şi-l nădăjduiau, desigur, strălucit. 

Unii din acești băjenari sînt vestiți; ei sînt de neam mare, 
cărturari, feţe bisericești sau slujitori de vază ai împărăției. Pe 
aceștia Italia îi păstră. 

S-a văzut cu ce însuflețire a întîmpinat ea sosirea lui Chry- 
soloras, care a trecut la catolicism, a urmat Sinodul din Con- 
stanța, a murit aci și a fost înmormîntat cu mare cinste. Gheorghe 
Trapezumptios din Creta, pe care-l aflăm în 1420 la Veneţia, 
Teodor Gaza, din Salonic, care se află în 1435 la Pisa, trecuți 
a catolicism ca şi Manoil (Chrysoloras — nota trad., M. V.)— 
sînt folosiţi de Curie, și sau cariere însemnate. 

La fel, Arghiropulos, pe care Pallas Strozzi îl cheamă la Pa- 
dova, primește cetăţenia de onoare a Florenței; Ghemistie Ple- 
ton, care face să se convoace Sinodul de unire, dobîndeşte un 
mormânt plin de cinste, la Rimini. Demetrios Chalcondylas din 
Atena, care își alege naș pe principele Pic din Mirandola, în- 
casează la Padova un salariu anual de 400 fiorini. Constantin 
Lascaris, pe care Bennino Mombrizio îl traduce în versuri la- 
tinești, vede certîndu-se între ei ca să-l aibă pe Aragoni, ca și 
pe Sforza. 

Și, deasupra tutulor, Visarion, născut în 1403 în Trapezunt, 
primit în 1423 în cinul sfîntului Vasile, ucenicul lui Pleton, în- 
cercat în iscusințele teologiei și politicii, adus la Sinodul din 
Florenţa de către Ghemistie, făcut arhiereu al Niceei, de către 
împărat, făcut cardinal de către papă, e o faţă bisericească de 
mare însemnătate și un învățat cu multă știință de carte, pe care 
deșteptăciunea sa ascuţită și mlădioasă, cunoaşterea treburilor 
bisericeşti, bogăţia, biblioteca, activitatea îl așază într-unul din 
locurile cele mai de frunte ale Italiei quatrocentiste. 

Fiind unul dintre cei dintâi care s-au lepădat, știind latineş- 
te, vorbind deschis, italienizat de tot, a rămas grec, prin întor- 
sătura minţii sale, prin învățătura sa și mai ales prin barba lungă 
pe care a ţinut să o păstreze și care l-a costat, poate, la moartea 
lui Nicolae al V-lea, tronul apostolic.“ (Vol. II, pp. 17-18.) 

O barbă care costă unui ilustru convertit... scaunul Romei. 
O barbă care se pune spadă în curmeziș, între Apus și Răsă- 
rit, infirmînd hotărîrile „spre unire“ ale Sinodului de la Flo- 

rența. O barbă la care un popă luminat nu renunţă, deși a re- 
nunțat la filiogue! 
Să aibă dreptate, așadar, Nae Ionescu ? 
| ar ne facem, atunci, cu atîția preoți care se doresc rași, tunşi 
ŞI trezați „ă la Gargonne“ ? Să fie o indicație asupra stării sim- 
țului nostru ortodox? 


] ] lă A 9 ] | A li A d E | e 
ză > 


INFAILIBILITATEA BISERICII 
ȘI FAILIBILITATEA SINODALĂ 


Cu inima se crede spre dreptate, 
iar cu gura se mărturisește 
spre mîntuire (Rom., 10, 10) 


Din noianul de erori ce văzură lumina tiparului, cu prilejul 
scandalului provocat de fixarea sărbătoririi Sf. Paști, este una 
care, atacînd nodul problemei, ne oferă prilejul restabilirii unor 
principii esenţiale structurii ortodoxismului. 

S-a scris anume că trebuie să ne supunem botăririi Sf. Sinod, 
oricare ar fi ea, deoarece Sf. Sinod este alcătuit din arhierei, care 
nici în materie de credință dogmatică, nici în legiferarea cano- 
nică nu sînt supuşi erorilor. Afirmaţie ce închide o masivă ig- 
noranță în materie de teologie ortodoxă; este vorba, aci, de 
principiul infailibilității botărîrilor sinodale. 

Cuvîntul episcopului este, fără îndoială, hotărîtor în Bise- 
rică. Într-adevăr, Biserica nu poate să mărturisească credința 
sa, într-un chip mai autentic și mai strălucitor decît prin glasul 
păstorilor săi. Cercetaţi numai, în această privinţă, învăţătura 
sfîntului Ignatie Teoforul (părinte apostolic), cuprinsă în Epis- 
tolele către Magnezieni, III, 1, Efeseni, II, 2; III, 2; IV, 1; IX, 
1, Tralieni, |], 1—2, Smirneni, VIII, 2, LX, 1. 

Membrii unui sobor sînt astfel investiţi și cu privilegiul in- 
failibilităţii în materie de învățătură. Această infailibilitate însă 
este în stare de potență. În limbaj teologic, aceasta ar fi infai- 
libilitatea obiectivă. Ca să fie efectivă, ca să devine lucrătoare, 
această putere are nevoie de o condiţie subiectivă: Duhul ce în- 
suflețeşte adunarea episcopilor. Dacă „duhul umilinţii, al răbdă- 
rii și al dragostei“ de biserică o însuflețește, adunarea episcopilor 
nu poate mărturisi greșit. Dimpotrivă, dacă „duhul trîndăviei, 
al grijii de multe, al iubirii de stăpînire și al grăirii în deșert“ o 
însuflețeşte, adunarea episcopilor greșit mărturisește. Sînt aces- 
tea adevăruri verificate prin întîmplările atîtor amar de veacuri 
de lupte și de biruinţe. Deschideţi istoria sinoadelor. N-am avut 

oare sinoade care au greșit? Și n-am avut sinoade „tilhărești“ ? 


Aceasta, din cauză că a lipsit puterea Duhului. Cu drept cu- 


vînt, spune Homiakov că biserica nu cunoaște altă autoritate 
decît „autoritatea Duhului“. Dar, atunci, care este criteriul re- 
cunoașterii infailibilității ? Răspundem: ecumenicitatea. Bise- 
rica nu recunoaşte hotărîrea unei autorități ce ar putea să rupă 
ecumenicitatea ei. Dar ce este, pentru biserica ortodoxă, aceas- 
tă ecumenicitate ? 


N. 
Lis 


Chestiunea merită discuție, cu atît mai mult cu cât unele ma- 
nuale, inspirate de-a dreptul din cărțile catolice, cuprind, în 
această privinţă, erori incompatibile cu ființa Ortodoxiei. În- 
tr-adevăr, dacă biserica romano-catolică recunoaște, în vicarul 
lui lisus Hristos, pe deţinătorul infailibilităţii în materie de în- 
vățătură, atunci cînd se rostește ex cathedra, o face întemeia- 
tă pe o concepţie despre biserică potrivit căreia ființa ei văzută, 

eși de aceeași esență, este substanțial deosebită de cea nevă- 
zută, fiecare necesitînd o unitate proprie de conducere. În vre- 
me ce dreapta credință, cunoscînd în biserică două firi (văzută 
ȘI nevăzută), unite într-o singură fiinţă, nu cunoaște decît unul 
singur și acelaşi Cap nevăzut: lisus Hristos; iar unitatea ei nu 
poate veni de la un organ văzut, ci numai de la legătura ei tai- 
nică în Duhul Sfînt, cu Ocîrmuitorul ei, veșnic de faţă în via- 
ţa tainică a bisericii, cu Capul ei cel nevăzut, unitate care este 
însăşi unitatea Duhului, [din care) izvorăște şi infailibilitatea 
în materie de învăţătură. Biserica, în întregul ei, este „stîlp ne- 
clintit și îndreptar adevărului“. 

Rolul preoţiei, în ceea ce priveşte infailibilitatea în materie 
de învățătură, nu poate fi, în nici un caz, asemuit cu cel izvo- 
rînd din concepţia catolică. Scrisoarea patriarhilor se rosteşte, 
cum nu se poate mai limpede, în această privință: „...iar ne- 
stricarea dogmei și curăţia rînduielii nu sînt date în paza unei 
ierarhii oarecare, ci în paza întregului cler și popor bisericesc, 
strîns unit în dragostea unora față de alţii, care este, cu alt nume, 
însuși trupul Domnului Hristos, adică biserica credincioșilor“. 

În lumina acestora, cum se lămureşte ideea ortodoxă a ecu- 
menicităţii ? 

Ecumenicitatea nu poate fi o unitate politico-juridică for- 
mală, ci constatarea identității de fapt, a afirmațiilor bisericii 


întregi, în timp şi spațiu. 


Dar acesta nu este decît un alt fel de a exprima invariabi- 
litatea învăţăturii — această invariabilitate rămînînd, în ultimă 
analiză, singurul criteriu de recunoaștere a ecumenităţii. Spre 
deosebire de catolici, la care papa și sinodul se socotesc pe ei înșiși 
judecătorul și măsurătorul adevărului cuprins în tradiţie, în or- 
todoxie, tradiţia este cea care mărturiseşte de ecumenicitatea 
unui sinod; St. Sinod însuși nefiind decît mărturisitorul a „ceea 
ce pretutindenea s-a păzit, de toţi, totdeauna“ (St. Vincent de 
Lerins, Canon 84, Sind. VI ecum.; Mărturisirea ortodoxă, Pe- 
tru Movilă). 

Prin urmare, pentru ca un sinod general să se învredniceas- 
că de atributul ecumenității, nu ajunge participarea la el a tutu- 
ror episcopilor ortodocşi în viaţă, ci mai trebuie ca mărturisirea 
acestui sinod, în fapt, să nu fie întru nimic deosebită de ceea 
ce s-a mărturisit de către biserică, totdeauna, de toţi și pretu- 
tindenea. 

* 


Care este, acum, situaţia Sf. Sinod al Bisericii noastre? Si- 
nodul unei biserici autocefale în conflict cu credincioșii tutu- 
ror ţărilor ortodoxe din lume, în conflict cu toată preoțimea 
ortodoxă din lume, în conflict cu toţi episcopii, mitropoliţii și 
patriarhii bisericii ortodoxe din lumea întreagă. Despre a că- 
rui alcătuire, spune mitropolitul Gurie astfel: „nu toţi chiriar- 
hii erau la ședință; unii din cei prezenţi cereau amînarea, iar o 
parte a fost de părere să se sărbătorească la 5 mai. Și la ședin- 
ță n-a fost patriarhul“. 

Întrebăm: în această situaţie, mai poate fi vorba de „duh de 
răzvrătire“, de „conservatism idiot“ din partea poporului și de 
ameninţări din partea Sf. Sinod ? Cine sînt nesocotitorii credin- 
ţei ortodoxe? Şi cine străjerii ei? Știm că preasfințiţii chiriarhi 
care au fost prezenţi la ședință și au votat pentru 31 martie [1929], 
nu sînt de părere că trebuie să declare că au greșit înaintea lui 
Dumnezeu şi a oamenilor și nu mai sînt vrednici a se chema 


„chip al Tatălui“ (Sf. Ignatie Teoforul, Ep. Tralieni, III, 1), drept 

aceea vor depune câîrja. Știm ! Virtualmente însă, sînt depuși din 


Ss 

__ Încă o dată minunata îndărătnicie a credincioşilor ortodocși 
intru păstrarea „comorii de mult preţ“ se dovedeşte a fi un for- 
midabil răspuns lumescului „duh al înnoirilor“. Căci: „Chiar 
dacă noi înșine sau înger din cer ar binevesti peste ceea ce am 


binevestit vouă, anatema să fie“! (Epistola Sfintului Apostol Pa- 
vel către Galateni, 1, 86). 


ÎNTRE CATOLICISM ȘI EREZIE 
SAU URMĂRILE DOGMATICE 
ALE RĂTĂCIRII SINODALE 


Il 


A vrut bunul Dumnezeu, pentru păcatele noastre mari și 
grele, să încerce într-atîta biserica neamului nostru românesc, 
încît însuşi Sinodul Sfînt, adunarea domnilor și a episcopilor, 
a căpeteniilor noastre întru Hristos, la un loc cu Duhul Sfânt, 
să se lepede de Dînsul, rupîndu-i Trupul în două, Trupul, adi- 
că biserica tuturor celor drepteredincioși. 

Lucrul s-a săvârşit prin hotărîrea ca biserica românească să ser- 
beze Paștile anul acesta, împotriva predaniei și a Canoanelor, sin- 
gură şi înainte de Paștile iudeilor, la 31 martie [1929], în loc de 5 
mai, la data adevărată și laolaltă cu ceilalți dreptcredincioși. 

S-a arătat aci, în zilele trecute, care este mărturia dreptei cre- 
dințe de pretutindenea și de oricînd (mărturie care singură are 
preț, ci nu biata părere a minţii noastre omenești!) faţă de aceas- 
tă hotărîre. 

S-au arătat, pe rînd: 1) inexistenţa științifică a hotărîrii si- 
nodale; 2) caracterul ei anticanonic și potrivnic predaniei sfin- 
te; precum și 3) caracterul ei schismat:c, încheindu-se către: 1) 
nulitatea, de fapt şi de drept, a acestei botărîri pentru biserica 
lui Hristos; 2) arătîndu-se că, pînă la o desăvârșită pocăință, sem- 
natarii ei (siliți sau de bunăvoie) sînt, de fapt, căzuţi din treap- 
tă, adică, lipsiţi de ajutorul Sf. Duh, fără de care nimic nu pot 
face sau desface, și 3) arătîndu-se, ca încheiere, că nici un epis- 
cop, preot, diacon sau simplu credincios nu este ținut să i se su- 
pună; ba, dimpotrivă, este dator să serbeze Paștile la 5 mai, 
potrivit veșnicei rînduieli a bisericii universale, sub pedeapsa 
mîniei dumnezeiești, nu a celei omenești. 

Vom căuta să arătăm, în cele ce urmează, spre ce mari ră- 
tăciri, în cele ale credinţei, duce, pe negîndite, luarea drept bună 
a pomenitei hotărâri a sinodului românesc. 

S-ar putea părea unora ciudat că o hotărîre — zice-se — de 
ordin curat disciplinar și canonic, cum e aceea a hotărârii da- 
tei Paştilor, ar putea avea vreo urmare privitoare la atingerea 
celor drepte ale credinţei. 

Deosebirea neînfrîntă a Bisericii de Răsărit între dogme şi 
canoane pare a face acest lucru cu neputinţă: dogmele fiind, prin 
firea lor, veșnice și neschimbătoare (Valsamon, la canon 64, al 
Sinodului Trullan); iar canoanele fiind schimbătoare, după ne- 
voile bisericii (vezi: canon 12, al Sin. Trullan, desființînd ca- 
non 5 apostolic), schimbarea unora neaducînd, prin urmare, 
vătămare celorlalte. 

La o mai mare adîncire, însă, vedem că deosebirea dintre dog- 
mă și canon nu e formală. Și unele, și altele sînt date prin ca- 
non în formă imperativă, sub sancţiunea depunerii sau anatemei 
și confirmate de predania și uzul cel bisericesc de pretutindeni. 

În fapt, tradiţia este aceea care a deosebit în chip concret care 
este adevăr de credință și care e prescripţie spre disciplină. 

Dacă, dar, lucrurile stau astfel și dacă — după cum s-a ară- 
tat aci, altă dată — tradiția bisericii nu este deosebită de biseri- 
ca însăși; după cum biserica este un singur trup al lui Hristos, 
tot astfel și tradiţia este un trup nedespărțit, un organism spi- 
ritual, în care fiecare lucru ţine într-atita de întreg, încât, o smin- 
tire a lui poate aduce o smintire fără asemănare a totului. 

Atât este această tradiţie de unitară, încât nimic nu poţi clin- 
ti din ea fără ca totul să fie primejduit a se clinti, căci nimic nu 
este fără însemnătate întru cele ale credinței. 

Cea mai neînsemnată decizie disciplinară nu are, în viaţa tai- 
nică a bisericii, o motivare contingentă, psihologică, locală și 
oportunistă — adică, potrivită împrejurărilor de timp şi loc —, 
cum se întîmplă în istoria lumească scrisă-n spiritul laic de as- 
tăzi; fiecare hotărîre bisericească are, în lumea celor care nu se 
văd, în viața tainică a bisericii, un înțeles nebănuit, împlineşte 

un gînd ascuns al lui Dumnezeu, întruchipează o armonie as- 
cunsă, care nu se înfăţişează decît ca un semn în ghicitură faţă 
de toate celelalte. 

Și, clintind unul din rosturile văzute ale întregului trup, se 
clintesc, pe nebânuite și fără să ne dăm seama, lucruri menite 
a rămîne neclintite. 

Astfel, canonul al 32-lea al Sinodului Trullan (Syntagma 
Atheniană, LI, 580) hotărăşte ca nimic nou și potrivnic învă- 
țăturii tradiționale să nu se introducă, de teamă ca nu cumva 
să se atingă învăţătura fundamentală. 

Vezi, în acelaşi sens, și canonul 21 al Sinodului din Gangra, 
precum și canonul 7 al celui de-al 7-lea Sinod ecumenic (Syn- 
tagma Atheniană, Il, 580), la care se referă ameninţarea cu ana- 
tema a sinodului din Constantinopole în 1638, sub patriarhul 
Chiril din Berea, către cel ce ar îndrăzni să atingă predania bi- 
sericească și să introducă inovaţii în biserică; compară și Scri- 
soarea patriarhilor orientali, art. 17, precum şi canonul 91 al sf. 
Vasile cel Mare, care arată că dogmele și descoperirile păstra- 
te în biserică, atît cele ce-și au originea în învăţătura scrisă, cît 
și cele ce-și au originea în tradiţia apostolică, încredinţată nouă 
prin sfintele taine, „au aceeași putere pentru evlavie“. 

La care Syntagma Ateniană adaugă: „dacă negăm obiceiu- 
rile neconsemnate și autoritatea cea mare ce stă în ele, atingem 
cu dinadinsul Evanghelia în elementele ei de căpetenie“ ... (IV, 
283); şi aceasta, pentru că orice obicei care are valoare în bi- 
serică are la temelia lui un Adevăr (St. Ciprian, Ad Pompejurn. 
Epistola 74; ct. Firmilian, Epistola câtre Ciprian, Inter Episto- 
las Cypriani, Epistola 75; Clement Alexandrinul, Stromate, car- 

tea a VII-a, c. 16). 

Astfel este, desigur, și cu fixarea datei sărbătorii Paştilor, săr- 
bătoare fără de asemănare în anul bisericesc, de așezarea căre- 
ia atîrnă nenumărate ale rînduieli, sărbători și posturi ale anului. 

Fixarea datei Paştilor este, desigur, și ea în legătură cu vreun 
înţeles ascuns, cu vreun adevăr tainic, dar plin de însemnăta- 
te, altfel, desigur, că nici apostolii și nici sfinții părinţi nu și-ar 
fi dat osteneala să rînduiască, cu amărunțime, data acestei săr- 
bători în Așezămintele lor (c. V, cap. XVII), nici sf. martir Po- 
Iycarp al Smirnei și Policrate din Efes nu s-ar fi împotrivit în 
zadar papei Victor I pentru aceasta și nici sinodul celor 318 
sfinți părinţi de la Niceea nu ar fi hotărît cu pedeapsă ce se cade 
ȘI ce nu se cade a păzi, în această privinţă, drepţii credincioși! 

Care este, dară, acest înţeles al Sărbătorii Paştilor și cum stă, 
faţă de el, hotărîrea pomenită a sinodului românesc? 

Două lucruri se tulbură în viaţa bisericii prin așezarea Paș- 
tilor la 31 martie, stil nou: 

cel dintii este căderea Paştilor înainte de isimeria cerească; 

al doilea este căderea Paştilor, uneori, înainte de Paștele iu- 
deilor. 

Cel dintii, împotrivindu-se hotărîrii formale a canonului 7 
apostolic în adevărata lui înțelegere arătată de sfinții părinți, pre- 
cum S-a arătat aci mai înainte; iar al doilea, fiind împotriva Pre- 
daniei Sfinte a bisericii, după cum arată Matei Vlastare în tîlcuirea 
aceluiași canon 7 apostolic. 

Despre sensul tulburării provocate de așezarea Paştilor îna- 
inte de isimeria cerească (iar nu cea astronomicească), s-a ară- 
tat aci că înseamnă îndrăgirea lumii simţurilor în disprețul lumii 
neschimbătoare a gîndului dumnezeiesc. Lăsînd să se înţeleagă 
că apostolii au legat în chip nedespărțit Primăvara sufletului de 
primăvara anului, chiriarhii români sînt împinși să gîndească, 
fără să-și dea seama, că Paștele creștinesc ar avea o legătură ne- 
cesară cu păgîneasca serbare a primăverii. Oricât de mare ar fi 
analogia celor două primăveri, nu numai că între ele nu poa- 
te fi nici o legătură necesară, dar ele sînt fundamental deosebi- 
te, fără de asemănare, prin înţelesul esențial al Paştilor, prăpastie 
de netrecut pentru păgâni. 

O a doua nesocotinţă, mai gravă, naște din această săvârși- 
re a Paştilor înainte de isimeria cerească. E săvîrşirea a două Paști 
în cursul aceluiași an, lucru neîngăduit de Așezămintele apos- 
tolești: „Voi, fraţilor, care aţi fost răscumpăraţi cu scumpul sîn- 
ge al lui Hristos, trebuie să sărbătoriţi zilele Paştilor cu îngrijire 
ȘI cu luare-aminte după isimerie, ca să nu sărbătoriţi de două 
ori într-un an amintirea unei patimi, ci o dată pe an, spre adu- 
cerea-aminte de Cel ce a murit o dată“; și, mai departe: „Voi însă 
păziți cu îngrijire isimeria primăverii, care cade în ziua a două- 
zeci și doua a lunii a douăsprezecea, care este Distru (martie), 
așteptînd pînă în ziua a douăzecea a sfertului întîi de lună, ca 
nu cumva ziua a patrusprezecea a lunii (de pe cer) să cadă în 
altă săptămînă și, rătăcindu-ne din neștiință, să serbăm Paști- 
le de două ori în același an“... (cartea a V-a, cap. 17). 

Anul bisericesc preînchipuie, în așezarea lui, întreg vălea- 
tul, de la Facere și pînă la Judecată. Și, cum pentru tot acest timp 
creştinii nu mărturisesc decît o singură înviere a lui Hristos, în- 

tru care cu toții avem viața, asemenea numai o înviere pe an se 
cuvine să serbăm. 


Serbînd mai mult decît un Paște în fiecare an întru închipui- 


re, cată a se-nţelege că întru adevăr o singură jertfă și o singu- 
ră înviere n-ar fi de-ajuns spre mîntuire; căci, în cursul aceluiași 
văleat, închipuit de cursul aceluiași an, ar urma că după învie- 
re s-ar face o nouă vînzare şi după vînzare o nouă răscumpăra- 
re şi astfel biserica ar cădea în prăpastiile cele mai de afund ale 
rătăcirilor origeniste privitoare la-nviere. 


Aceasta nu se întîmplă însă și cu Paștele cel zilnic, săvîrşit 


în biserică întru împărtășirea credincioşilor cu Sfîntul Trup și 
sînge al Domnului Hristos, pentru că acestea nu sînt mai mul- 


te Paști, adică mai multe jertfe, nici mai multe învieri, ci con- 
tinuarea neîntreruptă și fără de număr, de fapt și întru adevăr 
și nu întru închipuire, a uneia şi aceleiași jertfe arhiereşti și Sfin- 
te Învieri a lui Hristos, întru care cu toţii avem parte. 


II 


Este, deci, o mare deosebire de făcut — și, cu ea, am pătruns 
în miezul chestiunii noastre — între înțelesul ontologic al Paş- 
tilor liturgice ce se săvîrșesc în orice zi — Paştele săvîrşirii și al 
împlinirii jertfei — și celălalt înţeles al Paştilor, al amintirii şi 
sărbătoririi, care se petrec o dată în an. 

Cel dintîi Paște, eubaristic, e un fapt real, dar tainic, petre- 
cut în timp, dar neatîrnat de vremuri, pe care le măsoară, um- 
plînd cu plinătatea lui, ca un izvor veşnic de Har, timpul dintre 

Golgota și Judecata de Apoi; un fapt neasemănător şi unic, la 
care sîntem toţi chemaţi ca să luăm parte: Jertfa de Sine a lui 
Dumnezeu pentru dragostea Sa de oameni. Aceste Paşti sînt 
temelia și taina însăși a bisericii. 

Celelalte Paști, sărbătorești, au însă și alt înţeles, legat de cel 
dintii, însă deosebit de dînsul. Paștele anual nu este numai să- 
vîrşirea jertfei, ci şi vedenia mai dinainte, ca într-o prefigura- 
re, a roadelor acesteia pentru universul întreg. EI este deci vedenia 
simbolică a jertfei și a rostului ei pentru soarta lumii, în cadrul 
unui șir întreg de semne care se urmează-n vreme (calendarul). 

De Paști, biserica se vede pe sine ca-n oglindă și-și măsoa= 
ră creșterea către „statul lui Hristos“, subliniind, prin deosebi- 
tă întristare și bucurie, acest sfînt înțeles al jertfei dumnezeiești 


pentru soarta lumii (Așezămintele apostolești, V, 17-19). 


Rămâne totuși, între comemorarea anuală și simbolică a în= 
vierii universale întru Hristos, și săvârșirea reală a jertfei eu- 
haristice o /egâătură pe care deosebirea de mai sus nu o înlătură, 
ci, dimpotrivă, o-ntărește. Legătura ar putea izvor? din firea 
simbolului însuși, care-i mai mult decît o simplă analogie for- 
mală și închide în el o referinţă reală şi directă a celui simbo- 
lizat: „cu asemănarea se cheamă cel asemenea“. În cazul Paştilor, 
asemănarea este însă și mai mare, simbolul cuprinzînd în sărbă- 
torirea lui însăși săvîrşirea reală a semnificației (Ibidem, V, 19). 

Prin aceasta, cele două Paști nu sînt, deci, în firea lor, decât 
unul singur. Prin aceea însă că totul nu e încă îndumnezeit şi 
nu ia parte-n fapt la Jertfa arhierească a lui Hristos, se naște-n 


vreme o preîntruchipare a învierii lumii întregi întru Hristos, 
deosebit de săvîrşirea zilnică a jertfei: Paştile (Ibidem). 

Astfel, sărbătorirea Paştilor de an nu e nici ea o preînchi- 
puire ideală, un simulacru al Paștilui cel veșnic, ci este o preîn- 
truchipare a învierii lumii întregi întru mîntuire. Este vedenia 
— începătura încă de acum — a rodului jertfei celei dumneze- 
ești, este „arvuna învierii“ tuturor (Ibidem, V, 7; V, 19). 

De aceea, Pașule este, înainte de orice: „împărtășire“, dar 
împărtășire a tuturor din jertfa cea dumnezeiască. 

A face Paștile înseamnă, deci, pentru creștin a se împărtăși, 
a avea parte la Înviere. 

A face Paștile înseamnă însă, pentru biserică, a se uni îm- 
preună în împărtășanie toți creștinii laolaltă, întru nădejdea în- 
vierii tuturor. 

Astfel, sărbătorirea anuală a Paştilor devine chezășia și sem- 
nul Biruinţei totale celei de apoi asupra şarpelui și a morţii. 

În această deosebire de înțeles stă și deosebirea timpului de 
sărbătoare a celor două Paști, cel împlinit și cel de semne. 

Din nevoia de a înfățișa în vreme acest înțeles al sărbătoarei 
în cadrul anului de semne, izvorăște, deci, sensul așezării datei 


Paştilor în calendar. 
Dar aici intervine piatra de poticnire: Paștile iudeilor. 

Dacă între înţelesul celor două Paști legătura e aceea pe 
care am văzut-o, urmează că sărbătorirea învierii nu se poa- 
te face, în nici un chip, odată sau înainte de Paştile iudeilor. 
Să lămurim. 

A. După cum ne spune Cartea Jeșirii lui Moise (cap. 12), 
Paștile legii vechi a fost așezat de Dumnezeu întru pomenirea 
ieșirei din Egipt a neamului lui Israil. Rînduiala jertfirii mie- 
ului cu acest prilej, precum și a mîncării azimei trebuiau să 
"aducă aminte iudeilor de scoaterea lor din robie; dar ea mai tre- 
buia să preînchipuie jertfa sîngeroasă a mielului şi a Păstorului, 
slobozirea prin ea de sub cătușele morţii, păcatului și fărăde- 
legii întru Învierea lui Hristos. 

1. Paștile legii înseamnă deci, pentru creştin, preînchipui- 
rea adevăratului Paște, rînduit de lisus Hristos ucenicilor la 
Cina cea de Taină. 

Această preînchipuire era semnul legăturii Dreptului cu Dom- 
„nul, ea însemna nădejdea dreptului în îndurare Domnului că- 
tre norodul său și ea trebuia deci sărbătorită de tot cel ce voia 
să aibă parte de mîntuire. 

2. Odată săvîrșită jertfa, odată judecat, răstignit și înviat Fiul 
lui Dumnezeu, odată îndeplinită legea, păstrarea vechii porunci 
e dezlegată (Așezămintele apostoleşti, V, cap. 17, şi numeroa- 
se texte din Îndemnurile împotriva Iudeilor ale Sf. loan Hri- 
sostom; trad. fr., Jeanin, III, 300-312). 

Creștinii nu mai au a O săvîrși, căci ea s-a săvârșit o dată pen- 
tru totdeauna, iar rînduiala împărtășaniei cu Sfîntul Trup și 
Sînge al Domnului Hristos prin prefacerea pîinii și a vinului 
însemnînd — cum am spus —, nefiind decît săvîrşirea mai de- 
parte a jertfei dumnezeiești a legii celei noi. 

Împlinindu-se întruchiparea, nu mai avea a fi serbată pre- 
închipuirea. 

3. Se întîmplă însă că iudeii sărbătoresc totuși mai departe 
Paștile legii celei vechi, după înviere. 

Ce înţeles are, pentru creștin, acest lucru ? Faptul că iudeii slu- 
jesc mai departe Paștile legii nu înseamnă, în nici un caz, că acest 
Paşte trebuie păzit și de creștini. Hotărârile bisericii în această pri- 
vinţă sînt formale și categorice și au fost date tocmai pentru că, 
în vremea dintii a creștinismului, mulţi credincioși sărbătoreau 

Paștile de două ori: o dată cu iudeii și o dată după dînșii, Pas: 
tile iudeilor fiind socotit de ei ca Paștile durerii, iar Paștile îns 
vierii, ca Paștile bucuriei creștinătății întregi. . 
Dar înseamnă oare şi că Paștile legii nu mai are nici un fel 
de însemnătate pentru creștini ? Ferească Dumnezeu ! 
4. Sărbătorirea Paştilor legii mai departe de către iudei, după 
ce legea a fost împlinită, înseamnă că iudeii așteaptă încă pe 
Hristos drept mîntuitor, înseamnă, prin urmare, în realitate, 
tăgăduirea mai departe și răstignirea mai departe a lui Hristos 
după înviere (Așezămintele apostolești, V, 7). 
Acesta este înțelesul real al prăznuirii Paştilor iudeilor după 
răstignirea și Învierea Domnului Hristos. 4 
Ce are de gîndit un creștin față de această tăgăduire? 
Tăgăduirea și răstignirea lui Hristos înainte de înviere, ori- 
cît de greu ar fi de priceput cu mintea, era necesară Învierii lui 
Hristos. „Trebuia ca Hristosul să pătimească toate acestea și 
să intre întru slava Sa“ (Luca, 24, 26). 
5. Stăruința acestei tăgăduiri după-nviere și prăznuirea ei la 
o anumită dată în vreme fac însă imposibilă însemnarea cu aceeași. 
dată sau prăznuirea înaintea acesteia a prefigurării învierii uni- 
versale, care presupune tocmai că s-a birnit orice tăgadă. 
Astfel, vedenia încă de pe acum în semne a roadelor Învie- 
rii nu este de închipuit decît după biruirea drăceștei și tainicei 
împotriviri a iudeilor. Orice altă rînduială tulbură rînduiala ho- 
tărîtă de Dumnezeu. Căci Dumnezeu ne ridică treptat de la idoli 
la jertfă şi la azimă, și de la azimă la Tainele Dumnezeiești, iar 
de la Sf. Taine la Împărăţia Cerurilor (Leon din Ohrida, Scri- 
soarea a 2-a despre Azime). 


B. Pe de altă parte însă, Paștile legii vechi nu încetează de 
a reprezenta în Simbol prefigurarea Paștelui adevărat (Așeză- 
mintele apostolești, VI, 19), ci pomenirea lor devine inutilă creş- 
tinismului, de vreme ce biserica posedă realitatea însăși (iar a 
iudeului prăznuire e tăgadă). 

Dar dacă așa este, atunci, săvârșirea Paștelui creştin nu poate 
fi nici ea făcută decât „după pasca iudeilor, pentru ca să vină mai 
întâi închipuirea, adică înjunghierea mielului și apoi să urmeze ceea 
ce se închipuia, adică moartea Omului și Învierea“ (Așezăminte- 
le apostolești, cartea a V-a, cap. 17; citat după Matei Vlastare, la 

tilcuirea canonului 7 apostolic din Pidalion, text ce — semnifica- 
tiv — nu se găsește în ediţiile apusene ale Așezămintelor...). 


C. Amîndouă aceste lucruri converg spre a pune în lumi- 


nă imposibilitatea absolută a serbării Paștelui creștin odată cu 


iudeii sau înaintea lor. 
1) A serba odată cu iudeii înseamnă că un același lucru repre- 


- zintă, pe un același plan, două lucruri potrivnice, aceeași zi a anu- 


lui însemnînd, în același timp, pentru noi și preînchipuirea 
Biruinţei din urmă a Mielului asupra oricărei tăgade, şi pomeni- 
rea stăruinţei tăgadei, după Biruinţă, ceea ce nu e cu putinţă. 

2) lar a-l sărbători înainte de iudei înseamnă: 

a) a serba realitatea înaintea prefigurării, adică a nesocoti ra- 
portul real al celor două Testamente şi a rupe cu Marcion le- 
gătura dintre ele; şi 

b) mai înseamnă a lăsa ca tăgăduirea în semne să se facă du- 
pă pomenirea Biruinţei învierii, adică, înseamnă 4 ne îndoi de 
eficacitatea mîntuitoare a Învierii şi chiar a tăgădui învierea 
adevărată a Mîntnitorului. 

Acestea sînt urmările nenorocite ale pripitei hotărâri sino- 
dale românești. 


% 


Toate împotrivirile acestea fac imposibilă realizarea, pe pla- 
nul semnelor din calendar, a înțelesului adevărat al Paștelui 
creștin, după hotărîrea sinodală. 

1. Catolicii, care, înaintea noastră, au pășit pe acest tărîm şi 
au rupt legătura cu Paștele iudeilor, au tălmăcit astfel îngădu- 
iala de a rupe solidaritatea celor două date: 

sărbătoarea Paștelui iudeilor după răstignirea şi învierea lui 
Hristos, potrivit învăţăturii bisericii întregi, este dezlegată. 

Paştele iudeilor e nul și biserica nu are a ţine seamă de dînsul. 

Biserica de Apus face astfel „abstracţie“ de faptul că iudeii 
urmează a-și serba Paștele ca mai înainte. 

Dar, pentru ca această desfacere a legăturii celor două Paști 
să nu compromită solidaritatea celor două Testamente, cel din- 
tîi fiind, de fapt, preînchipuirea celui din urmă și acesta nepu- 
tîndu-se prescrie, biserica română se subrogă pe sine în toate 
drepturile sinagogii şi ia asupră-și împlinirea strictă a legii, în 

locul acesteia prescriind în favoarea sa toate făgăduielile lui. 


Dumnezeu către Israil. 
Astfel, Biserica de Apus dă, în chip material, jertfă cu azi- 
mă în locul iudeilor; iar formal se instituie moștenitoare spi- 


ritului iudaic în biserică. Ea izbutește, prin acest „artificiu“, să 


nu respecte legătura datei Paştilor, fără a putea fi învinuită de 
marcionism și erezie. 

Nu este locul să arătăm aci încurcăturile în care intră, prin 
aceasta; ajunge să spunem că săvîrşirea cu azimă a cinei este sin- 
gurul paleativ care evită erezia celui ce rupe legătura datelor. 
De aceea, catolicii s-au încăpățînat într-însa. 

Să fi vrut sinodul românesc să ne împingă pe nesimţite spre 
această datină, cu alte cuvinte, să ne pună în situaţia de a fi si- 
liţi să recurgem la ea? Nu se poate! 

2. Biserica noastră a înţeles cu totul altfel acest lucru. 

Ea nu a socotit niciodată că trebuie să se substituie sinago- 
gii și nu a serbat niciodată Paştele cu azimă, învinuind chiar de 
iudaizare biserica catolică (Leon din Ohrida, op.cit. ; Nichita 
Stithatul; etc.). 

Dacă biserica noastră se socotește moștenitoarea sinagogii, 
aceasta trebuie înțeles în sensul că ea a primit, ca piatră din ca- 
pul unghiului, piatra pe care iudeii au îndepărtat-o, răpindu-și 
astfel mîntuirea. 

Acesta este întocmai tîlcul în care „moștenirea a fost răpi- 
tă Fiilor lui Israil“ (Luca, 20, 16; Matei, 21, 43). 

Legătura dintre prefiguraţie și adevăr a celor două Testamen- 
te a fost păzită de biserica noastră prin rînduiala succesiunii da- 
tei Paştilor. (Nu este numai o întîmplare că sf. martir Polycarp 
al Smirnei a fost, în același timp și deopotrivă, luptător vajnic îm- 
potriva rînduielilor latine ale Paştilor și adversar de moarte al lui 
Marcion, a cărui principală învățătură era deosebirea celor două 
Testamente; Tertulian, Adv. Marcionem, |, 19). 

Acesta este marele Adevăr pe care-l păzeşte neclintit aceas- 
tă, zice-se, „neînsemnată“ aşezare! 

Iar că acesta este Adevăr, ci nu convenţie, o arată tot tîlcui- 
rea aceluiași canon 7 apostolic în Pidalion, prin minunile mari care 
au întovărășit data adevărată, împotriva datei hotărâte de latini. 

Iară mai ales că: „Amărunțimea Isimeriei, carea și prici- 
nuieşte latinilor două necuviințe mari, adică, a prăznui ei Pas- 

ca ori cu iudeii, care este împotriva Apostolescului Canonu- 
Jui acestuia, ori mai înainte de iudei. 

Și cum că mai mult place lui Dumnezeu rînduiala Pascaliei, 
şi în scurt a zice a Calendariului nostru, decît rînduiala Pasca- 
[iei și a Calendariului latinilor este văzut din minunile ce au ară- 
tat și arată pînă acum pentru acesta. Căci, în părțile Iliupolii, cei 
din Eghiper, unde sînt piramidele cele două mari, în fieșteca- 
re an lucrează Dumnezeu o minune ca aceasta. Adecă: în sea- 
ra Joii cei mari a noastre (nu a latinilor), pămîntul varsă moaște 
şi oase vechi de oameni. De care să umple un cîmp lat, care stau 
pînă la Joia Înălţării; şi atuncea să ascund și nicidecum să văd, 
pînă iarăși la Joia mare. Aceasta nu este vreo basnă, ci adevă- 
rat lucru și mărturisit de Istorici vechi şi noi, iară mai ales de 
Gheorghe Coresie, hiotul, și de pururea pomenitul Nectarie, 
Patriarhul Ierusalimului, carele în hronograful aravicesc îl po- 
vestește fila 266 şi cu ochii săi l-au văzut, precum din cele ce 
zice mai Jos să vede. 

(Iară oasele aceste omenești mai înainte vestesc preînvierea 
morţilor ce va să fie, pre cum le-au văzut şi Proorocul leze- 
chiel.) Dară scrie şi pomenitul Coresie, că Pascazi scria către 
Papa Leon (precum să arată în Epistola 63 a lui Leon) cum că 
prăznuind oarecînd Pasca răsăritenii, adecă în 22 a lui aprilie, 
tară apusenii în 25 a lui martie, un izvor de apă fiind uscat mai 
nainte s-au umplut de apă în 22 a lui aprilie, la Pasca noastră ade- 
că, și nu a latinilor. Vezi pre Dositeiu, cartea a 12-a, pentru Pa- 
triarhii cei ai lerusalimului carele povestește de o minune ce s-au 
făcut la Beligrad, adeveritoare Calindariului nostru şi surpătoa- 
re Calendariului latin pre care o au văzut un Paisie, Patriarh al 
Ierusalimului, adecă, un aluat ce s-au plămădit de o latincă în 
ziua Proorocului Ilie s-au prefăcut în piatră uşoară, numită Ki- 
sira“ (Pidalion, Comentariu la canon 7 apostolic). 


a 
Ely 


Dacă rătăcirile acestea se adaugă în schismă şi schisma se 
adaugă la necanonicitate, şi dacă necanonicitatea se adaugă la 
împotrivirea faţă de predanie, și împotrivirea la predanie la ne- 
adevăr, naşte în chip legitim întrebarea: care au putut fi ros- 
turile pe temeiul cărora Sf. Sinod a scos Biserica noastră din 
rîndul celor dreptcredincioase? 

NETEMEINICIA SCRISORII SINODALE 


S-au arătat aci, acum cîtăva vreme!, temeiurile pe care se spri- 
jinea neputinţa serbării Paștelor altcîndva decît la 5 mai [1929], 
odată cu toată lumea ortodoxă. Tăcuseră glasurile omeneşti, 
spre a vorbi numai predania, canoanele și textele învăţăturii. 

De-atunci, însă, multe lucruri s-au schimbat: Sinodul a dat 
o carte pastorală?, prin care a vrut să-și lămurească-n chip po- 
lemic gîndul faţă de credincioși. Pastorala conchidea în sensul 
că toți vor sărbători Paștele la 31 martie, sub amenințarea pedep- 
sei puterilor lumești la care se făcea apel, pentru menţinerea or- 
dinei. 

Apoi, Sinodul a revenit asupra primei hotărâri și, în şedinţa 
de la 8 februarie, a îngăduit ca fiecare creștin să serbeze după cum 
îi îngăduie cugetul, încuviințîndu-se preoţilor să mîngâie pe cre- 
dincioși cu slujba Paştilor și la 5 mai, dacă norodul o va cere. 

Pentru că, deși hotărîrile luate la 8 februarie desfiinţează 
concluziile Scrisorii pastorale, Sinodul n-a retras încă Scrisoa- 
rea ..., întăţişînd, în articolul de față, ca și în cele ce vor urma?, 
pentru lămurirea credincioșilor, toate faptele care arată că 
această scrisoare pastorală: 

1) e neîntemeiată și sofistică; 

2) e inconsecventă cu atitudinea de pînă aci a Sf. Sinod, în 
aceeași chestie; 

3) e nesinceră, adică, nu arată aceea ce părinţii din Sinod au 
gîndit cu adevărat; 

4) e mincinoasă, adică, se sprijină pe lucruri neadevărate. 

Vom cere, prin urmare, după aceea, ca Sinodul, care a făcut 
deja un mare pas înapoi de la data publicării Pastoralei, să-şi în- 
frîngă mândria și să se întoarcă la dreapta credinţă, retrăgînd 

Scrisoarea pastorală şi, în faţa primejdiilor de a sluji — o bise- 
rică fiind — două Paști într-un singur an (lucru potrivnic în- 
văţăturii ortodoxe), hotărînd, într-o suflare, un singur Paște 
pentru toţi creștinii, la 5 mai. 

ncepem astăzi prin a arăta netemeinicia cărţii pastorale. 


Lăsînd nerelevate, în amănunt, tonul caragialesc, intitulă- 
rile și stilul scrisorii pastorale, pentru care sîngeră inima ori- 
cărui creștin (ca și cum stilul popular ar fi cerut numaidecît o 
trivializare a ideilor) — nu ne vom ocupa aci decât de structu- 
ra logică a Scrisorii... 

Redusă — pe cât este posibil — la o schemă, argumentarea 
Scrisorii pastorale cuprinde, în supoziţiile ei esenţiale, următoa- 
rele: 

1) anul dintr-un calendar bun nu se cade să fie mai lung de- 
cît anul de pe cer; 

2) sfinţii părinți de la Niceea, știind acest lucru și observînd 
că lungimea mai mare a anului din calendarul iulian decît a anu- 
lui de pe cer, produceau încurcături (sic), au sărit, în așezarea 
Paştilor, cele 3 zile de prisos, punînd anul calendaristic în rit- 
mul anului solar; 

3) de atunci și pînă în zilele noastre, anul calendaristic fi- 
ind mai lung ca cel solar, a rămas iarăși în urmă cu 13 zile față 
de cel solar; 

4) întârzierea aceasta cu 13 zile, producînd încurcături în- 
tre oameni și țări (de care fel, nu ni se spune) — Sfîntul Sinod 
a hotărît să-ndrepte calendarul iulian, așa cum făcuseră și sfin- 
ţii părinţi de la Niceea, pe care i-a luat ca model, sărind cele 13 
zile de prisos din calendar; 

5) ce-a rezultat de aci, pentru fixarea datei Paştilor? 

A rezultat că data indicată de vechea Pascalie nu mai putea 
fi menţinută, fără neajunsuri grave. 

Anume: 1) vechea dată a Paştilor se-ntîmplă să cadă, în unii 
ani, în afară de intervalul de timp dintre 22 martie și 25 apri- 
lie al calendarului îndreptat; și, cum serbările fixe sînt astăzi 
așezate după acest nou calendar, nepotrivirea produce un șir 
înțeles de tulburări în rînduielile bisericești. 

Pentru aceasta, Scrisoarea pastorală enumeră cîteva aseme- 
nea tulburări, și anume: 

1) mai mult de jumătate a lunii martie ar cădea afar' din post; 

2) sărbătoarea celor 40 de mucenici ar cădea afară din Pos- 
tul mare; 

3) Buna Vestire ar cădea în a doua săptămînă a Postului 
mare; 

4) Sărbătoarea Sf. Petru și Pavel s-ar reduce, prin aceasta, 
la mai nimic; 

5)* Sf. Paşti ar fi serbate după 25 aprilie, ceea ce ar fi neca- 
nonic (sic); 

6) Sf. Paști ar cădea după a doua lună plină de după echi- 
noxiul de primăvară. 

Spre a evita toate aceste tulburări, Sinodul a socotit că e mai 
nimerit ca Paștele să fie serbat la 31 martie, adică, în prima du- 
minică de după lună plină, după echinocțiul de primăvară, al 
anului de pe cer. 

S-a arătat, aci, că această din urmă așezare este și ea lovită 
de o serie de inconveniente grave: care face imposibilă serba- 
rea Paştilor la această dată. 

Anume: sărbătorirea Paştilor la 31 martie: 

1) este necanonică, întrucît nu respectă hotărîrile Sinodu- 
lui de la Niceea, menţionate în scrisoarea lui Constantin; Și 
anume, obligaţia ca toţi creștinii să serbeze Paștile în aceeași zi; 

2) calcă predania, care prevede obligaţia că, în nici un caz, 
Paştele să nu se serbeze odată sau înainte de iudei; 

3) e schismatică, deoarece rupe comunitatea pascală a tutu- 
ror drepților-credincioși în nădejdea învierii noastre; 

4) este eretică, deoarece, prin nerespectarea acestor practici, 
rupe solidaritatea celor două Testamente și cade în păcatul lui 
Marcions. 

Dar, dacă acestea sînt încurcăturile care se ivesc în unii ani, 
la orice dată vom serba Paștele după noul calendar, urmează 
că, din punct de vedere bisericesc, noul calendar nu este bun și, 
ca atare, Sinodul trebuie neapărat să-l lepede ca pe un netreb- 
nic, dacă vrea cu dinadinsul să nu se întîmple nici o tulburare. 

Lucrul este cu atît mai ușor de făcut bisericește, cu cît schim- 
barea calendarului nu s-a făcut de nevoi bisericeşti, ci din fap- 
tul că se iveau „încurcături între oameni“. 

Lucrul pare însă greu Sinodului, căci vine împotriva argu- 
mentului de căpetenie care îi subîntinde cugetarea: anume, pos- 

tulatul „științific“, adică, „obligația pentru un bun calendar să 
nu dea un an mai lung decît anul astronomic“ — postulat pe 
care Sinodul îl socotește drept un adevăr absolut și sigur, în mă- 
sură să ne dea o măsură exactă și definitivă a timpului. 

Postulatul acesta este, însă, o eroare gravă. 

Postulatul echivalenţei celor două măsurători, nu numai că 
nu este un adevăr științific, ci şi este de-a dreptul o imposibi- 
litate logică, deoarece durata de rotaţie a Pămîntului în jurul 
Soarelui (adică, acel de pe cer), este incomensurabilă (adică, nu 
se poate împărţi exact) cu durata de rotație a Pămîntului în ju- 
rul axei sale (adică, ziua pămîntească). Cu alte cuvinte, pu este 
nici un număr rațional care să exprime raportul real dintre cele 
două durate. 

Prin urmare, adoptînd acest postulat al potrivirii celor două 
măsuri, este imposibil să aflăm vreun calendar definitiv și ne- 
schimbat. 

Argumentarea mai păcătuiește-n acest punct și acolo unde 
invocă precedentul Sinodului de la Niceea, fără a spune care 
erau încurcăturile și de ce ordin (lumesc sau bisericesc). 

Unde se spune că Sf. Sinod de la Niceea, sărind cele trei zile, 
a vrut să dea o normă de precedent pe viitor? 

Tradiţia spune, dimpotrivă, că au sărit cele trei zile, fixînd 
definitiv calendarul, odată pentru totdeauna, ca să nu mai fie 
nevoie de astronomi şi de soboare. 

Cercetînd, deci, Scrisoarea pastorală în temeiurile ei, putem, 
fără multă caznă, să ne dăm seama de păcatele ei nenumărate: 

1) Scrisoarea ... păcătuieşte, în primul rînd, prin neținerea 
în seamă a realităților spiritului, aşezîndu-se, prin aceasta, în- 
tr-o lumină falsă, de neadevăr. Ea neagă, pur și simplu, exis- 
tenţa unei tulburări sincere a conştiinţei ortodoxe, ci o atribuie 
agitaţiei, ca și cum ar fi vreo agitaţie posibilă pe astfel de ches- 
tii, fără o vină a cuiva; 

2) Scrisoarea ... păcătuieşte prin aceea că nu pune în lumi- 
nă cauza adevărată a Răului, ci lasă să se vadă că Paştele la 5 mai 
izvorăște dintr-o scornitură a răufăcătorilor, nu din păstrarea 
neschimbată a rînduielii de pînă acum. 

Iar cauza adevărată a răului e schimbarea calendarului, în care, 
vechea rînduială nu mai încape fără tulburări şi nepotriviri; 


271 


3) teama aceasta, de a arăta cauza adevăratului rău, a pre- 
zidat și la aprecierea gravităţii tulburărilor, la fixarea Paştilor, 

S-au socotit mai grave abaterile care ar fi atras mai ușor lua- 
rea-aminte a credincioșilor, faţă de călcarea canoanelor, pe care 
ei n-o puteau băga așa de ușor de seamă; 

4) Scrisoarea ... polemizează cu presupușii agitatori politici 
afară din subiect şi nu răspunde nimic la gravele acuzaţii care 
s-au formulat asupra fixării la 5 mai; 

5) Scrisoarea... invocă, în sprijinul său, argumente sofisti- 
ce de toate felurile, așa că ar putea fi analizată-n școli ca un mo- 
del al genului sofist. 

Din această serie de sofisme, trebuie relevate următoarele: 

1) caracterul sacru al științei (premisa falsă); 

2) afirmarea că noul calendar e tot cel vechi — dar, îndrep- 
tat — (sofisma per figurae dictionis*); 

3) afirmarea: calendarul îndreptat e definitiv (sofisma per 
accidens); 

4) argumentele raţionaliste (ignoratio elench” ); 

5) cinstirea în cerinţe a așezămîntului calendaristic, atunci 
cînd, în fapt, l-ai disprețuit, preferindu-i comoditatea bunului 
calendar (orbire, de la obraz); 

6) afirmaţia că biserica noastră a decis să serbeze Paștile la 
dată deosebită, fără a rupe cu ecumenicitatea (ca și cum le-ar 
atenua) (orbire, de la obraz); 

7) insinuările, pe care le dispreţuim, că, din motive nepa- 
triotice și nu din dragul de a vedea Sinodul umblînd în Ade- 
VăT şi nu în minciună, am scris acestea. 

Aceste şapte sofisme nu sînt însă numai șapte păcate logi- 
ce, ci sînt și șapte păcate contra Duhului Sfînt, fiind pornite, 
nu din neștirea regulilor logicii, ci din împietrire sufletească și 
dorință de a înșela norodul. 

Căci, odată schimbat, ca/endarul, în loc să lumineze popo- 
rului, a voit să-l înșele, să potrivească astfel lucrurile, încât să 
pară că nu s-a schimbat nimic. 

A lepădat astfel normele esenţiale — și nevăzute —, spre a 
păstra pe cele văzute și potrivite nu intereselor bisericești, ci 
celor lumești. 

Mai e nevoie să repetăm că, avînd de ales, între un motiv lu- 
mesc și unul bisericesc, Sinodul era dator să aleagă pe cel bi- 
sericesc? 

Ce vom face noi, faţă de această stare grea, în care chiriar- 
hii noștri au adus biserica? Nu vom pierde nădejdea, căci Dom- 


nul Nostru lisus Hristos este Domnul Răbdării și al milei fără 


de sfîrșit. Ne vom îndrepta către Sinod și, deși căzut din dar, 
îi vom spune, din inimă fiiască rostind: 


Prea sfinților părinți, 

Învăluiţi de autoritatea științei, nimeni nu va mai recunoaș- 

ăpetenii 
3 Ț valuie de nimbul de lumină al Duhului Sfînt, da. | 

Voi sînteți semnul unei alte autorităţi decît cea lumească, și 

Nu se cade s-o dispreţuiţi, trecîndu-i înainte alte temeiuri 
și alte autorități. | sicdp 5 

Voi nu vorbiţi nici astronomilor, nici ateilor, oricît de su- 
puşi, ci numai celor care cred și mărturisesc Treimei. 

Căci voi sînteţi sarea pămîntului şi, dacă sarea-și pierde Da- 
rul, cu ce se va săra?! ral 

Uitaţi, deci, glasul veacului și al științei, dați pas credinţei, 
scoateţi candela de sub obroc, ca toți să cunoască precum că 
sînteţi întru EI, prin aceea că aveţi dragoste întru vol. 

Voi n-aveţi a vă potrivi nimănui și toţi au a se potrivi da- 
rului fără măsură. 


PASCALIA 
ŞI NEDUMERIREA ORTODOCȘILOR 


Dacă voi nu mă vreți, eu vă vreau, 


AL. Lăpușneanu 


Religia și credinţa sînt pentru popor, iar nu poporul pen-. 


tru religie. Credinţa și ideea religioasă izvorăsc din revelaţia 


Dumnezeiască, venită nouă prin lisus Mîntuitorul și Sfinții 


Apostoli, precum și din necesitatea sufletească ce este înnăs- 


cută în cutele cele mai ascunse ale firii omului, dornice de hra-. 


na cea divină. 


pn ei i aid i d 
Istoria ne-a dovedit că o credinţă cu greu se schimbă, iar po- 


porul identifică credinţa lui cu însuși scopul existenţei lui pă-, 
mâîntești. 


De aceea, cînd Sinodul român, la 24 ianuarie [1929), a de-. 
cis revenirea asupra vechei sărbătoriri a Paștelui, s-au născut, 


în sînul bisericii creştine ortodoxe autocefale române, nedu- 
meriri și neînţelegeri, care, prin natura lor, prezintă seriozita- 
te, nu atît prin latura lor religioasă, cât cea politică. 
Istoria ţării noastre și-a scris visul ei de aur cu ajutorul cel 
nepreţuit al unităţii noastre de credință, confundîndu-se ade- 
sea ideea de stat cu cea religioasă. 
Domnii noștri au luptat atît pentru ţară, cât și pentru „creş- 
tinătate“. Deci, ideea de stat mergea mînă în mînă cu cea reli- 
gioasă. 
Astăzi, ne-am pus noi însăși ţara pe două tărîmuri. Credin- 
CIoșiI se împart în treizeci și unu martiști! și cinci maiști?. 
Chestiunea schimbării Pascaliei nu este numai o neînțele- 
gere „popească“. 
Biserica creștină ortodoxă din întregul Orient și-a fixat, din 
primele veacuri ale creștinismului (Sinodul de la Niceea, 335 
d. Hr.), modul de a serba Sf. Paști. lar o tradiţie de peste 1600 


ani a fixat data sărbătoririi Paștelui după sărbătorirea Paștelui 
evrelesc, 

Paștele sărbătorindu-se la 31 martie, rezultă că anul acesta Paș- 
tele creştin să se serbeze înaintea celui evreiesc. Lucrul acesta, însă, 
în întreaga Basarabie și în multe părți din Moldova, a creat mîh- 
iri și neînţelegeri în inimile creștinilor, care considerau ca lege 
ca niciodată Paștele creştinesc să nu cadă înainte de cel evreiesc. 

În economia religiei creștine ortodoxe, tradiţia are aceeași im- 
portanță și sfințenie ca şi hotărârile sinodale, care au fost scrise. 

Prin hotărîrea fixărei datei Sf. Paști la 31 martie, tradiţia bi- 
sericii creştine ortodoxe a fost călcată. Și, dacă am ţinea seamă 
numai de aceste două considerente — dezbinarea în tabere a lo- 
cuitorilor țării, cei cu stil vechi și cei cu stil nou, precum și ne- 
respectarea Sfintei Tradiţii —, totuși, ar fi îndestulător ca 
forurile noastre bisericești să-și plece urechea și să ia aminte la 
învrăjbirea care ne așteaptă. 

Mulți dintre noi vor zice că această chestiune nu se poate 
cunoaşte mai bine decît de clericii noștri şi de către autorita- 
tea noastră supremă în materie religioasă, care este Sf. Sinod. 
Lucrul așa ar fi, însă religia noastră creştină denumeşte? cu ex- 
presia Biserica nu numai clasa conducătoare clericală — cu tot 
cortegiul ei ierarhic —, ci, prin cuvîntul biserică se înțelege tot 
poporul, cler și mirean, care se închină unuia și aceluiași Dum- 
nezeu şi practică şi profesează una şi aceeași credință. 

Prin urmare, o chestiune atît de importantă, ca cea a schim- 
bării datei Sf. Paşti, nu poate fi tratată numai pe baze pur şti- 
inţifice și numai de către chiriarhii noștrii, ci trebuie a lua în 
seamă și alte considerente, ca: practica de pînă acum a biseri- 
cii noastre creștine ortodoxe, susceptibilitatea poporului în ma- 
terie de schimbare a unui obicei devenit o lege, simbolul învierii 
Domnului, care se aseamănă cu venirea Primăverii celei înflo- 
ritoare — anotimp ce semnifică înflorirea și răspîndirea creş- 
tinismului asupra păgînismului și a lumii întregi etc. 

În articolele ce vor urmat, vom vedea motivele pe care se ba- 
zează St. Sinod de la 24 ian[uarie) a.c., în hotărtrile luate și mo- 
tivele pe care se întemeiază susținerea rămînerii sărbătoririi Sf. 
Paști tot la data de 5 mai, împreună cu Orientul creştin ortodox5. 


Biserica noastră se conduce, pînă la mucenicie, de lumina ade- 


vărului și de steaua intereselor superioare ale majorității poporu- 
lui român. i i 
Pastorala de la 7 februarie a Sf. Sinod 

Este un lucru știut și pentru care toată lumea este de acord că, 
dacă Orientul creștin nu ar fi îndreptat vechiul calendar iulian, 
am fi ajuns să avem, peste cîteva milenii, iarna vară şi vara iarnă. 

Împăratul Iuliu Cezar, la anul 46 a. Hr., puse pe învățatul 
astronom al timpului, Sosigene, să-i calculeze valoarea exactă 
a anului tropic. 

Acesta socoti că anul tropic este de 365 zile și 6 ore. ar pen- 
tru ușurare, hotărî ca anul civil să se socotească ca avînd 365 
zile, iar diferenţa de 6 ore să se adauge la fiecare trecere de 4 
ani, ca făcînd împreună 24 ore, adică, o zi. Prin urmare, la fie- 
care 4 ani tropici, anul civil să se socotească ca avînd 366€ zile, 
denumindu-se, astfel, an bisect. 

Calendarul iulian a fost admis de biserica creștină la anul 
325, în Sinodul de la Niceea, din Bitinia. 

Învăţatul Sosigene, însă, nu a socotit exact anul tropic, căci, 
acesta nu are 365 zile și 6 ore, sau 365 zile 25 sutimi? de zi, cum 
calculase el, ci, adevăratul an tropic, socotit exact, are 365 zile 
şi 242 256 fracțiuni de zi. Deci, ceva mai puţin decît anul din 
calendarul iulian. 

În anul 1582, papa Grigorie al XIII-lea, văzînd nepotrivirea 
dintre calendarul iulian și adevăratul an tropic, hotări să îndrep- 
te acest dezacord, care, în acel an, ajunsese la o diferenţă de aproa- 
pe 10 zile. Deci, suprimînd din anul 1582 această diferență de 
zile, se puse în acord cu adevăratul an tropic sau ceresc. 


.. 
Lis 


Date fiind asperităţile dintre Biserica Apuseană şi Biserica 
Răsăriteană, calendarul gregorian nu a fost primit decât de pro- 
testanţi și celelalte confesiuni din Apus. Biserica creștină or- 
todoxă din Răsărit rămăsese tot la calendarul iulian. 

În anul 1923 — în urma unei conferinţe a ortodoxiei din Orient 
—, s-a hotărît ca, de aci înainte, calendarul creştin să nu mai fie 
cel iulian, ci să fie cel adevărat, socotit după anul tropic. În urma 
acestei schimbări, anul de pînă acum s-a mai scurtat cu 13 zile, 
timp care făcea diferenţa dintre anul socotit de Sosigene și cel real. 

Prin urmare, schimbarea actuală a calendarului era o ches- 
tiune elementară de bun-simţ și de perspicacitate a adevărului 
științific. 

Oare, în materie religioasă — pe lîngă credință —, nu tre- 
buie să fim conduși de același elementar bun-simţ și de aceeaşi 
perspicacitate a lucrurilor ? Iar tot în materie de religie, cine este 
oare mai presus, adevărul științific sau adevărul religios? 

Să vedem, acum, dacă schimbarea Pascaliei era tot aşa de în- 
dreptăţită ca să se facă. 

[gută secolului al IV-lea după Hristos era foarte mult 
frământat de diferite dispute dogmatice, care aveau loc în sînul 
bisericii creștine, ceea ce dădea naștere la multe erezii și depăr- 
tări de credința cea adevărată a religiei creştine. Pentru a se 
combate aceste erezii, împăratul Constantin cel Mare, dornic 
să ia și alte hotărâri pendinte cu biserica, convocă un sinod ecu- 
menic la Niceea, în Bitinia, pe la anul 325 d. Hristos. La acest 
sinod, luară parte 318 sfinţi părinţi ai întregii biserici creştine 
ortodoxe, deci, și Apusul, care nu era încă rupt de Răsărit. 
Acest sfînt sinod ecumenic, pe lîngă alte multe chestiuni ce-a 
avut de discutat, a hotărît, cu privire la data Paștelui, că aceas- 
tă sărbătorire trebuie să cadă: în prima duminică după prima 
Lună plină ce vine după echinoxul de primăvară (21 martie). 
Și, tot conciliul de la Niceea a mai hotărît ca Sf. Paști să cadă 
între 22 martie și 25 aprilie — nici mai devreme de această dată, 
dar nici mai tîrziu. 


% 


În Pastorala către popor de la 7 februarie a.c., a Sf. Sinod, 
se spune că, dacă am serba Sf. Paști la 5 mai, „s-ar călca hotă- 
rîrea și practica întregii biserici, după care, Sf. Paște nu se pot 
trece, spre serbare, dincolo de 25 aprilie“. Dar, nu e mai pu- 
ţin adevărat, deoarece 5 mai, stil nou, cade, pe stil vechi, toc- 
mai între 22 martie şi 25 aprilie, necălcîndu-se astfel cu nici o 
iotă hotărîrea Sf. Sinod de la Niceea, Paștele, după stil vechi, 
căzînd, anul acesta, la 21 aprilie. Tot Pastorala Sf. Sinod, vor- 
bind despre „încurcăturile“ ce ar rezulta, în cazul de s-ar ser- 
ba Sf. Paşti la 5 mai, zice: „În primul rînd, bunăoară, ar fi trebuit 
să se prelungească mîncarea de carne peste jumătatea lunii mar- 
tie, luîndu-i din ea 17 zile pentru dulce, ceea ce nu s-a întîm- 
plat pînă acum în biserica ortodoxă“. 

Concluzia ce se trage este falsă, deoarece și premisa pusă este 
tot falsă. Serbînd Paștele pe stil vechi, 21 aprilie, și postul Paș- 

telui va începe pe stil vechi. Nu va zice nimeni, cred, ca să avem 
Învierea la 5 mai, stil nou, iar postul de 7 săptămîni să-l înce- 
pem la 17 martie. 

Ci, la 5 mai, stil nou, corespunzîndu-i, pe stil vechi, Paștele 
de la 21 aprilie, postul va începe cu 7 săptămîni în urmă, adi- 
că, la 4 martie stil vechi, deci, fără a lua lunii martie 17 zile pen- 
tru dulce, după cum spune Pastorala Sf. Sinod. 

Cum că se poate lucrul acesta, avem exemplul bisericei noas- 
tre surori din Grecia, care a îndreptat calendarul iulian, însă 
rînduiala Pascaliei a lăsat-o tot pe cea veche.și care este în con- 
formitate cu hotărîrile Consiliului celor 318 sfinţi părinţi adu- 
nați la Niceea. 


-. 
Ei 


Mergînd mai departe, spre altă ordine de idei, observăm că 
o practică creştină de peste 16 veacuri a stabilit „obiceiul“ sau 
tradiția ca, întotdeauna, Sfintele Paști să cadă după serbarea 
Paștelui evreiesc. 

Tradiţia este cuvîntul nescris, rămas nouă de la Mîntuito- 
rul lisus Hristos, și care ne-a fost transmis prin apostoli și cei- 
lalți sfinți părinţi. Mîntuitorul nu a vrut să facă mai multe partizi 
religioase sau mai multe școli, ci o singură religiune, pentru toți. 
De aceea nu însărcina pe apostoli să scrie, ci să înveţe; așa că, 
predica verbală este anterioară scripturii. Chiar și în Vechiul Tes- 
tament, scriptura şi tradiţiunea subzistau împreună, iar Mîn- 
tuitorul nu a recunoscut numai legea și profeţii, dar și tradiţiunea 
dogmatică a sinagogii. Așa că, în economia religiei noastre creş- 
une ortodoxe, Sfînta Tradiţie se bucură de aceeași cinste ca şi 
Sfinta Scriptură. Sfînvul apostol Pavel, cînd ne învaţă să respec- 
tăm tradiţia, zice: „Fraţilor, staţi şi ţineţi învăţăturile, care le-aţi 
auzit, ori prin cuvîntul, ori prin scrisoarea noastră“. 

Prin urmare, dacă tradiția — practica de veacuri, an de an, a ace- 
luiași lucru — a hotărît și a întărit un obicei, oare cine sîntem noi, 
ca tocmai astăzi, în anul de la Hristos 1929, să stricăm această 
orînduire, devenită lege și cu indiferență să afirmăm că nu e nici 
o crimă religioasă sau de conștiință dacă orînduim sărbătorirea 
Sf. Paști înainte de Paştele evreiesc şi nu după acesta? 


ÎNTRE AFREDON ȘI MATEI VLASTARE 
Sau o apologie protestantă la adresa Sinodului 


Tipografia cărților bisericești s-a necinstit, zilele acestea, 
scoțînd de sub teasc broșurica unui oarecare fost călugăr, anu- 
me Ioachim Fuioagă, despre data Paștelor și Tradiţie. 

Se spune că broșura de mai sus ar fi chiar teza de licenţă a 
sus-numitului, prezentată de curînd la Facultatea de Teologie. 
În acest caz, la necinstirea editurii se adaugă și necinstirea ce 
și-a făcut sieși comisiunea care a primit-o şi care a acordat, în 
baza ei, un titlu autorului. 

Căci broșura de mai sus nu e numai o țesătură de sofisme 
grosolane, o pildă de lipsă totală de siguranţă în mînuirea ar- 
gumentelor și doctrinei, dar mai ales, alături de un monument 
de rea-credinţă, și o lipsă totală de evlavie şi de simţ al ortodo- 
xiei; ba, mai mult, e chiar o insultă și o batjocură a felului nos- 
tru de a simţi și de a trăi bisericește. 

Sub acest raport, broșura constituie de-a dreptul o „nelegiui- 
re“. De n-ar fi decît acest ultim aspect, publicarea unei astfel 
de insanităţi n-ar merita să ne oprească nici o clipă luarea-a- 
minte. "Tăcerea singură ar putea să mărturisească autorului dis- 
preţul drepteicredinţe ofensate. 

Cum însă autorul acestei nelegiuiri poate mîine-poimîine 
fi sfinţit preot — vrînd să împiedicăm legarea unei noi pietre 
de sminteală de gâtul credincioșilor, luăm pana ca să demascăm 
nelegiuirea și să strigăm impostorului: pi lături!“ 

Broșura este, după cum ne spune însuși autorul, maimuţă- 
rind pe Augustin, rodul unei „revelații“ personale. 

S-a năzărit, deci, într-o zi omului nostru să ia pana și să mîz- 
gălească o apologie a tezei sinodale și, fără să se-ntrebe dacă-l 

îndeamnă bunul Dumnezeu sau Pocitura, și-a muiat pana de 
gîscă în cerneală și a scris! 


ȘI ce-a scris? Doamne fereşte... de coada urecheatului care 
mișcă printre rînduri. 


Autorul s-a deșteptat din nălucire, a deschis prima oară Pi- 


dalionul şi a cetit. 

A cetit și a înţeles! 

Ce a înţeles nu importă, dar ajunge că a înţeles. 

ȘI pentru că acest canon avea o tilcuire, și pentru că tîlcui- 
rea făcea trimiteri la Așezămintele apostolice, și pentru că aces- 
tea consfințeau un 4z, autorul s-a năpustit asupra lor, doborînd 
la pămînt pe Vlastare — autorul tîlcuirii —, ca pe un „sofist“ 
netrebnic, scoţînd din uz Așezămintele apostolice ca apocrife 
și a decretat uzul bimilenar al bisericii caduc. 

Apoi, cu o cutezanță care n-are drept măsură decît incon- 
ştienţa, spre a nu-și da de gol înșelăciunea, se scurge-n laude 
făţarnice și preamăriri ale Tradiţiei, pe care-a necinstit-o în chi- 
pul de mai sus, proclamîndu-se ortodox adevărat, cu temene- 
le către feţele bisericești care i-au patronat nelegiuirea. 

Toată această pretinsă argumentare constituie însă o sofis- 
mă atît de grosolană, încît în faţa ei trebuie să ne întrebăm dacă 
e rea-credinţă sau prostie. 

Într-adevăr, autorul începe prin a-și acorda aceea ce e de de- 
monstrat. 

El afirmă că sensul canonului e acel care-i convine şi apoi 
infirmă, una după alta, ca necanonice, tilcuirea Așezăminte- 
lor... şi Tradiţiei, care i se împotrivesc, atunci cînd, de fapt, toc- 
mai sensul acestui canon e în discuție şi pentru lămurirea lui 
stau: 1) tîlcuirea; 2) Așezămintele ... 3) tradiţia bisericească. E 
aci o petițiune de principii de neînlăvurat. 

Argumentarea nu ar sta în picioare decît dacă autorul ar ști 
de altundeva sigur care e sensul adevărat al canonului pe ca- 
re-l opune tradițiunii bisericii; de pildă, dintr-o „revelaţie“ a 
sa proprie asupra chestiunii. 


DI 
ii 


Ce are însă de răspuns dreaptacredinţă față de o astfel de 
Li p P . -. E 2 Li Lă 
„revelație“ personală, opusă patrimoniului întreg bisericesc? 

[) Este eretic și nelegiut procedeul de a opune năzăreala ta 
personală revelaţiei obștești, dată în paza bisericii. 

Preferînd aceea ce ţi se pare ţie a fi adevăr la aceea ce ai pri- 
mit a fi Adevăr, de la biserică, te-ai și scos din Biserică şi ai de- 
venit eretic, de ai avea pentru tine tot consimțămîntul evidenţei 
tale personale. 

Este, deci, eretic și nelegiuit procedeul de a opune înțele- 
sul tău personal al unui text — fie acest înţeles oricât de corect 
„științificește“ — împotriva înțelesului pe care i-l dă tradiţia vie- 
ţii bisericești, din care nu eşti decât parte. 

Căci Tradiţia bisericii este un izvor de cunoaștere reală și si- 
gură, mai presus de rațiunea individuală a mea sau a lui Fuioagă. 

Înlăturînd această „cunoaștere prin biserică“, adică tîlcui- 
rea dată de tradiţie unui text spre a-i da o tâlcuire mai potrivi- 
tă cu ceea ce știu eu, îmi răpesc orice posibilitate de a mai ști 
ceva sigur despre aceasta. 

Un text care-mi vine din tradiţie — cum e canonul — nu 
poate fi desprins de întregul de viaţă în care a ajuns pînă la noi 
și nici despărţit de înţelesul tradiţional ce i s-a dat, chiar dacă 
minții mele îi este greu ca să-l priceapă. 

Pretenţia de a înlătura tîlcuirea tradiţională a unui text pen- 
tru că eu îl pricep altfel — cum face Fuioagă — este un proce- 
deu protestant, care duce la absurdităţi cum sînt, de pildă, acelea 
la care ajunge acest Fuioagă atunci cînd spune că adevărurile 
sf. loan Hrisostomul sînt adevărate într-o vreme şi false în- 
tr-alta; sau atunci cînd, pentru motive scoase dintr-o cosmo- 
logie „modernă“, afirmă că sfinţii părinţi de la Niceea nu au 
putut avea în vedere un echinox gîndit. 


II) Este o eroare gravă încercarea modernistă de a voi să 
modifici adevărul absolut spre a-l „pune în pas cu știința“. Ea 
denotă că cei ce susţin acest lucru: 

1) nu prea au de-a face cu știința și nu prea știu bine ce e ea; 
le e însă cam frică, un fel de frică supertiţioasă, de un adevăr 
pe care-l ignoră; 

2) au uitat ce e credinţă ortodoxă, de vreme ce le trebuie alte 
argumente ca să creadă, decât paza neclintită și cu dragoste a ceea 
ce au primit. 

Cu aceeași ignoranță, deci, autorul nostru confundă adevă- 
rul religios cu cel științific și acuză pe cincimaiști că, nevoind să 
ia în consideraţie știința, trădează pe lisus Hristos, Adevărul. 

Mă rog dumitale, care știință? 

Cea care neagă existenţa lui Dumnezeu, Revelația, minu- 
nile, facerea, existenţa reală a lui lisus Hristos, Învierea, carac- 
terul de peste fire al bisericii? 

Să fim serioşi! 

Biserica nu are a se potrivi ea adevărului științific. Căci Ea 
este „Stilpul neclintit și îndreptarul Adevărului“. 

Oricine a gîndit vreodată la ce este un adevăr științific și ce 
este un adevăr bisericesc ştie acest lucru elementar, că adevă- 
rul științific e relativ și schimbător de la o zi la alta; iar cel bi- 
sericesc e neschimbat şi absolut. 

Cum, dar, să se potrivească adevărul absolut și neschimbă- 
tor după cel relativ şi schimbător de la o zi la alta? 

Și, dacă potrivirea astronomică e schimbare, cum să lăsăm să 
se piardă, de dragul ei, adevărul religios al Paștelor, înfrățirea 
tutulor creștinilor în preîntruchiparea învierii veșnice, la o zi 
fixată în chip neschimbător în veac? 


e 


Aşadar, din două, una: 

1) sau Ioachim Fuioagă este un sofist care-şi acordă gratuit 
ceea ce trebuia să demonstreze; sau 

2) loachim Fuioagă este eretic și protestant, opunînd o re- 
velaţiune proprie Sfintei Tradiţiuni a Bisericii de Răsărit. 

În amîndouă cazurile, nu trebuie ascultat — căci minte. 

Încă o dată, sinodalii riscă, cu un așa apologet, să tragă peste 
„treizeci și unu“! 


RĂSPUNS 
PREA SFINŢITULUI VARTOLOMEU 


Deci, pe cel care vine şi vă învaţă toate cele ce s-au spus pînă 
aci, primiţi-l. Iar dacă învățătorul însuși s-a abătut de la ele 
și învaţă altă învățătură vătămătoare, să nu-l ascultați! 


Învățătura celor doisprezece Apostoli, cap. IX, v. 1 


Precum însă oaia care nu ascultă de păstorul cel bun este 
lăsată lupilor spre pieire, tot astfel, cea care ascultă de păs- 
torul cel rău are moartea în faţă, încît o va înghiți. 

De aceea trebuie să fugim de păstorii aducători de pieire. 


Așezămintele apostolilor, cartea II, cap. 19 


Chiar dacă noi înșine sau înger din cer va binevesti, peste 
ceea ce am binevestit vouă, anatema să fie! 


Epistola sf. Pavel către galateni, cap. |, v. 8 


I 


În prima parte a Ultimei lămuriri în privinţa datei Sf. Paşti 
a P. S. Vartolomeu, publicată aci, alaltăieri, am fost acuzați de 
a fi „subiectivizat“ problema, „trecînd-o mai mult prin ochii 
noștri proprii“, și răpindu-i astfel înțelesul deplin. 

n ceea ce privește plinătatea lămuririi, cititorii singuri și-au 
putut da seama dacă și în ce măsură problema a fost sau nu în- 
făţişată pe toate laturile ei. 

Pentru a se curma însă orice discuţie posibilă asupra pre- 
supusului nostru „subiectivism“, repetăm aceea ce am mărtu- 
risit fără încetare, în toate articolele publicate pînă astăzi, și 
anume: nu are, în această discuţie, nici o greutate „biata păre- 
re a minţii noastre omenești“, ci, singură, „mărturia dreptei- 
credințe de pretutindenea și de oricînd, așa cum dogmele, 
canoanele și predania bisericii ortodoxe ne învață“, așa cum în- 
suși sf. Sinod al bisericii noastre ne-a învățat pînă acum, așa cum 
însuşi P. S. Vartolomeu ne-a învăţat (învăţătură pe care o vom 
arăta în întregime, la locul potrivit). 

La temelia împotrivirii noastre nu a stat, de la cel dintâi ar- 
ticol, decît această Învățătură a bisericii înseși — mărturisită de 

noi — și nesocotită prin hotărîrea Sinodului românesc, în ches- 
tiunea sărbătoririi Sf. Paști în anul 1929. 

Cum, la temelia tezei potrivnice, stă o evidență intimă și 
personală... de ordin „științific“ a unora dintre episcopi — 
după cum o mărturisesc ei înșiși, direct și prin interpuși — în- 
vinuirea de „subiectivism“ tocmai acestora li se cuvine. 


Ad. și II. La întrebarea dacă se cuvine și mirenilor să for- 
muleze, cu drepturi legitime, o părere în această chestiune, în 
opunere cu Sf. Sinod, P. S. Vartolomeu răspunde negativ, in- 
vocînd mărturia canonului 64 al Sinodului al VI-lea Ecume- 
nic și deosebind o biserică învățătoare de o biserică ascultătoare, 
prima avînd în sarcina ei predarea Adevărului bisericesc, a 
doua, primirea şi păstrarea acestuia. 

Deosebirea pe care P. S. Vartolomeu caută s-o desprindă din 
canon — cu toate că tilcuirea din Pidalion nu prea îndreptățea 
aceasta, căci tîlcuirea glăsuiește: „De va fi însă vreun mirean is- 
cusit și cu chip cucernic, nu se opreşte a răspunde și a învăța, 
îndeosebi pe cei ce-l întreabă, precum zice Zonara, în tîlcui- 
rea cap. 32 al cărţii a VIII-a din Apostoliceștile așezăminte“ 
(acolo unde comentează pasagiul „toți vor fi învățați de Dum- 

nezeu“, din Ioan, 6, 45; Isaia, 44, 13) — pune o problemă de 
o deosebită însemnătate, pe care însă nu o putem cerceta cu 
acest prilej. Ajunge să spunem, de data aceasta, că nu toți dog- 
matiștii ortodocși primesc teoria catolică a darului de a învă- 
ţa, pe care şi-o însușește P. S. Vartolomeu, împotriva noastră, 
atunci cînd deosebește, cu propriii termeni, trei daruri deose- 
bite „pe care ierarhii le posedă și le aplică mirenilor, preoților 
și diaconilor subalterni“; și anume: 1) sacerdotium, 2) minis- 

terium Și 3) magisterium (tot e bine că măcar ordinea lor e in- 
versată față de catolici; ceea ce nu e fără semnificaţie, după cum 
o vom arăta la timp). Așa, de pildă, filozoful rus, pr. Serghei Bul- 
gakov, profesor de dogmatică la Facultatea de Teologie Orto- 
doxă din Paris, ca şi toţi elevii din școala marelui pravoslavnic 
Homiakov, susțin, asupra acestui punct, o teorie deosebită de 
cea juridică curentă. 

Să admitem însă că afirmaţiile P. S. Vartolomeu asupra aces- 
tui punct sînt perfect întemeiate. 

Nici în acest caz, argumentarea Prea Sfințitului nu e vala- 


bilă, cînd este îndreptată împotriva noastră. 

Să lămurim. 

Nicăieri, în cursul discuţiei, noi nu am înfățișat un punct de 
vedere propriu și nu am avut pretenţia de a ne institui noi în- 
șine învăţători în această chestiune, ci numai am mărturisit aceea 
ce ni s-a predat, în deosebite rînduri, de toți mai-marii noștri 
bisericești și aceea ce astăzi mărturisesc toate bisericile ortodo- 
xe de sub soare. 

Are mireanul acest drept de mărturisire ? Poate el opune chiar 
unui sinod rătăcit mărturisirea neclintită a ceea ce a primit? 

Nu numai mărturiile din fruntea acestui articol arată cu pri- 
sosinţă acest drept, dar însuși P. S. Vartolomeu îl recunoaște, 
pe față, sub punctul II din articolul pomenit. 

Rămîne, deci, neîndoielnic dreptul mireanului de a stărui în 
păstrarea neclintită a comorii bisericești ce a primit, chiar atun- 
ci cînd „îngerii din cer“ i-ar cere să se lepede de dînsa. 

E, în această păstrare neștirbită și cu dragoste de către po- 
por a ceea ce a primit, piatra de granit de care s-au zdrobit, se 
zdrobesc şi se vor zdrobi, în veac, toate încercările de abatere 
de la ortodoxie. 

Invariabilitatea aceasta a predaniei bisericești, care leagă și 
pe episcopi, după cum zice Berdnikov: „Episcopii fiind obli- 
gaţi să predice cuvîntul lui Dumnezeu în conformitate cu Tra- 
diția bisericească“ (Curs de Drept bisericesc, trad. rom. Silvestru 
Bălănescu, episcopul Hușilor, București, 1892) este cheia de 
boltă a ortodoxiei. Ea constituie cea mai puternică pavăză de 
apărare a ei faţă de iscusinţa de gînd din dreapta și din stînga. 

Ea a fost recunoscută și de Scrisoarea Patriarbilor răsăriteni, 
care, vorbind despre infailibilitatea în materie de învățătură, 
zice: „Jar nestricarea dogmei și curăția rînduielii nu sînt date 
în pază unei ierarhii oarecare, ci în paza întregului cler și po- 
por bisericesc, strîns unit în dragoste reciprocă și care este, cu alt 
nume, însuși Trupul Domnului Hristos, biserica credincioșilor“. 

Cît privește ameninţarea cu afurisenia pe 40 de zile, Sino- 
dul nu ne poate zvîrli o asemenea anatemă, căci ar afurisi, im- 
plicat, toate celelalte biserici ortodoxe deopotrivă, cu care am 
păstrat neschimbată aceeași predanie; și aceasta ar însemna pro- 
clamarea oficială drept schismatică a bisericii româneşti. 


Să lămurim. 

Toate bisericile fiind legate prin pnitatea de săvârșire a lu- 
crării duhovnicești, anatema unei biserici atrage după sine ana- 
tema tuturor celorlalte biserici particulare. În cazul nostru însă, 
nici una din biserici n-ar putea respecta anatema, fiindcă ar în- 
semna să se afurisească singură — întrucât păzeşte aceeași pre- 
danie, neschimbată. Anatema bisericii româneşti ar vădi, deci, 
tuturor znexistența unităţii de lucrare duhovnicească între ea 
și celelalte biserici ortodoxe, care constituie, mai presus de ori- 
ce, ecumenicitatea. 

Astfel, biserica românească, în prezent, virtualmente schis- 
matică, ar deveni schismatică în chip manifest şi categoric. 

De fapt, dacă învățătura pe care o mărturisim e falsă, Sino- 
dul n-are decât să afurisească. Am cerut-o și o repetăm, con- 
ştienți că faptul n-ar putea aduce decît limpezirea lucrurilor. 

Sîntem însă siguri că nu o va face, pentru că nu mai are drep- 
tul să o facă. Făcînd-o, se scoate pe sine, fățiș, din ecumenicita- 
te — cum am arătat, iar noi rămînem pravoslavnici, în biserica 
părinţilor noștri. 

P. S. Vartolomeu pune însă dreptului nostru de a ne apăra 
dreaptacredință o condiție de procedură: ar fi trebuit să ne adre- 
săm întîi Sinodului local și apoi celui ecumenic. 

Lucrul acesta l-am făcut. 1) Într-o primă serie de articole 
ne-am adresat, supuși, Sfîntului Sinod, implorîndu-l să revină 
la dreaptacredință. Am așteptat și așteptăm încă o revenire care, 
singură, ne-ar bucura deplin. 2) Cum a întârziat, ne-am adre- 
sat întregii biserici românești — cler și norod laolaltă —, în paza 
căreia e dată păstrarea neștirbită a rînduielii, arătîndu-i nele- 
giuirea pregătită pentru noi toți. 3) Cum sinod general nu se 
poate aduna la vreme, vom pîrî deci Sinodul românesc tutu- 
ror patriarhiilor răsăritene. Pînă la îndreptăţirea noastră, trebuie 
oare să ne supunem nelegiuirii așa cum cere P. S. Vartolomeu? 
Ferească Dumnezeu! Căci, avînd în vedere că predania veche 
este cu noi, vom rămîne neschimbaţi în vechea rînduială. 

Cît despre afirmarea caracterului pur științific al chestiunii 
calendarului și Pascaliei, ea cuprinde o enormitate și o serie de 
contradicții prea mari, spre a nu ne obliga să revenim asupră-i 
într-un articol special, îndată ce toată întîmpinarea P. S. Var- 
tolomeu va vedea lumina tiparului. 

II 


P. S. Vartolomeu afirmă: „Prin patrimoniul bisericesc al mi- 

renilor (pe care au dreptul să și-l apere „chiar față de ierarhii 
și de Sinodul lor, cînd aceştia l-ar atinge cumva în mod im- 
pios“ ; nota red.) nu se înţelege calendarul și nici măcar felul 
de așezare în el a Sf. Paşte, ci numai Sf. Scriptură şi dogmele, 
şi preceptele morale, şi Sf. taine desprinse din ele, cum și ritu- 
alul întreg și toate practicile bisericești așezate peste creștini de 
cele șapte sinoade ecumenice și de practica tradiţională a între- 
gii biserici“. Şi, mai departe: „Calendarul bisericesc nu este un 
element religios, ci numai științific (...). Biserica n-a făcut cu 
el decît să-i înșurubeze, în lunile și zilele lui săptămînale, sfin- 
ţii și sărbătorile ei fixe şi mobile (...). Calendarul, totuşi, nu 
se poate, cu nici un preţ, sfinţi și el prin contactul acesta, după 
cum nici sacul în care se duce aur nu se poate preface în aur, 
ci rămîne de-a pururea de cîlți“. Şi încheie: „Prin urmare, ne- 
fiind de natură religioasă, adică, nefăcînd parte din patrimoniul 
credinței pe care poporul și l-a însușit din înseși învățăturile ie- 
rarhilor şi ale clerului lui, calendarul nu poate fi considerat sfint 
și poporul nu este îndreptățit să se plîngă că, prin îndreptarea 
lui, s-ar atinge ceva din patrimoniul său religios“ (sublinieri- 
le sînt ale noastre; nota red.). 

Cu vrerea Prea Sfinţitului Vartolomeu, trecem peste teoria 
„înșurubării“ și peste comparaţia cu „de-a pururea cîlți“ : e în 
interesul P. S. sale. 

Asupra naturii calendarului bisericesc şi a Pascaliei, răspundem: 


A. Dacă, într-adevăr, problema nu aparţine „patrimoniu- 
lui nostru bisericesc“, ci este o problemă „numai ştiinţifică“, 
atunci, nu Sinodul are căderea să se pronunţe. În asemenea ma- 
terie nu recunoaștem altă autoritate decît competenţa şi alt in- 
strument de convingere decît argumentul. Şi între noi, mirenii, 
sînt oameni cu studii de matematici și cu brevete în mecanica 
cerească. În tot cazul, sîntem mai pregătiţi decît membrii Si- 
nodului. Și atunci, ştiut fiind că mireanul nu datorează ascul- 
tare episcopilor decît în chestiunile bisericești, ameninţarea cu 
afurisania, prevăzută de canonul 64, Sinodul al VI-lea Ec[ume- 
nic], apare deplasată. 

B. Noi pretindem însă că problema Pascaliei și a „calenda- 
rului bisericesc“ este o problemă bisericească și că elementele ei 
aparțin „patrimoniului bisericesc“, pe care mirenii au dreptul 
şi datoria să-l apere împotriva oricărei pofte de schimbare. 

Și iată de ce. 

„Înşurubînd“ calendarului „păgîn“ sărbătorile noastre, și fixe 
și mobile, pentru noi, creștinii, „calendar bisericesc“ înseamnă 
o înlănțuire de sărbători — ca să fim în tonul P. S. Vartolomeu: 
un șirag de perle, de mărimi diferite, fiecare perlă fiind așeza- 
tă într-un anumit loc, pentru anumite consideraţiuni, tradiţia 
bisericească de pînă astăzi sfințind această ordine nezdrunci- 
nată. Și dacă P. S. Vartolomeu crede că șnurul pe care aceste per- 
le sînt înșirate, rămînînd „de-a pururea de câlți“, unii episcopi 
se pot oricînd juca cu el, fie! Nu le stricăm joaca. Un lucru le 
cerem: respectați ordinea, nu vă atingeţi de consecuţia sfinţi- 
tă a sărbătorilor, așa cum a păstrat-o tradiţia bisericii ortodo- 

xe, fiindcă atunci vă atingeți de „patrimoniul nostru bisericesc“ 
(în care P. S. Vartolomeu socotește: „ritualul întreg și toate prac- 
ticele bisericești, așezate peste creștini de cele şapte sinoade ecu- 
menice și de practica tradițională a întregii biserici“) și nu o 
îngăduim nimănui! 

În concluzie: 

Prea Sfinţilor, liberi sînteţi să adoptați orice sistem de cal- 
culare a vremii: păgîn, creștin, ştiinţific sau nu; al lui Sosigene, 
Aximene, Lilio, Coculescu, Chiricescu ori Ghenadie Nicules- 
cu — Paștile cele sfințite însă, Paștile cele mari, Paștile Dom- 
nului trebuie să se serbeze așa fel, încât să fie respectată Zradiţia 
bisericii ortodoxe de pretutindenea, care cere ca: 

1) să nu se serbeze o dată cu Paştele evreilor; 

2) să se serbeze după Paştele evreilor; 

3) să se serbeze totdeauna în zi de duminică; 

4) să se serbeze de către toţi creștinii ortodocși deodată. 


Ad. III... 


III 


În ceea ce privește aspectul științific al chestiunii, părerea 
P. S. Vartolomeu se poate rezuma în următorul pasagiu: 

„Calendarul acesta şi Pascalia din el au fost introduse, cum 
văzurăm, în toată creștinătatea, atît din Răsărit, cît și din Apus, 
de către părinţii de la Niceea, care l-au lăsat apoi moștenire, ca 
unealtă de timp, întregii creştinătăţi de pe pămînt. L-au lăsat, 
însă cum ? Nici mai mult, nici mai puţin decît ca pe o fotogra- 

ie omenească a eternului și desăvîrșitului calendar al naturii. 

Modelul calendarului iulian, ca şi al tuturor calendarelor lu- 
crate de savanții noștri de pe pămînt, este cel al naturii, pe care 
l-a construit tot același creator al Universului văzut şi nevăzut, 
care l-a creat şi pe om. lar calendarul acesta al naturii este cel pe 
care-l întocmeşte Pămîntul, prin rotațiile lui anuale în jurul Soa- 
relui, din cele patru anotimpuri și 365 de zile, 5 ore, 48', 45" şi 98. 

Ca făptură a lui Dumnezeu pentru măsura timpului, numai 
calendarul acesta al naturii este cel ma: desăvirșit, ca socotea- 
lă matematică și mai precizat şi mai complet, ca unealtă de 
măsură atît a zilelor cât şi a lunilor, cît şi, în fine, a anilor şi a 
veacurilor infinite“. 

Acest pasagiu cuprinde o dublă absurditate: | | 

1) ideea unui „calendar al naturii“, al cărui Autor ar fi însuși 
Tatăl ceresc; 

2) ideea după care calendarul îndreptat e o „fotografie“ a 
acestui calendar ceresc. 

Lăsăm la o parte incongruenţele de detaliu, privitoare Ia „to- 
tografierea“ raporturilor abstracte de măsură, care nu au nici 
un alt rost decît să ascundă, în dosul unei imagini, un echivoc 
sau o imposibilitate de înţelegere a preopinentului. 


1) Noţiunea de „calendar al naturii“ este o noţiune fără sens. 
Calendarul astronomic este un instrument tehnic, o unealtă a 
omului, întemeiată pe un sistem de măsură a timpului, dedus 
din mişcarea relativă a astrelor și, ca atare, el este un produs al 
minţii omenești, o convenţie. 

E adevărat că acest calendar, ca orișice unealtă de măsură, 
nu este în totul convenţional. El se orientează după o realitate, 
asupra căreia inteligența omenească are priză prin funcțiunea 
sensibilităţii. 

Discuţiunea purtată în filozofie, între anii 1890-1907, în- 
tre savanții Henri Poincar€, Edmond Le Roy, Russell și Tan- 
nery, asupra a ceea ce este convenţional și a ceea ce este real în 
numărătoare a stabilit în chip lămurit acest lucru. 

În cazul special al calendarului, criteriul de calculare este o 
convenţie, dar o convenţie întemeiată pe mișcarea astrelor. 

Aceea ce se presupune că se întîmplă în natură sînt mișcă- 
rile relative ale astrelor, care însă nu constituie, propriu-zis, un 
„calendar“. Aceste mișcări presupuse sînt — ierte-ni-se obliga- 
ţia în care sîntem, de a reaminti asemenea lucruri elementare: 

1) durata de rotaţie a Pămîntului în jurul axei sale, care ne 
dă ziua și noaptea; 

2) mişcarea de revoluţie a Pămîntului în jurul Soarelui, care 
ne dă anul astronomic, combinată cu mișcarea de oscilare a axei 
Pămîntului pe eliptică, care ne dă echinocţiile; 

3) mişcare Lunii, care ne dă lunile din an. 

Împărţind timpul de rotaţie a Pămîntului în jurul axei sale 
în 24 de părţi egale, în chip convenţional, avem ora. 

Împărţind, același timp, în 1440 sau ora în 60 (ceea ce este 
tot una), avem minute; și, împărțind și pe aceasta în 60, avem 
secunda, într-un sistem de măsurătoare pur convenţional. 

Acest sistem de măsurătoare a zilelor nu este însă perfect. 
El nu corespunde cu zina și cu noaptea reală, care e aci mai scur- 
tă, aci mai lungă de 12 ore, pentru aceeași regiune, în cursul unui 
an, lungimea zilei oscilînd ritmic, în jurul duratei de 12 ore, pe 
care însă nu o împlinește decît în două momente ale anului, la 
echinocții. 

De aci, nevoia pentru a uniformiza posibilitatea de numără- 
toare a zilelor, de a construi un sistem de măsură, care să ia în 
consideraţie toate acele patru mișcări presupuse mai sus. 

Lăsăm la o parte faptul că mișcările de care s-a vorbit mai sus 
nu sînt fapte reale, constatabile prin simțuri, ci ipoteze inter- 

pretative ale faptelor reale, făcute cu unicul scop de a pune oa- 
recare coerență logică între fapte, ipoteze posibile și probabile, 
însă, metafizicește, discutabile. Fapte reale — dacă prin fapt real 
înțelegem aceea ce e controlat prin simțuri, cum vor adversa- 
rii noștri — sînt: 

1) mișcarea așa-zisă aparentă a Soarelui în jurul Pămîntu- 
lui, peste orizont; 

2) mișcarea și fazele Lunii de pe cer; 

3) lungimea și scurtarea ritmică a zilelor și nopţilor în cursul 
unei perioade de timp, pe care în chip convenţional o alegem. 

Ce avem însă de observat cu acestea? 

1) Un sistem de măsură întemeiat pe aceste mișcări presu- 
puse, deși pornește în chip indubitabil de la fapte, nu este nici 
etern, nici perfect, pentru că, chiar dacă am presupune ipote- 
zele pe care se sprijină că sînt perfect îndreptăţite, măcar pen- 
tru practica de toate zilele a oamenilor: a) nici măsurătoarea 
acestor mișcări nu poate fi făcută în chip absolut exact; și b) 
nici siguranța perseverenţei acestei mișcări nu o putem avea, 
decît datorită 4nui postulat pozitivist al „permanenţei“ feno- 
menelor date în experienţa sensibilă. 

Aceasta nu este însă decît un artificiu al minţii, pentru că 
aceea ce garantează savantului invariabilitatea experienţei nu 
este experienţa reală a simţurilor, care mai curînd dovedesc 
contrariul, ci o greutate în care se află de a gîndi, atunci cînd 
se așază în alt punct de vedere. 

Dacă este, deci, să ţinem la fapte, atunci trebui să spunem 
că un calendar astronomic nu poate fi niciodată perfect: 1) pen- 
tru că [aparent realitatea] e perfectă — datorită lipsei noastre 
de mijloace; 2) pentru că realitatea măsurată este ea însăși 
schimbătoare. 

În cazul calendarului, imposibilitatea măsurătorii exacte vine 
de acolo că timpul de revoluție a Pămîntului în jurul Soarelui 
este incomensurabil cu timpul de rotaţie a Pămîntului în jurul 
axei sale, adică, nu există nici o unitate de măsură cu care să pu- 
tem măsura exact şi ziua și anul, deodată, adică, [una] care să 
satisfacă tocmai condiţia ce se cere să fie împlinită de calendar. 

Teoretic, o asemenea măsură nu e realizabilă decît la infinit; 
practic, trebuie să ne mulțumim cu... aproximaţie. 

2) Dar nu numai atât; înseși mișcările de rotaţie și revoluţie, 
pe care, pentru necesitatea calculului, le socotim constante, sînt 
supuse încetinirii. Împuţinarea vitezei are loc extrem de încet, 
așa că, din punct de vedere convenţional, poate fi neglijată, în- 
deajuns însă pentru ca, metafizicește, adică în realitate, să in- 
firme concluzia celor ce pretind aidomarea măsurilor noastre 
a mişcărilor cu înseși mişcările cereşti ale astrelor. 

E adevărat că mișcarea astrelor a fost rînduită de Dumne- 
zeu; e, de asemenea, adevărat că puterea de cunoaștere ne este 
dată tot de la Dumnezeu; dar, între rînduirea lui Dumnezeu 
şi măsurătoarea astronomilor, se interpune păcatul. 

Consecințele păcatului, pentru inteligența noastră, sînt: pă- 
catul sparge unitatea totală de apercepţie a cunoștinței omenești, 
deosebind-o în: a) rațiune discursivă şi b) sensibilitate intuiti- 
vă. Cea din urmă, înţepenind cu neputinţă de a se fixa direct 
asupra unei realităţi, care necontenit îi scapă și pentru prinde- 
rea căreia e obligată: a) să regreseze în infinit; b) să se opreas- 
că arbitrar în ipoteză; sau c) să cadă în dialelă (cercul viţios al 
sofiştilor). 

Asttel, exigența esențialmente realistă a oricărei cunoștin- 
țe este împiedicată, în împlinirea ei, prin păcat. 

Priza asupra realului nu mai este, în cazul inteligenței ști- 
ințifice, decît o țintă către care neîncetat se străduiește să ajun- 
gă, dar pe care nu o poate atinge decît plinătatea cunoștinței de 
bar a vieții mistice. E adevărat că botezul restabilește pe om în 
starea de har, el însă nu șterge de la început toate slăbiciunile 
firii omenești, dobîndite prin păcatul originar. 

Ca atare, tot ce este produsul minţii omenești, fie el oricît 
de coerent logicește, nu este scutit de spărtura de care am po- 
menit mai sus și care îl face: 

1) sau să fie o „construcţie a minţii“ ; sau 

2) dacă vrea să poarte asupra realităţii, să fie nedesăvârşit şi 
supus schimbării. 

Faţă de această situaţie a cunoașterii ştiinţifice, situaţia ca- 
lendarului bisericesc este, botărit, deosebită. Ea se întemeiază 
pe un canon şi pe predanie, pe care biserica le socoteşte ca pe 
niște cuvinte fără greș ale Domnului Hristos, despre care știm 
că: „cerul și pămîntul vor trece (cu calendar astronomic cu tot) 
însă cuvîntul Domnului (împreună cu cei ce-l păzesc) rămîne 
în veac“. 

Referindu-se la rectificarea făcută (o dată pentru totdeau- 
na) de sinodul de la Niceea, calendarului iulian, înainte de a-l 
adopta ca sistem de măsurare a vremii, P. S. Vartolomeu afirmă: 
„Prin procedeul acesta al lor, părinţii de la Niceea au scutit bi- 
serica universală de a-și mai căuta vreun alt calendar bisericesc 
în afară de cel introdus de ei; dar i-au indicat în grija şi dato- 
ria de a-l verifica continuu cu calendarul naturii“. 


.... 


sericesc cu calendarul naturii? Cum își explică Prea Sfinţia sa 

dezertarea de la această grijă și datorie a soboarelor ecumeni- 
ce ori locale, de la Niceea și pînă la sinodul românesc? Să nu 
fi observat nimeni că echinocțiul ideal nu mai corespunde ce- 
lui real? Să nu fi observat această pogorîre a isimeriei? 

Ei bine, au observat-o sfinții, dar n-au vrut să ia măsuri, fiind- 
că nu era nevoie. 

lată ce spune tîlcuirea la canonul 7 apostolic din Pidalion: 
„Că și soboarele cele de toată lumea, care s-au făcut după cel 
dintii, și ceilalți părinți vedeau cu adevărat şi ei, ca niște înţe- 
lepţi ce erau, că mult s-a pogorît Isimeria. Dar însă n-au voit 
a O strămuta din 21 martie, unde o au găsit Soborul I, cinstind 
mai mult preînvoirea și unirea bisericii, decît preamărunțimea 
Isimeriei“. 

Iată care a fost grija lor. lată cum şi-au înțeles ei datoria. 


IV 


Ad. IV. A patra întrebare pe care și-o pune P.S. Vartolo- 
meu în „ultima lămurire“ este: „Dacă îndreptarea calendaru- 
lui de la 1924 aduce cu sine în mod fatal și îndreptarea datei 
Sfintelor Paște. 

Desigur că da; pentru că și Sfintele Paște, cu întreaga Pas- 
calie care se ţine de el, sînt legate tot de calendarul naturii, ca 
şi întregul nostru calendar bisericesc. Părinţii de la Niceea e 
drept că au încadrat Sf. Paşte în calendarul bisericesc. Dar nu- 
mai ca lună și ca duminică. Ca dată însă, la care Sfintele Paște 
trebuia să se serbeze anual, ei s-au condus de două fenomene 
reale ale calendarului naturii: echinocțiul și prima lună plină“. 

Pentru care motive ? Prea Sfinţitul crede că: „Ei (sfinții pă- 
rinți; nota red.) au urmărit ca Sf. Paște creştinesc să nu fie con- 
diționat, ca dată, de cel evreiesc (...). Singura preocupare a 
părinţilor de la Niceea a fost ca creştinii să nu-și prăznuiască 
Paștele lor în aceeași zi cu al evreilor, nici în felul creștinilor 
quarto-decimani sau proto-paschi“. 

Nu sîntem, vezi bine, de aceeași părere. Noi am rămas la pă- 
rerea pe care P. S. Vartolomeu o avea asupra acestei chestiuni 
în anul 1923, şi anume: sărbătorirea Paştelor evreiești trebuie 
neapărat, întotdeauna, să aibă loc înainte de sărbătorirea Paş- 

telor creștinești. lată ce scria P. S. Vartolomeu în 1923, în ca- 
litate de raportor al chestiunii: 

p«--Cum se va lăsa deoparte considerația din Învățătura Sf 
Apostoli, cartea a V-a, capitolul al VII-lea, după care Paştele 
evreiesc, nefiind decît o umbră și un simbol premergător al Paş- 
tilor creștineşti, va trebui, ca atare, să se serbeze întotdeauna 
mai înainte de el, întrucît mielul pascal al evreilor nu e decît 
simbolul premergător al Mielului Hristos, cel prezis de pro- 
feți ?* (vezi: „Biserica Ortodoxă Română“, s. Îl, anul 42, nr. 
1 (514), pp. 33-35, pe 1924); raport aprobat de Sfîntul Sinod 
de atunci (cu oamenii de acum). 


B. P.S. Vartolomeu arată toate necazurile ce ar decurge din 
rămînerea la stil nou cu sărbătorile fixe și la stil vechi cu Pas- 
calia. Între altele, ne pune înainte perspectivele serbării, în anul 
9943, a Sfintelor Paşti la 29 iunie, adică la Sfinţii Apostoli, iar 
la anul 31070, ar fi ajuns chiar la 25 decembrie, adică chiar în 
ziua de Naşterea Domnului. 

După vechiul nostru „calendar bisericesc“, aceasta însă nu 
s-ar putea întîmpla, în veac. Care trebuie să fie acum grija bi- 
sericii ? Să renunţe la reforma calendarului sau la Pascala or- 
todoxă? Altă ieşire nu există. Renunțind la prima, dogmele, 
canoanele, tradiţia bisericii (ce formează patrimoniul bisericesc) 
nu sînt întru nimic lovite. 

Renunţînd la Pascalie, acest tezaur e călcat în picioare. Care 
consideraţiuni trebuie să primeze într-o decizie sinodală ? Să 
răspundă P.S. Vartolomeu. Principiul primatului erorii, al per- 
sistenței în greșeală, din ambiţie pur omenească? E drăcesc! 


C. În finalul Ultimei lămuriri izbutește, în sfârșit, P. S. Var- 
tolomeu să rezume, în formă plastică, tot spiritul argumentă- 
rii P. S$, Sale în chestiunea Pascaliei: aduce, în mod formal și 
categoric, o nemaiauzită insultă sfinților părinți și întregii creș- 
tinătăți ortodoxe, de la Niceea și pînă la noi. Cumplita ușurin- 
ţă pe care o subliniem în cele ce urmează ne dă cheia întregii 
explicaţii a rătăcirii sinodale: lipsa de contact cu duhul orto- 
doxiei și, deci, incapacitatea de înțelegere a ei — ca să fim sin- 
ceri: necredința, masiva necredință episcopală. 

P. S. Vartolomeu a putut afirma cu seninătate că sfintele 
sinoade și sfinţii părinţi au fost călcători de canoane — și încă, 
dintre cele mai categorice. 

Ascultaţi-l: „De altfel, nu este singurul caz cînd biserica 
creștină ortodoxă a nesocotit în totalitatea ei Paștele evreiesc 
ca normă de serbare a Sfintelor Paște creștinesc. Între anii, bu- 
năoară, 360-500, după Niceea, creștinătatea a sărbătorit, după 
studiile unui savant astronom de la noi, de 13 ori Sfintele sale 
Paște cu cele evreiești, nesocotind în felul acesta chiar rigorile 
Canonului 7 Apostolic, prevăzute pentru astfel de cazuri, cum 
și asprele aprecieri în aceeași privință din scrisoarea pascală de 
la Niceea a împăratului Constantin cel Mare“. 

Vai, cîtă amarnică înșelare închide această credinţă a P. S. Var- 
tolomeu! În cazurile excepţionale de care e vorba aci, Prea Sfin- 
ţitul confundă data aflată în tabelele pascale cu sărbătorirea de 
fapt a St. Paşui. 

Savantul astronom de la noi, consultînd tabelele pascale evre- 
iești și creștine și făcînd calcule, a descoperit că data la care urma 
să se serbeze Paştele, după calculele știute, a fost, și la evrei, şi 
la creștini, aceeași. Și astronomul deduce: deci, creștinii și evreii 
au sărbătorit împreună, de multe ori, Paştele. P.S. Vartolomeu 
însă este episcop și Prea Sfinţia sa știe că, pentru a evita coinci- 
dența de care e vorba (şi spre a respecta Canonul 7 Apostolic), 
creștinii aveau o supapă de siguranţă: porunca și obiceiul de a-și 
amîna ei, cu o săptămînă, serbarea, dacă se întîmpla să coincidă 
data cu cea a evreilor. Prin urmare, cu toate că, după socoteli, 
Sf. Paști cădeau la o anumită dată, serbarea se amîna, dacă la 
aceeași dată serbau și evreii. Savantul astronom, nefiind epis- 
cop, nu era obligat să aibă în vedere aceste admirabile măsuri 
preventive luate de biserică şi, de foarte bună credinţă fiind, afir- 
mă că s-a sărbătorit împreună. P. S. Vartolomeu însă își dă sea- 
ma de panta pe care a apucat cînd afirmă că sfinţii sînt călcători 
de canoane? Numai despre funestele concluzii ce se pot trage 
din această afirmaţie în scris a unuia dintre cei mai de seamă epis- 
copi ai noștri ar trebui scris o săptămînă în șir. 

Îşi încheie P. S. Vartolomeu întîmpinarea cu îndemnul de 
a se da ascultare Sinodului și episcopilor în parte, fiindcă aceș- 
tia sînt păstorii ce-și pun sufletul lor (sic!) pentru oi. 

Noi sfîrșim acest răspuns cu citarea capitolului 19, cartea 
a I-a, din Așezămintele apostolice: „Precum însă oaia care nu 
ascultă de păstorul cel bun este lăsată lupilor spre pieire, tot ast- 
fel, cea care ascultă de păstorul cel rău are moartea în faţă, în- 
cît o va închiţi“. 

CREȘTINISM, CREȘTINĂTATE, 
IUDAISM ȘI IUDEI 


Scrisoarea unui provincial 


Dragă Mirceo, 


Am citit articolul tău „Creștinătatea față de iudaism“, pu- 
blicat în Vremea din 5 august [1934] şi mă gîndesc să-ţi scriu 
şi eu cele ce cred în privinţa asta. Un prieten, care a trecut pe aici 
acum cîteva zile, mi-a povestit — în felul lui — începutul po- 
lemicei tale cu Nae, în privinţa cărții lui Sebastian și replica lui 
Racoveanu, care-l vrea neapărat pierdut pe fostul său prieten 
Iosif Hechter, probabil fiindcă nu i-a plăcut felul în care aces- 
ta l-a zugrăvit, în romanul său, sub trăsăturile lui Marin Dron- 
ţu (care pe mine m-ar măguli nespus), și pe care le confirmă de 
altfel prin graba cu care sare-n ajutorul profesorului atacat. 

Pentru că văd că răfuiala voastră a trecut pe un plan mai ge- 
neral, mă amestec și eu — cam nepoftit — la sfatul vostru, cu 
toate că răspunsul meu se va resimţi de lipsa contactului direct 
cu documentele iniţiale ale discuţiei. 

Încep totuși. 

Prefaţa lui Nae Ionescu am citit-o de mai multe ori şi mi 
s-a părut destul de antitetică faţă de cartea lui Mihail Sebastian. 
Romanul lui Sebastian este mărturisirea de credință a unui ovrei 
asimilat, adică a unui om care începuse să uite că-i ovrei şi care 
n-a început să se simtă astfel decît oarecum silit de către acei 
care — cu toate protestările lui sincere — refuzau să-l accepte 
în comunitatea românească, din care el își închipui că face par- 
te, prin faptul că s-a născut la Brăila, a învăţat să citească ȘI să 
scrie românește, s-a bucurat de ceea ce s-au bucurat oamenii 
din jurul lui și s-a întristat de ceea ce i-a întristat și pe dînşii... 
Confesiunea unui om — aşadar — care încearcă să se redesco- 
pere ovrei, crezînd deci pe cuvînt pe acei care-i tăgăduiesc ro- 
mânitatea; dar nu poate. (De asta s-a supărat cred, pe el, Petru 

Manoliu, care — deși creștin, dar crescut sufletește pe lîngă un 
rabin — a primit din iudaism o pecete pe care Sebastian, ovrei, 
nu a primit-o.) El a crescut printre români, a suferit înrîurirea 
lui Nae lonescu și a umanismului francez, într-un fel care, dacă 
nu l-a răpit radical din iudaism, l-a îndepărtat cel puţin con- 
ştient, de dînsul. 

Precum am spus-o, cartea lui Sebastian îmi pare adresată 
mai ales prietenilor lui, pe care îi invită să privească problema 
antisemitismului într-un caz concret și s-o judece și în cazul 
lui personal și nu numai în abstracții. Cazul lui personal aces- 
ta €. Și nu-i numai al lui. A fost şi al lui Trivale și al atâtor altor 
israeliți care s-au simţit și s-au vrut români și — în orice caz — 
s-au crezut ca atare. 

Aici intervine prefața lui Nae Ionescu. Tăios. Ca să despar- 
tă ceea ce e al credinţei și al cunoașterii de ceea ce este al fiin- 
ței. Pentru a fi într-adevăr ceva, nu ajunge să te simți fiind ca 
atare. N-ajunge să vrei să fii copac sau cîine, înger sau... ro- 
mân, pentru a fi într-adevăr acestea. Teza — catolică de altfel 
în rădăcinile ei, întrucît aceste rădăcini anticipează prin Toma 
din Aquino cu cinci secole doctrina lui Rousseau, după care na- 
țiunea se constituie printr-un act de adeziune personală, de 
voință — e tăgăduită de Nae Ionescu pe baza acelorași premi- 
se pe temeiul cărora fusese angajată cîndva polemica lui cu d-l 
Frollo, premise realiste, întrucât separă ce e, de ceea ce e nu- 
mai știut, şi care alcătuiesc esenţa gîndirii năiste. Gîndire care 
de altfel nu e nouă în filozofia românească, întrucît o reîntil- 
nim — pe un alt plan — în filozofia domnului Rădulescu-Motru 
ȘI a întregului conservatorism românesc (Eminescu, Maiores- 
cu), cu care această gîndire are și rădăcini comune și afinități 
incontestabile. Teza aceasta realistă şi conservatoare e înrădă- 
cinată în convingerea de ordin metafizic, după care nimic nu 
poate fi decît ce e şi orice încercare de a te face altfel decît ești 
este sortită să dea naștere la creațiuni monstruoase și la insul- 
taţii de nesusţinut, întrucît ele există printr-o forță care se ma- 
nifestă împotriva firii, sau naturii, și nu subzistă decît în măsura 
în care natura e silită de această forță să ia o aparenţă concor- 
dantă cu această forță, aparență care nu e decît o siluire a na- 
turii și care ca atare nu se menţine prin sine, ci dispare, de îndată 
ce nu mai subzistă constrîngerea. E aci substratul întregii cri- 

tici maioresciene a formelor fără fond, substratul reacţionaris- 
mului! eminescian, al satirei caragialești, al criticii culturii ro- 
mânești și al teoriei vocației domnului Rădulescu-Motru, în 
linia cărora se situează și teoria pseudomorfozelor culturale a 


profesorului Nae Ionescu. 


Nae lonescu își situează așadar pretaţa într-un punct de ve- 


dere absolut potrivnic celui al lui Sebastian: în inima iudais- 
mului. Și sensul acestei prefețe — dacă am înțeles ceva din ea 
— nu e altul decît acesta: 

Atenţie, Mihail Sebastian, atenţie; 

În măsura în care te-ai dezbrăcat de personalitatea lui lo- 
sif Hechter încercînd să te asemeni cu noi, te paște cea mai mare 
primejdie care poate paşte — aici și acum — un suflet: sterili- 
tatea. În măsura în care te simți mai puțin altul decît eşti, nu 
începi într-adevăr a fi altul; ci numai încetezi de a te putea ex- 
prima firesc drept ce eşti. Începi simulacrele, în care nu te re- 
cunosc nici cei dintre care ești și pe care-i repudiezi, nici cei dintre 
care ai vrea să fii, dintre care însă nu ești. Cei dintii, pentru că 
ești un renegat. Cei din urmă, fiindcă ești un simulacru. 

Paradoxală și tragică dezbatere, în care Maestrul, la a cărui 
părere făcuse recurs, recuză lui Sebastian tocmai ceea ce ar fi 
părut mai indiscutabil în discuție: „Sebastian, tu nu știi ce e cu 
tine. Mărturisirea ta e desigur o dovadă despre ce știi și ce vrei. 
Nu e o dovadă de ce ești, decît împotriva ta însuţi“. 

Așa comentez eu, după toate cîte le știu despre Sebastian și 
Nae, opoziţia lor fundamentală. În fond, cum vezi, vechea lup- 
tă dintre idealism și realism! Vecinicul esse est percip:? lărgit la 
întreaga cugetare și voință, cogito ergo sum dacă vrei; primat 
al cugetării, căruia realismul îi opune primatul fiinţei, al fiin- 
ţei de dincolo de cugetare: „cunoști fiindcă eşti“! 

Esenţa prefeţei lui Nae Ionescu stă în încercarea de a expli- 
ca nenorocirea istorică a lui Israel prin poziţia lui metafizică față 
de o anumită poziţie spirituală constitutivă: mesianismul. Pen- 
tru noi, creștinii, referința la Hristos, la esenţa firii omeneşti. 

Este deci o încercare de a deriva caracterele devenirii unui po- 
por dintr-o notă cuprinsă ontologic în firea acestuia. Acesta €, 
cred, sensul afirmației „Israel suferă pentru că e Israel“. Și acest 
sens, pe care-l cunoaștem și din alte analize ale lui Nae, cum 
ar fi: „Nu sîntem români pentru că vrem să fim, ci pentru că 

nu putem altfel“, are mai mult valoarea unei înțelegeri, a unei 
lămuriri constatatoare a unui lucru și a relațiilor lui constitu- 
tive, decît caracterul unei „explicări“, care presupune în chip 
normal derivarea unui lucru dintr-un altul. Fraza lui Nae Io- 
nescu are deci un caracter oarecum eristic — definitoriu — pen- 
tru ideea de Israel, adică pentru conceptul sub care prindem ca 
israeliți pe X și Y. 

Drama lui Sebastian, faţă de acest concept și față de cei 2000 
de ani care-l figurează (în treacă fie zis, de ce 2000? De ce pu- 
mai 20002), este tocmai faptul că nu se recunoaşte ca atare, că 
nu-și acceptă acest destin ca ceva legat de fiinţa lui; ci îl soco- 
tește în fond ca ceva accidental și evitabil, sau măcar crede că 
poate face abstracţie de el, că poate găsi un concept interme- 
diar între acela de ovrei și cel de român (de pildă, conceptul de 
„brăilean“ ), prin care să poată lepăda de pe umeri povara bi- 
milenară a iudaismului și să pătrundă în universalitatea ome- 
nească determinat totuși simultan ovreiește și româneşte. Esenţa 
cărții lui Sebastian stă în credința că dacă suferința lui Israel este 
inevitabilă, el, Sebastian, poate evita măcar contradicția situa- 
ţiei lui simultane de israelit și de român. 

Brăilenii sînt români — zice un drum al gîndirii. Sebastian 

e brăilean. Sebastian e român. Silogism care face pereche celui- 
alt: Sînt și brăileni ovrei. Iosif Hechter e ovrei... E brăilean. 
E român. Ovrei? Român ? Om! Adică, nici ovrei, nici român. 
Da, dacă acest grad de abstracţie ar ajunge. Dar n-ajunge. Se- 
bastian se vrea integrat undeva aci, în lume, avînd un destin, un 
nume... Și ovrei. Şi român. Comunitatea de soartă care leagă 
de sute de ani pe brăileni laolaltă, oricare le-ar fi obîrşia, face 
totuși parte din istoria românească. Diaspora, da, desigur. Dar 
diaspora din Brăila. Astfel crede Iosif Hechter că poate pătrun- 
de în istoria acestui neam și prin ea în soarta, în istoria omu- 
lui universal. Căci, bineînțeles, nu se oprește la planul infim, 
contingent, local, istoric, al Brăilei, decît pentru a putea fi om, 
dar om deplin, cu toate caracterele lui concrete, adică unde nu 
mai e decît Sebastian, dar unde, întrucît e Sebastian, e şi ovrei 
și brăilean și român și de cultură franceză și prieten cu Nae lo- 
nescu, dar și cu Camil Petrescu și, pînă mai ieri, prieten și cu 
Marin Dronţu... — adică un om care se simte puţin stînjenit 
de faptul că-n el se-ntîlnesc mai multe tradiţii care se bat cap 

în cap, stînjenit mai ales față de cei ce se pretind dintr-o buca- 


tă, ca de pildă Dronţu ăsta!; dar unde, într-un sens, se simte. 


şi fericit de a cumula aceste influenţe, întrucît simte că dacă nu 
le-ar cumula n-ar mai fi el și întrucît pe acest „el“ îl iubește! 

O carte care caută luciditate, evidențe. O carte carteziană 
deci. Cum să nu supere așa o carte pe iraţionalistul Manoliu, 
care-și învaţă cititorii, ca și Kierkegaard și Șestov, să nu fugă 
de paradox şi contradicții, ci să le primească dimpotrivă, ca 
semne ale realității ? 


Dar o carte numai circumstanţial ovreiască, fără legătură 


esențială cu cei 2000 de ani de suferinţe ai lui Israel. Confesiu- 
nea lui Sebastian ar fi putut fi scrisă de oricare om modern, lu- 
cid, care, participînd de la trei-patru tradiţii sau influenţe, care 
ajung întîmplător în conflict, vrea să facă o purificare lăuntri- 
că a minţii, în sensul cartezian de a găsi o unitate de intuiţie sau 
gînd, pe temeiul căreia să poată reconstitui faptul, silogistic, din 
elemente simple, elementare, evidente. (O carte care seamănă 
deci cu acea Au dessus de la melee, prin care un francez, cres- 
cut în cultura germană, încerca să depășească un conflict real prin- 
tr-o situare mintală, pe un plan superior conflictului. Aceeași 
souffrance qui veste“ și contradiction qui disparaits — Maritain.) 

Ar fi interesant de precizat ce e totuși încă năist şi ceea ce 
e deja cartezian în Mihail Sebastian (căci purificarea lui, am vă- 
zut, nu vrea să piardă orice legătură cu concretul) şi poate chiar, 
urcînd mai sus, ce elemente carteziene mai subzistă și-n gîn- 
dul lui Nae Ionescu. (Ştiu că acesta spune: „Eu nu-l pricep pe Spi- 
noza . Dar și aci, ca şi la Sebastian, „lonescu spune“, chiar cînd 
„crede“, nu-i sinonim cu „Nae poate“. Și de privit în ochi pe Des- 
cartes, cum promisese, pînă azi Nae Ionescu încă nu l-a în- 
fruntat. Măcar în public.) Dar acest lucru ar depăși intenţiile 
scrisorii mele de astăzi. 

Rămîne așadar, acum, aici, în discuție, numai sensul și drep- 
tatea profeției lui Nae Ionescu, făcînd abstracţie de ideile lui 
Sebastian. 

Pentru judecarea celui din urmă, în raport cu Israel, n-ai de- 
cît să compari cartea lui cu acel Ghetto veac XX al lui Uri Ben 
Adore. Vei vedea îndată în ce sens are dreptate Belu”, care spu- 
ne că Sebastian a trădat pe Israel. Cît despre părerea mea, o știi. 
Cu toate că apreciez mult, ca document omenesc, romanul lui 

ebastian, nu cred că efortul său — care, la urma urmelor, revi- 
ne la „a face abstracţie de o parte din ce ești“, spre „a putea fi 
și altceva, măcar în parte“ — reprezintă o soluţie viabilă, în ce 
riveşte prima parte. Să încerci să fii şi altceva decît ești? Cred 
că trebuie s-o facem fiecare, chiar și-mpotriva lui Nae Iones- 
cu. Că putem face efectiv abstracţie de ce sîntem? Cred că Nae 
Ionescu are dreptate să ne spună: Nu se poate! Dar asta, în ce 
ne priveşte pe noi, pe tine, pe mine, pe alții. Sub acest raport, 
am auzit glasul lui Sebastian. 

 Dar— sub raportul relațiilor cu iudaismul, în măsura în care 
Sebastian a reuşit să facă abstraţie de el, dac-a făcut-o, sau mă- 
Car în măsura în care a reușit să-mpace iudaismul cu românis- 
mul dintr-însul prin brăilenismul său — cred că prefața lui Nae 
Ionescu e mult mai aproape de problema iudaică decît cartea 
„care îi urmează. 

Cred totuşi că nici Nae nu a epuizat problema. 

Nu cred că planul istoric cultural în care a așezat proble- 
ma ovreilor Nae Ionescu, căutînd parcă să se situeze oarecum 
şi el neutru în dezbatere, o istoveşte şi o explică, cel puţin pen- 
tru un creştin. 

Nu cred, firește, că Nae Ionescu a scris prefața pentru a jus- 
tifica, prin ea, eventualele mizerii care ar putea decurge-n vre- 
me pentru neamul lui Israel — cum insinuează abil și perfid d-l 
Teodorescu-Braniștet, dintr-un punct de vedere al pielii, care 
poate fi foarte necesar, dar nu are a face cu dezbaterea. Cunosc 
prea bine pe Nae Ionescu, ca să pot aprecia complexitatea mo- 
bilelor care au putut prezida a scrierea acestei prefețe. Știu prea 

bine, de asemeni, ezitările lui înainte de a se hotărt s-o scrie. Și 
îmi dau seama și de îngrijorarea firească, a omului care se ştie as- 
cultat, ce trebuie să fi cuprins pe Nae Ionescu. Și teama poate 
de efectele descurajatoare ale prefeţei, pentru efortul bine inten- 
ţionat al lui Mihail Sebastian. Dar a scris-o totuși. Şi așa cum a 
scris-o, a scris-o fiindcă a avut credinţă-n adevăr. Ca un martor. 

Acuma, fireşte că din prefaţă pot fi deduse, destul de uşor, 
justificări, pentru o reacţie antisemită. Cu oarecare bunăvoin- 
ță. Dar această „bunăvoință“ îmi pare esenţială pentru aceas- 
tă deducție. Și nu cel ce spune adevărul răspunde de întrebuințarea 
lui într-un sens sau într-altul. 

Sau poate d-l Braniște preferă adevărului oarecare minciu= 
nă utilă? 

Este Socrate vinovat de licenţele lui Alcibiade? Și poate to- 
tuși că Socrate vorbea și în vederea prieteniei cu acesta. Dar s-ar 


putea și ca prietenia lor să fi derivat din întîlnirea în idei, mai 


dinainte de întâlnirea lor materială. (Vezi memoriul lui Nae Io- 
nescu, la procesul Gărzii de Fier.) 
Cred totuși că nici Nae nu a istovit problema. 


Nu cred că planul istoric cultural în care a așezat proble- 


ma ovreiască Profesorul, căutînd parcă să se situeze oarecum 
şi €l neutru în dezbatere, o istovește și o lămureşte cu totul, cel 
puțin pentru un creștin. 

Căci, deși-i zice metafizic, în fond Nae Ionescu încearcă să ex- 
plice istoric situaţia istorică a neamului lui Israel. Prefaţa lui se in- 
tegrează deci mai curînd în filozofia istoriei decât în metafizică. 

Să lămuresc mai bine acest lucru, pentru că am impresia că 
el comandă — după cum voi încerca să lămuresc mai jos — o 
neînțelegere între voi. 

Cred că ceea ce spune Nae Ionescu despre destinul istoric 
al neamului lui Israel este exact și că, într-adevăr, prin aceasta 
se constituie Israel în veac, prin suferință. Cred totuși că aceas- 
tă constatare nu ajunge. 

Și atunci, mai departe, cred și eu, tot ca și Nae — și prin 
aceasta mă deosebesc de antisemitismul politic, militant — că 
problema lui Israel nu este — principial — o problemă politi- 
că. (Asta devine uneori, accidental, de pildă, la noi în România, 
din veacul al XIX-lea.) Ci o problemă metafizică. Dar aici mă 
despart de Nae, care, deși numește această problemă metafizi- 
că, O situează în realitate în istorie, sau în filozofia culturii — în- 
trucît explică suferințele temporare ale lui Israel prin raportarea 
lui deosebită la un fapt (esenţial, e drept, dar nu mai puţin la un 
fapt), ceea ce incontestabil e mai mult istorie, decît metafizică. 
Metafizic este la Nae Ionescu numai modul de determinare fe- 
nomenologică a ideii de Israel. Ideea de Israel însă se construieş- 
te din reacţiuni în timp. E condiționată de vreme. 

Eu văd aci lucrurile altfel. Pentru mine, problema lui Israel 
are o dimensiune în plus. Mai adîncă. Un nou plan. Tăgădui- 
rea lui Hristos — care constituie, pentru mine, esența lui Israel, 
astăzi cel puţin, dar poate și de la facerea lumii, dacă ne gîn- 

dim la planul Divin al Creaţiei și la Providenţă — nu e condi- 
ționată de timp, pentru creștini; ci dimpotrivă, punem în dis- 
cuţie însăși existenţa timpului actual și prin urmare a veacului, 


"a lumii acesteia, deci a istoriei înseși și a înțelesului ei. Deci nu 


poziţia lui Israel se explică prin atitudinea lui Israel faţă de 


misiunea alegerii. Ci atitudinea istorică a lui Israel își are o ră- 


dăcină transistorică, prin care istoria însăși este pusă-n joc, in- 
serîndu-se — prin întrebarea despre sensul creației și al destinului 


acestei lumi — la punctul de joncțiune dintre Dumnezeu şi 
„lume. E vorba doar de o atitudine de tăgăduire a acestui punct 


de joncțiune; ci nu de o tăgăduire veleitară; ci de o tăgăduire 
necesară (într-un sens), în măsura în care această tăgăduire face 
această joncțiune eficace — în opera de mîntuire — prin răstig- 
nirea Fiului lui Dumnezeu, eficace în fapt, și împotriva inten- 
ţiunilor iudeilor. 

Atingem deci aci planul altor realităţi decît acela al contin- 
genţelor istorice în care se situase Nae Ionescu. Planul relaţi- 
ilor lui Dumnezeu cu Satana. | 

Trebuie deci separat radical faptul explicării tribulaţiilor lui 
Israel în lumea asta, adică ceea ce s-ar putea numi înţelegerea 
destinului istoric al lui Israel, de lămurirea întrebării despre sen- 
sul metafizic suprafiresc al acestor tribulaţii, adică despre ceea 
ce s-ar putea numi destinul metafizic sau teantropic al neamu- 
lui lui Israel, o dată ce am luat cunoştinţă de primul destin. 

Observ aci că, în chip firesc, eu privesc dinăuntrul unei po- 
ziţiuni determinate, creştinești, ci nu dintr-un punct de vede- 
re neutru, omnivalent. Interpretarea acestui destin istoric al lui 
Israel nu este unitară astăzi, în sînul lui Israel. Nae Ionescu 
opune cu dreptate trei poziţii interioare lui Israel sub rapor- 
tul acestui destin: 1) asimilismul, 2) sionismul și 3) misticis- 
mul. Fapt caracteristic e că numai a treia poziție implică — în 
interiorul lui Israel — o conștiință limpede a unui destin me- 
tafizic transistoric, adică conștiința că suferinţele temporale ale 
lui Israel sînt rezultatul unei răfuieli a lor cu Dumnezeu. Ce- 
lelalte două pot implica, accidental, un asemenea plan. Dar ele 
se pot și lipsi de dînsul. O formă tipică de asimilism care se lip- 
seşte de orice plan metafizic este aceea a marxismului iudaic. 

Nu mă interesează aici problema destinului istoric al lui Is- 
rael, cel puţin în prima parte. Fiindcă, ceea ce m-a atras în dis- 

cuție a fost problema mintuirii lui Israel, așa cum o-nţelegem. 
noi, creștinii, a „damnaţiei“ lui, cum zici tu, a „osîndirii“ lui de. 
veci, cum aș prefera să-i spun eu. Dar acestea se petrec numai. 


pe al doilea plan, suprafiresc. 


Totuși, o discuţie cu marxiștii e interesantă-n acest punct, 


măcar față de noi înșine, deoarece aceștia tăgăduiesc întrebă- 
rii orice alt sens decât cel social, relativ istoric. 

Pentru el, persecuția lui Israel nu e o persecuție de rasă. Ra- 
sismul e numai un mit care justifică prigoana contra unui neam 
care exercită cu precădere funcţia de mijlocitor și acumulator 
de avuţii, și deci și de exploatator, sau de agent de transforma- 
ţie în sens capitalist al societăţii feudale”. 

Marxiștii au şi ei — desigur — parțial dreptate. Dar numai 
pe primul plan — curat istoric — al chestiunii. Se-nţelege că în- 
tr-o ţară fără șomaj și fără ovrei nu există antisemitism și că aco- 
lo unde nu sînt mari inegalităţi în distribuţia averilor nu e nici 
protestare contra celor ce au, care sînt întâmplător ovrei. 

Dar asta e numai un aspect al chestiunii. Căci rămîne de ex- 
plicat de ce sînt întîmplător tocmai ovrei şi de văzut dacă acest 
lucru e chiar așa de întîmplător... 

Sombart, care a cercetat spiritul capitalismului, a arătat tot 
ce e iudaic într-însul. lar pasagiul din „Ecre“, în care Avraam 
se tîrguiește cu Dumnezeu asupra numărului drepţilor din So- 
doma — deşi datează, sau măcar se referă la o epocă în care 
ovreii erau un popor de păstori, nu de negustori, ca astăzi — poa- 
te fi pus în gura oricărui negustor de pe Lipscani (măcar ca stil 
şi mișcare a spiritului, de-a lungul discuţiei!). 

Rămiîne deci de văzut dacă negoțul a făcut spiritul semit, sau 
semiții au transformat lumea într-un vast negoţ universal, pre- 
cipitînd toate valorile în circulaţie. Fenicia ar fi un argument 
pentru a doua ipoteză. Grecia pentru cea dintii în aparență, 
dacă prăbușirea elenismului şi a Romei prin negoţ nu ar ple- 
da tot în sensul celei din urmă. 

Rămîne apoi de pătruns esenţa funcţiei exercitate de semiţi: 
„mijlocirea“, adică prefacerea oricărei valori finale în valoare 
intermediară, în negoț ca și-n cultură, şi de văzut dacă nu e 
simptomul spiritual al unei agonii sufleteşti (în sens propriu 
grec a-gonia — lipsă de ţintă, care trădează o ruptură de coloa- 
nă vertebrală a ființei: care-i scopul!). 

Rămiîne, în sfârșit, de văzut cum integrează marxismul pe iu- 
dei în propria lor soteriologie. Căci Berdiaev a arătat de curînd 
în chip minunat că există o doctrină marxistă a mîntuirii, în care 
funcțiunea hristică este sustrasă lui lisus din Nazaret și popo- 
rului ales, spre a fi atribuită unui Proletariat — mitic — deose- 
bit de proletariatul concret, fenomenal — care constituie un 
substitut al Bisericii în tripla ei ipostază: luptătoare, slăvitoa- 
re și biruitoare. 


- 
= 


Trebuie constatat aici că marxismul este mai viguros misio- 
nar printre ovreii de azi decât creștinismul; căci, în vreme ce 
creştinii au încetat să lupte pentru creștinarea iudeilor (unii afir- 
mînd văd, după cele ce scrii, că ar fi imposibil de condamnat 
de sinoade (?!)), marxismul admite posibilitatea de „mîntui- 
re“ a iudeilor prin contopirea lor în proletariat — singurul fel în 
care se va sfîrși în „raiul“ bolșevic, o dată cu lupta de clasă, și 
problema ovreiască. 


ta 
Lis 


Mă-ntorc după tot acest excurs preliminar la problema de 
la început, constatînd din capul locului o primă confuzie pe 
care o faci. Căci una este să afirmi că ovreii sînt blestemaţi să 
sufere aici pe lume şi alta este să afirmi că ovreii nu vor fi mîn- 
tuiți dincolo de ea. Nae lonescu — o spune de mai multe ori, 
lămurit — nu s-a ocupat decît de prima ipoteză, care singură 
se referea la problema în discuţie: mîntuirea ovreilor aici, pe 
lume, de suferință, pe care Nae Ionescu o crede imposibilă cît 
timp vor fi ovrei, și aceasta pentru că funcţia lor este ca — izo- 
lîndu-se în grupurile în care trăiesc prin conştiinţa misiunii lor 
— să dezlănţuie reacţiunea acestor grupuri a căror viaţă speci- 
fică o ameninţă prin această misiune. 

Așa că „frigul și-ntunericul“ care-l așteaptă pe Iosif Hech- 
ter nu depășește, cred, în gîndul lui Nae lonescu, izolarea și ste- 
zilitatea de care se plînge și de care totuși crede că poate scăpa 
autorul cărții, ci nicidecum osînda de veci a lui Israel, „dam- 
naţia lui“, cum zici tu. 

Și îl aşteaptă pentru că, după Nae, omul nu poate ieși din se- 
ie, nu poate fi altceva decît este... și nici iudeul nu poate scă- 

pa de sub destin. Că are sau nu dreptate Nae Ionescu în aceas- 
tă monadologie metafizică, plină de foarte grave consecinţe fi- 
lozofice, mai ales etice și religioase, nu importă aici. Ce importă 
e să deosebim că aceasta este cu totul altceva decît ceea ce nu- 
mești tu, c-un termen barbar, „damnaţia“ lui Israel. 

Interpretarea aceasta a osîndei de veci a lui Israel e mult mai 
grea și pe alt plan decît s-a situat prefața lui Nae Ionescu. 
Mă-ntreb chiar dacă — din cele ce știu eu despre credinţa lui Nae 
în mântuire, care nu e a unuia sau a altuia, ci a lumii întregi — pro- 
blema s-ar putea pune pentru el în felul acesta... Fapt este to- 
tuși că de ea nu se ocupă deloc, în prefața lui, Nae Ionescu. 

Două lucruri se cer lămurite-n prealabil în această chestiune: 

1) Ce-i aia iudaism? 

2) Care e poziţia omului faţă de mîntuire? 

Zici tu: ludaism înseamnă „A stărui în Avraam“. Nae zi- 
cea mai clar: A fi ovrei înseamnă a trăi istoria iudaismului, adi- 
că istoria unui popor care se crede ales să dea pe Mesia și care 
stăruie să se creadă ales, după venirea Mesiei. E o definiţie care 
pretează la confuzii, mai ales cînd aplici citate din Sf. Scriptu- 
ră (vezi de pildă parabola cu bogatul nemilostiv). 

„Căci dacă pînă la Hristos „a stărui în Avraam“ înseamnă a 
fi iudeu, după Hristos şi creștinii şi iudeii pretind a stărui în 
Avraam, așa că rămîne de văzut unde e adevărata stăruinţă. A 
stărui în legea veche înainte de venirea lui Hristos înseamnă 4 
aștepta pe Mesia! A stărui în legea veche după venirea lui Hris- 
tos înseamnă a continua să aștepți pe Mesia, după venirea lui 
Mesia, adică a tăgădui pe Hristos. 

„De aceea, prin iudaism eu nu înțeleg acum — prin opozi- 
ţie cu creștinismul în care legea veche se-ntregește cu legea nouă 
— decît acea dezvoltare a tradiției iudaice care, de la cărțile lui 
Enoch și Estras pînă la Ta/mud, tăgăduiesc sau fac abstracție 
de venirea lui Hristos și continuă să-l aștepte. (În aceasta gă- 
sesc definiţia lui Nae Ionescu mai exactă.) 

Se vede bine că — în această accepție și pe planul mântuirii —, 
în măsura în care a fi mîntuit înseamnă a avea viaţa veşnică și 
„Viaţa veșnică aceasta este, a Te Cunoaște pe Tine Tată și pe cel 
pe care l-ai trimis, lisus Hristos“, iudaismul ca atare nu CUNOaAȘ- 
te mîntutre, ci numai așteaptă o mîntuire care să vie de unde- 
va de unde a venit deja..., adică de acolo de unde nu mai e de 
venit decît în măsura în care vor găsi ceea ce au deja creștinii. 

Acum, să ne înţelegem. Şi creștinii așteaptă o 4 doua veni- 
re şi mîntuirea nu va fi desăvârșită pînă la această a doua veni- 
re. Dar aceasta nu e decît tot venirea lui Hristos cu slavă să 
judece viii și morții, ci nu venirea unui Nou Mesia. 

Dacă există deci un timp în care să ne mîntuim, acela este 
timpul pînă la a doua venire. Cine vrea să se mîntuie trebuie 


„să fie însemnat de îngeri pînă în ceasul acela. 


Care e deci poziția fiecărui indeu faţă de mîntuire ? 

1) Despre cei dinainte de venirea lui Hristos, „adormiţi în 
nădejdea venirii“, știm că au fost mîntuiţi prin faptul că veni- 
rea lui Hristos le-a îndeplinit nădejdea. 

2) Dar după venirea lui Hristos? 

Aci problema se complică. Ea nu are, în fond, alt sens de- 
cît ăsta: „Care e valoarea nădejdii, fără dragoste şi fără credin- 
ță? Căci israeliții n-au pierdut nădejdea în făgăduiala lui 
Dumnezeu ; dar n-au avut dragostea care se cerea pentru ca să 
creadă-ntr-Însul. 

Poate exista nădejde acolo unde lipsa de dragoste face pe ci- 
neva să tăgădniască Duhul Sfînt ? 

Singura șansă de salvare a ovreilor este aceea de a putea fi 
socotiți mai puţin î4dei (în sensul posthristic) decît își spun, 
adică de a fi în fond iudei (în primul sens, prehristic!). 

Trebuie observat că Biserica nu le-a răpit această nădejde. 

Dacă iudeii sînt condamnaţi ca iudei (sens 2) prin neam, 
faptul că sînt iudei (citat loan: Judecata), apoi desigur că nu sînt 
condamnaţi „oamenii“, ci „iudaismul“ — fapt dovedit de aceea 
că există iudei care se convertesc și că nu e tăgăduită nădejdea 
chiar că toţi se vor converti. Mai mult, Biserica se roagă pen- 
tru unirea credinţei și pentru mântuirea tuturor. 

Există deci o neînțelegere în termeni. ludeul ca iudeu e con- 
damnat. Dar e îngăduit să crezi că losif Hechter nu e chiar așa 
de ipdeu încât să nu nădăjduiești că se va boteza cîndva împre- 
ună cu toţi ai lui (că-i vor cădea solzii de pe ochi — cum ar zice 
Nae Ionescu). Ba chiar ești invitat să speri aceasta. Și nici nu 
te poţi ruga lui Dumnezeu altfel decît așa! 

Fericitul Augustin — căruia îi datorăm pe acea Extra eccle- 
siam, nulla salus — e de altfel și părintele acelei teorii despre 
anima ecclesiae după care, dacă mîntuirea se face prin Har și 
dacă acţiunea Harului este coextensivă acţiunii Bisericii, apoi 

marginile Bisericii sînt mult mai largi decît cele ale Bisericii vă- 
zute. Eu lucrurile astea le văd așa: „Nu e mîntuire decît în Bi- 
serică“. Așa e. Dar e Biserică pretutindeni unde lucrează Duhul 
Sfînt. Și dacă de acţiunea Sfîntului Duh sîntem siguri acolo unde 
sînt administrate Sfintele Taine în chip văzut, poate fi biseri- 
că și acolo unde noi nu vedem aceste taine. Dar de asta nu pu- 
tem fi siguri. 

Sfintele Taine sînt singurele criterii ale certitudinii noastre 
despre limitele Bisericii. Pînă acolo pot crede că e Biserică pînă 
unde sînt Sfintele Taine. Dar pot nădăjdui (fără să fiu sigur) 
că poate fi Biserică și dincolo de unde văd eu. Dar nu pot spu- 
ne: este, fără riscul înșelăciunii. 

Protestanţii, care n-au taine, nu stau aici mai bine decît iu- 
deii. Căci dacă ei numesc lisus Hristos, ca și noi, pe Mîntuitor, 
noi n-avem nici o siguranță că Acela pe care-l numesc așa e tot 
una cu cel pe care noi Îl numim astfel. Unii din ei chiar nu sînt 
siguri că ar fi Fiul lui Dumnezeu decît alegoric. Aceşti creștini 
iudaizanţi au totuși și ei comun cu iudeii nădejdea mîntuirii. 
Dar nu avem siguranţa în care mîntuire cred. Dincolo de defi- 
ciențele limbajului, se poate totuși ca ei să creadă, ca și noi, şi-n 
această nădejde se întemeiază formele botezării în extremis. 

Mai vîrtos, cei care nu au auzit de Hristos. 

Înseamnă aceasta că există o acțiune a Duhului Sfînt în afa- 
ră de Biserică, cum zici tu. Las la o parte primejdioasa chestiu- 
ne a Harului ? Ca și cum ar exista Har și Har. Sau Har deosebit 
de lege? Nicidecum; ci numai că marginile Bisericii văzute trec 
cu mult în nevăzut. 

De asemeni, nu ai dreptate să spui că această problemă nu 
s-a pus Bisericii răsăritene. Cum s-ar putea să nu se fi pus? Dar 
înțelegerea lucrului de mai sus a ferit un timp ortodoxia de pă- 
catul catolicismului care a precizat arbitrar, distingînd lucruri 
care nu trebuiau despicate raţional, ci irațional unite. 

Aici găsesc de asemeni mersul argumentării tale puţin cam 
confuz. Găsesc, printre argumentele tale implicate, o seamă de 
probleme grele, de care te-ai fi putut dispensa. Astfel, în co- 
loana a VI-a, vorbești de pildă de legi naturale sădite în inima 
omului, care ca atare par a putea fi împlinite (rationae naturae), 
fără a avea nevoie de har! Această natură neutră, generală și 
abstractă — deosebită de natura concretă a insului — e o deo- 

sebire introdusă de tomiști, pe care ortodocșii nu o fac în ace- 
lași fel. Fa e la temelia întregii controverse dintre janseniști şi 
moliniști, pe care o cunosc, dar care pe noi, ortodocșii, care nu 
deosebim o natură abstractă ca tomiștii, nu ne interesează. Noi 
deosebim, e drept, Harul de Dar, dar după Augustin și Origen, 
adică fără să insistăm asupra inseităţii și perseităţii acestor da- 
ruri, cu apostolul care spune: „Ce ai, ce nu-ţi este dat?“ De aceea 
nici nu avem nevoie să ne încurcăm cu distincții între Harul ge- 
neral eficace, pe care îl au toţi, dar care nu ajunge mîntuirii (deci 
ineficace) și Harul special sanctifiant, dat numai celor aleși. 

Aceste discuţii și îndoieli — ca și cele privitoare la natura 
abstractă a omului care nu a fost conruptă de păcat, fără ca to- 
tuși să mai existe oameni concreţi fără păcat — sînt interesan- 
te pentru o anumită atitudine raționalistă a minţii faţă de cele 
duhovniceşti, destul de străină Răsăritului. De aceea poţi cre- 
de că astfel de probleme nu s-au pus! 

Eliminînd dar din discuţie izvoarele neortodoxe, să vedem: 
care e locul ovreilor în economia și slova dumnezeiască și ce 
poziție au ei, nu numai ca indivizi, ci şi ca neam, faţă de lucra- 
rea dumnezeiască în lume? 

Dacă această lucrare e centrată în lisus Hristos, nu încape 
îndoială că, de vreme ce l-au răstignit, ei nu sînt fără legătură 
cu această lucrare. 

Înainte de a o lămuri, mai vreau să discut totuși încă o pro- 
blemă prealabilă. 

Putem noi spune de cineva că este definitiv pierdut? 

Numeroasele texte pe care zici că le ai îţi dau dreptul să afir- 
mi categoric lucrul acesta despre draci și despre Iuda; iar Ra- 
coveanu adaugă... și despre iudei; Tu o tăgăduiești sub cuvînt: 

1) că nu e nici o speţă de oameni condamnată după firea ei, ci 
după faptele ei; 2) că iudeii nu sînt solidari cu păcatul ludei; 3) 
că ei se pot converti cîndva în masă și 4) că îi poate mîntui Ha- 
rul în afară de Biserică. 

La punctul 4 am răspuns deja, arătînd că în formă n-ai drep- 
tate să opui Harul Bisericii, nici să-l distingi de lucrarea ei, sin- 
gurele noastre certitudini despre lucrarea Harului fiind Sfintele 
Taine, adică Biserica. Dar am adăugat că s-ar putea ca Biseri- 
ca să fie mai largă decît ceea ce vedem noi şi că putem nădăj- 
dui, dar nu crede, că mulți vor fi în Biserică în ziua judecății din 

cei pe care nu-i știm azi a fi! Cu alte cuvinte, că pentru Dum- 
nezeu, care cercetează inimile, vederea e mai adîncă decît pen- 
tru noi care-i prindem după limbă. 

Ceea ce — într-o formă ortodoxă corectă — înseamnă prac- 
tic că nu poți spune despre nimeni că e Anateme cu deplină cer- 
titudine. (Biserica a revizuit și a ridicat în istorie anateme grozave. 
Dar asta nu-nseamnă nici că nu există anatemă!) 

Punctele 2 și 3 alcătuind sfârșitul acestei discuţii, ne rămîne 
încă de lămurit aici punctul 1. 

Zici tu: există ființe osîndite pe veci, după învățătura Biseri- 
cil. Am textele. E vorba de draci. De Iuda. Ovreii nu sînt prin- 
tre ele. Deci, nu sînt osîndiți pe veci. 

Silogismul e corect și valorează contra lui Racoveanu, a for- 
tiori faţă de cele ce voi spune eu acum. 

Dar eu cred că nu poţi spune cu siguranță despre nimeni că 
va fi osîndit fără iertare! Nu o poţi spune — cred eu — decât 
despre speţe definite prin anumite fapte; dar niciodată despre 
cineva anume. 

Înainte de a cita și eu textele mele, îmi îngădui să observ că 
discutarea acestor probleme — cine va fi mîntuit și cine nu 2 — 
se face totdeauna din punctul de vedere al providenţei. Așa că 
dacă a păcătuit cineva în acest sens, este cel care a-nceput zi- 
cînd: „losif Hechter ești pierdut!“ 

Trebuie însă observat că dacă a afirma că cineva va fi mîn- 
tuit înseamnă o impietate blasfematorie, nu e o blasfemie nă- 
dejdea că cineva se va mîntui! Dimpotrivă. E punctul de plecare 
al credinţei. Textul care comandă materiei se găsește în Noul 
Testament la Sf. Luca, cap. XVIII (verset 23—27, în special 27), 

cînd la întrebarea mirată a ucenicilor către isus, care le spu- 
sese ce greu îi e bogatului să se mîntuiască cu toată dorinţa lui: 
„— Atunci cine se va mîntui 2“, lisus răspunde: „Pentru oameni 
aceasta e cu neputinţă; dar pentru Dumnezeu toate sînt cu pu- 
tință . Ceea ce pentru mine, creștin, înseamnă fără putinţă de 
dubiu că, de vreme ce la Dumnezeu toate sînt cu putință, eu 
pot să nădăjduiesc și să mă rog, azi, aici, ca Iosif Hechter să fie 
mîntuit. Ce va fi la judecată, numai unul Dumnezeu ştie; dar 
ceea ce știu eu este că mă pot ruga pentru oricine: chiar pen- 
tru păcatele de moarte, despre care știu că nu se iartă. E aici un 
drept al nădejdei mele de a stărui să roage pe Dumnezeu îm- 

potriva celor mai grave certitudini, pe care o știe oricine s-a ru- 
gat vreodată... 

Cît timp mai există veac, deci cu toată preștiinţa și preve- 
derea dumnezeiască, nimic nu e fără apel — nici chiar împotri- 
va dreptăţii divine! 

lată de pildă pe Dracul, în privinţa căruia catolicii sînt cât 
se poate de expliciţi, ca și teologii ortodocși moderni care co- 
piază după dînșii. 

Citez pe Maritain: „Si le diable se repentait, îl serait tout de 
suite pardonne“ (Reponse ă Jean Cocteau) şi, jos în notă: „C'est 
impossible d'ailleurs, un esprit pur ne change pas“! 

Textul acesta, care nu are aparent nici un sens, întrucît po- 
sibilitatea propusă în text e anulată în notă, spune totuși ceva: 
că dacă ar interveni un nou act de creaţie, act care nu e impo- 
sibil, dar care e cu totul în afară de economia acestei lumi, 
adică a firii Dracului cuprinsă-n ea, Dracul s-ar putea căi și 
Dumnezeu l-ar ierta. 

Nu e aici o afirmaţie a credinţei care spune categoric „e im- 
posibil“ — ci a dragostei care zice totuși că „toate le nădăjduieș- 
te“ și care îndrăznește chiar imposibilul. 

Și acum, pentru a trece de la Maritain la un ortodox al nos- 
tru. Dacă doctrina condamnării Dracului ar fi absolută, de ce 
Zankov, în cartea sa despre Ortodoxia răsăriteană, ar pomeni 
pilda acelei babe inculte care aprindea la ușa din afară o lumt- 
nare pentru cel nenumit și care răspundea preotului: „Nimeni 
nu se roagă pentru el. Şi are nevoie mai mare decît oricine“. 

Știu că aci sîntem la limită și că dogmatizarea acestei nădejdi 
ne-ar duce direct la erezie. Dar acestea sînt fapte pomenite de 
autorități creştine peste care nu putem trece ușor. 

Fireşte că trebuie să credem în vecia suferințelor celor răi. 
Dar e această vecie tot una cu nesfîrșitul ? 

Da. Știu că doctrina apocatastasis-ului, adică aceea a mîntui- 
rii universale, constituie unul din cele cinci puncte condamna- 
te de Origen sub îndemnul latinului Rufin. Știu și că majoritatea 
teologumenon-ului ortodox (adică al doctrinei facultative) cre- 
de în nesfîrşitul suferinţei osîndiţilor. Dar mai ştiu și că o doc- 
trină asemănătoare celei a lui Origen nu a fost condamnată de 
Sf. Grigore din Nysa și că — cu toată condamnarea — ferici- 
tul Origen nu și-a pierdut în Răsărit nimic din prestigiul său 

prin aceste excese. Posibilitatea lor chiar vădește existența unui 
sîmbure de adevăr. Și apoi, nu e scris în I-a Epistolă către Co- 
rinteni Că la sfîrşit „Dumnezeu va fi totul în toți“ (XV, 24-28) 
și nu va mai fi nici moarte, nici durere..., că toate cele dintii vor 
fi trecut (Apocalipsa, XXI, 1-9)? 

Toate astea au desigur un sens ascuns pe care cugetul nos- 
tru nu-l poate pătrunde, desigur; dar faptul că există o îndo- 
ială a sufletelor creștine — mai ales ortodoxe — în această privință 
le arată că acest sentiment de recurs in extremis € viu în orto- 
doxia creştină, fie ea chiar catolică (pascalianul: Si mes €crits 
son condamnee ă Rome: „Ad te Domine Jesu, supremum tri- 
bunal, appello“). 

Problema încercării de justificare a Dracului a ispitit de alt- 
fel (cam drăcește), de la o vreme, literatura rusească, în strîn- 
să legătură cu problema lui Israel. Nu-ţi amintești oare de 
Anatema lui Andreev sau de Iuda Iscariotul a aceluiași, ori de 
anumite texte din Șestov — iudeul, atît de aproape de suflarea 
Duhului? 

ȘI apoi, trecînd la francezi, catolicul Leon Bloy, cu acel Sa- 
lut par Les juifs, care e, fără-ndoială, una din cele mai grozave 
strigări a nădejdii din adîncul deznădejdii omenești ? 

Toate sînt, o recunosc, la un pas de erezie. Dar toate tră- 
dează o nădejde în existența unui recurs contra oricui — şi chiar 
a evidenţei — la Dumnezeu, care face ca acei care ni-l închid 
să semene cu acei cărturari care au cheia înțelepciunii, dar nici 
pe ei nu se mîntuie, nici nu lasă pe alții să se mîntuiască (Lu- 
ca, XI, 52). 

Nu e deci absolut sigur că există pentru creştin o judecată 
rostită deja de Dumnezeu, pentru înlăturarea căreia creştinul 
să nu se poată ruga, 

Rugăciunea pentru morţi e și ea o dovadă în acelaşi sens, 
căci teoretic exact nu te poţi mîntui decît pînă ce-nchizi ochii. 

ȘI totuși (acesta e cuvîntul nădejdii celei de peste fire), în ru- 
găciunea ei universală, Biserica se roagă pentru mîntuirea ce- 
lor morţi, ca și a celor vii. Fireşte, ea nu știe nici aici ce va fi. Dar 
Bloy nădăjduiește. Și-n fond toată întrebarea asta e: dacă poa- 
te Nae Ionescu să spuie lui Iosif Hechter: „Eşti pierdut!“ (alt- 
fel decît pedagogic, adică cu nădejdea de a-l îndrepta, adică: Eşti 

pierdut dacă..., ceea ce dezleagă osîndirea de fire, de esenţă și 
o leagă de faptă, de act). 

Am ajuns — în sfîrșit — la ultimul punct. Adică la ultime- 
le două (care erau de fapt la mijloc). 

Sînt solidari iudeii cu păcatul ludei și sînt șanse ca ei să se 
convertească în masă? Cu alte cuvinte, care e sensul și desti- 
nul tăgadei lui Israel? 

Acu, bineînţeles, problema se pune exclusiv din punctul de 
vedere al planului lui Dumnezeu. 

Așa că, dacă ni se taie această posibilitate, atunci n-are rost 
să mai vorbim de această problemă. 

Dar cum Racoveanu a învăţat obiecția asta — după cum sin- 
gur a mărturisit-o-n scris acum cîțiva ani — dintr-un articol al 
lui Wisderlowtzeff, intitulat 7rag:sche Theodizee (Teodicee 
tragică) în care era vorba cam de același fel de lucruri ca în car- 
tea spăimîntătoare a lui Bloy: Le salut par les juifs (Mîntuirea 
prin iudei) —, îndrăznesc și eu, măcar cu titlu de ipoteză, să mă 
angajez pe urma lor. 

„Mîntuirea prin iudei“ din partea catolicului Bloy pare cel 
puțin un paradox pentru cei ce auziră că iudeii sînt tot una cu 
Dracul. Bloy nu evită premisa paradoxului. Iudeii sînt — pe un 
anumit plan — copărtași cu Dracul. Predilecţia lor pentru bani 
n-are alt sens. Banul e ochiul Dracului. Orice valoare „evalua- 
tă-n bani“ e ruptă din ierarhia valorilor spirituale, făcută marfă, 
dezafectată scopului ei final, care o lega de munca cuiva şi de 
nevoia unui Ins — care o spiritualiza deci. Cînd Dracul a ispitit 
pe Adam a fost pe aceeași linie a libertăţii... „Nu ai vrea tu să 
fii scop de tine stătător? Adică să n-ai scop decit în tine?“ 

Banul nu e oare și el imaginea libertăţii, a puterii nedetermi- 
nate de a face, de a avea? 

Nu împing mai departe lucrurile, căci nu mă preocupă dez- 
voltarea pe planul formelor culturii, ci pe acela al sensului te- 
ologic al istoriei umane. 

Cum atunci: „Mîntuirea prin iudei“ ? 

Mai întâi, cîteva precizări. 

1) Ovreii sînt poporul ales. Asta nu o contestă nimeni pînă 
la Hristos. 

2) Istoria lui Israel pînă la lisus Hristos — adică Vechzul Tes- 
tament — € istoria suspinului firii căzute după mîntuire. 

3) Punctul central al istoriei, pentru creștin, este întîmpla- 
rea, faptul istoric prin care metafizica intră în istorie, eterni- 
tatea în clipă (în timp), nesfîrşitul în loc (circumscris), așa încât 
firea omului se află modificată. 

4) Destășurarea aceasta în timp nu este un al doilea moment 
adăugat fenomenal momentului creaţiei. În lumea planului lui 
Dumnezeu, Întruparea e scopul creaţiei. 

Nu trebuie să-nţelegem că omul a căzut şi atunci a hotărît 
Dumnezeu întruparea ca s-o mîntuie, ci că a creat-o pentru the- 
osis, adică pentru îndumnezeire. 

Aci încep greutăţile gîndului. Căci iată paradoxele: să le 
luăm de piept: 

1) Întruparea era liberă ? Sau era necesară? 

2) Răstignirea, moartea și învierea lui Hristos — erau în pla- 
nul dumnezeiesc, sau lucruri contingente, care puteau să nu fie? 

Sîntem în faţa unor antinomii. 

Amîndouă sînt fapte ale Harului dumnezeiesc, nu ale eco- 
nomiei divine. Deci, fapte libere şi de peste fire. 

ȘI totuși, amîndouă sînt necesare. Textele sînt categorice. 

E ca și cum ar exista o necesitate internă a Harului, o ordi- 
ne de Har, ca și ordinea firească. Și totuşi firea lui Dumnezeu 
e peste mintea omenească. 

Se vede bine că în aceste condiţii nu poate fi vorba să înțe- 
legem noi taina lui Dumnezeu, ci numai să înmănunchem ade- 
vărurile în care ne este dat să credem. 

Așadar, Hristos trebuia să se răstignească. 

ȘI totuși răstignirea lui, care ne răscumpără pe toţi (căci nu 
întruparea, ci crucea ne răscumpără), este un păcat de moarte 
pentru cei ce au prilejuit-o! 

De ce trebuia lisus să se răstignească? 

Asta e și mai greu de știut. Apusenii au adoptat, în majo- 
ritatea lor, explicația morală a justificării, din care a născut opo- 
ziția catolicism — protestantism. Hristos s-a răstignit pentru ca 
dreptul — fără păcat — să ia asupra lui păcatele lumii, curăţin- 
du-ne de ele în faţa lui Dumnezeu. Și de aici discuție: Al cui e 
meritul ? /bi De: gloria au apăsat calviniștii pe un text al Sf. Pa- 
vel. Iar iezuiţii au replicat: „Și al omului!“ 

Părinţii răsăriteni sînt aici — ca totdeauna — mai aplecaţi 
spre metafizică decît spre morală. Ei motivează răstignirea ca 

o înfrîngere a cutezanţei Diavolului. Căci omorînd pe cel fără 
de păcat pentru păcatele lumii, Dracul a fost înșelat. Căci pe 
cel fără de păcat moartea nu l-a putut încape și astfel „a călcat 
cu moartea (lui) pre moarte și pe Diavol l-a surpat“ — cum zice 
preotul la biserică. Întruparea este deci o capcană întinsă Dia- 
volului, prin puterea asemănării, pentru mântuirea noastră și 
răstignire, laţul care se strînge. 

Dacă Hristos nu s-ar fi răstignit și n-ar fi pătimit, noi nu am 
fi fost mîntuiţi. Răstignirea e deci un act al Harului, dar intră 
în economia planului dumnezeiesc. 

Poziţia ludei devine, în acest caz, foarte curioasă. Ca şi a iu- 
deilor. Căci, complici ai Diavolului, ei sînt în fapt tot instru- 
mente ale lui Dumnezeu. 

Fericitul Augustin s-a oprit aici. Dumnezeu poate scoate bi- 
nele din toate, chiar din rău: etiarn peccatta. Dar mintea tot se 
mai întreabă, pîrdalnică: 

— Trebuia luda să vîndă pe lisus? Sigur că da. Lucrul era 
necesar pentru mîntuirea lumii. Şi totuși, vînzarea ludei este un 
păcat de moarte. 

— Putea luda să nu-l vîndă pe lisus? (Non posse non pecca- 
re.) Nu putea. Și totuși faptul lui e un fapt liber, care-i antre- 
nează răspunderea. 

E o soluţie pe care au încercat-o unii: luda știa taina Tată- 
lui. Consimţirea trădării lui Hristos înseamnă în fond recunoaș- 
terea lui Hristos. Vînzarea lui se face pentru ca lucrurile ce 
trebuie să se-ntîmple, să se-ntîmple. Sînt aici într-adevăr lucruri 
stranii. De ce se vinde lisus printr-un sărut, care e semnul dra- 
gostei ? Şi apoi, de ce-i spune lisus aparte — ca și cum ar fi în- 
tre ei o taină: „Ce vrei să faci, fă îndată!“ ? Și uda înțelege ce 
are de făcut! 

Dar atunci condamnarea Sinodului e și ea o recunoaştere, 
și Sinodul știe taina lui Dumnezeu, săvârşeşte real actul simbo- 
lic al preotului care jertfeşte mielul Domnului. 

Și asta au încercat-o unii. Dar atunci ne încurcăm. Căci sa- 
crificiului istoric al dumnezeirii îi corespunde sacrificiul me- 
tafizic al omului, care prin luda își asumă răspunderea răstignirii 
pentru mîntuirea lumii, osîndindu-se pe veci. Și Iuda şi Sino- 
dul, tăgăduind pe Hristos, se prefac ei înșiși într-un al doilea 
Mesia. 

Din păcate și aici sînt dificultăți. Dacă Iuda se jertfește din 
dragoste pentru lisus, asumîndu-și rolul de declanșator al mîn- 
tuirii, dacă știe taina Tatălui, cum de deznădăjduiește — după 
ce a vîndut pe Hristos? 

Sînt alții care lămuresc altfel lucrurile. Iuda era dintre ze- 
loți, adică din cei ce așteptau venirea Mesiei cu putere. Se poa- 
te să fi vîndut pe Hristos spre a-l sili să precipite evenimentele 
şi să folosească tăriile pentru risipirea ostașilor. Și văzînd că 
Hristos nu cheamă tăriile, deznădăjduiește... și se spînzură. 

Păcatul ludei e deci tocmai acela de a voi să zorească lucru- 
rile. Iuda nu cunoaște deci taina lui Dumnezeu. uda, ca și iudeii, 
ispitește pe Hristos, ispita lor trebuind să-i evite îndeplinirea 
menirii, care e călcarea Dracului: „De eşti Fiul lui Dumnezeu“ 
— Zic acești supremi ispititori, celui ce poate cobor? de pe cru- 
ce: „Coboară de pe cruce“ și „vom crede în Tine“. 

Dar tocmai din această încercare de zorire a lucrurilor şi 
de-ndrumare pe alt curs, luda apare ca unul care în realitate 
vrea să întîrzie, fără să-și dea seama, planul mîntuirii. 

Explicaţia aceasta o cred mai adecvată textului întreg. Ea se 
potrivește și cu ce știm despre Iuda, dinainte, și cu răspunde- 
rea lui proprie. Şi cu rolul lui în planul providenţial. Păcatul esen- 
uial al lui Iuda este deznădejdea de Dumnezeu, voinţa de semn, 
ispitirea lui Dumnezeu. Căci nu trebuie uitat că — după vîn- 
zare — luda se căiește. Și nu trebuie evitată comparaţia cu Pe- 
tru, care și el scoate sabia (deși Hristos le spusese la Sf. Cină 
că lucrurile trebuie să se întîmple) şi și el se leapădă de isus (de 
trei ori). Numai că, în vreme ce Petru, căindu-se, plinge ... (adi- 
că își aduce aminte că Celălalt a avut dreptate), Iuda, căindu-se, 
deznădăjduiește și se spînzură, de necaz că nu a reușit încer- 
carea lui și poate îndoindu-se că Iisus este Hristos, de vreme 
ce nu dă semne! 

1) Din toate acestea apare clar că tăgăduiala iudeilor era ne- 
cesară îndeplinirii jertfei Domnului. 

2) Că această necesitate providenţială nu-i scuteşte de răs- 
pundere personală de a fi răstignit pe Hristos — adică de a nu 
fi avut ochii deschiși să recunoască pe cel pe care-l răstigneau. 

3) Că Dumnezeu a folosit pînă și împietrirea inimii lor spre 
mîntuirea oamenilor. 

4) Că mobilul lor, în ipoteza că ar fi ştiut ceva — acela de 
a grăbi împlinirea timpului —, ţine în realitate timpul în loc. 

Dumnezeu a făcut lumea pentru ca liberă să vie spre dînsul. 
Dar omul și-a luat faţa de la el. Dumnezeu a trimis atunci pe 
Fiul său să le dezvăluie Adevărul. Dar acest Adevăr era ascuns 
și nu se dezvăluie decît inimii curate. 

(Vezi pe Pilat, avînd înaintea lui Adevărul la judecată și-ntre- 
bînd: „Ce este adevărul?) 

ludeii au refuzat Adevărul și pentru că Dumnezeu e bun și-i 
vrea mîntuiți pe toţi (chiar cu de-a sila, zic unii!) — dar fiind- 
că pentru asta se cere omului măcar o primă mișcare „mană, 
spre el, Dumnezeu întîrzie a doua venire și sfîrşitul lumii toc- 
mai spre a le da acestora răgaz să se mîntuiască. 

Aci apare legătura între aspectul metafizic și cel istoric al 
destinului lui Israel. Dumnezeu îi ceartă din cînd în cînd și-i 
pedepseşte spre a-i întoarce spre el. „Eu pedepsesc pe cel ce-l 
iubesc“, zice Domnul. 

De asemeni — prin iudei — Dumnezeu pedepseşte — isto- 
ric — popoarele care se-ndepărtează de la Dînsul. 

Istoricește este deci o relaţie curioasă între stricăciunea po- 
poarelor și menirea lui Israel. 

Israel nu e cauza stricăciunii popoarelor, ci pedeapsa strică- 
ciunii lor. Acolo unde nu se lasă nimeni conrupt, nici Israel nu 
se așază! „Fiecare om are ovreiul pe care-l merită“, zice Peguy 
— şi are dreptate, recunoscînd astfel lui Israel rolul paradoxal 
de martor împotriva voinţei sale, pentru lucrarea Domnului. 


Tăgăduiala iudeilor — păcat — devine astfel mijloc de întîrzie- 


re a timpului dat mântuirii noastre. 

Dacă oamenii s-ar pocăi, ar înceta și tăgăduiala lui Israel (aci 
văd eu momentul acelei convertiri în masă) și timpul s-ar sfîrși, 
venind Împărăţia Domnului cu putere. 

Rezultă de aici că Biserica nu greșește lăsînd pe iudei în pla- 
ta Domnului, neocupîndu-se atît să-i convertească, ca Biseri- 
ca romano-catolică, pe cît de mîntuirea creștinilor. Mîntuirea 
iudeilor — adică încetarea lor de a fi iudei — de-a rezista lui 
Dumnezeu atîrnă în fapt de tăria rugăciunii creștinilor. Cînd 
toți vor cere fierbinte lui Dumnezeu mîntuirea lui Israel — cînd, 
adică, nu va mai fi nevoie de vreme —, Dumnezeu va scurta și 
vremea lor. 

Ce rezultă de aici? 

1) Că iudaismul ca atare nu este o cale mâîntuitoare, căci a 
pretinde că ai rămas în Avraam, după venirea lui Hristos, în- 
seamnă a fi tăgăduit nădejdea lui Avraam, adică pe Domnul, 
că deci iudeii nu vor putea fi mîntuiți ca iudei. 

2) Că totuși tăgăduiala iudeilor ţine timpul în loc, și Dum- 
nezeu nu se-ndură să-l curme, de mila celor care nepocăiţi ar 
fi sortiţi pieirii. Cu alte cuvinte, că iudeii slujesc — împotriva 
voinţei lor — planurilor providenței. 

3) Că noi, creștinii, nădăjduim că se vor mîntui toți oame- 
nii, adică și iudeii, că se vor mîntui, adică vor avea Viaţa veş- 
NiCĂ, cea care constă „în a cunoaște pe tatăl și pe cel pe care l-a 
trimis, lisus Hristos“ — adică vor înceta de a fi iudei. 

4) Că suferinţele iudeilor în veac sînt urmărite tăgăduirii lor 
(aci întîlnim pe Nae Ionescu), dar că aceste suferințe, coexten- 
sive timpului (aci iarăși ne întîlnim cu Nae Ionescu), nu sînt 
fără sfîrșit, adică s-ar putea să nu fie fără sfîrșit. 

5) Că sfîrșitul suferințelor lor în veac Și, recte, sfîrşitul vea- 
cului atîrnă de intensitatea rugăciunii creștinilor, de pocăința 
lor, de înfrîngerea cerbiciei iudeilor ȘI, pe deasupra și mai ales, 
de voința lui Dumnezeu. 


Cu drag, 
Mircea Vulcănescu 


O PROBLEMĂ TEOLOGICĂ 
ERONAT REZOLVATĂ? 


Sau: ce nu a spus d-l Gheorghe Racoveanu 


Izolarea în care m-am aflat pînă acum, în acest orășel de 
provincie!, m-a ţinut departe de polemica stîrnită A cai, 
în jurul prefeţei scrise de profesorul Nae Ionescu la cartea. 
Mihail Sebastian?, cu toate că problema dezbătută mă pasio- 
nase și pe mine odinioară. ' uili 

Informaţia mea fiind fragmentară, întrucît îmi lipseau ar- 
ticolele de început?, am șovăit să mă amestec. Iată însă că, prin 
bunăvoința prietenilor, mi-am putut constitui dosarul acestei 
polemici. Așa că — deși întârziat —, cred necesar să intervin, mai 
ales că discuţia a luat o întorsătură cam... ciudată. 

Las la o parte, azi, atacul d-lui Mircea Eliade împotriva pro- 
fesorului Nae lonescuf, mai întîi pentru că, cu Mircea Eliade 
m-am putut lămuri stînd de vorbă, și, în al doilea rînd, pentru 
că obiecțiile lui Mircea Eliade comportă o discuţie prea lungă 
pentru spaţiul de care dispunem aici. 

Mă ocup numai de prima parte a ripostei d-lui G. Racoveanu. 

În articolul publicat de acest tînăr teolog în Credința de acum 
o lună, intitulat O problemă teologică eronat rezolvată, san ce 
n-a înțeles d-l Mircea Eliade, de care am luat cunoștință abia 
acum patru zile, fostul meu tovarăș din campania dusă contra 
noii pascalii, alături de care am semnat cîndva, împreună cu 
Sandu Tudor, articolul de principii asupra Infaihibilităţii bise- 
TiciI, atacă violent opinia lui Eliade, după care cel ce rostește 

cuiva încă de pe acuma: „Eşti pierdut 1! păcătuiește împotri- 
va nădejdii creștinești și împotriva libertăţii harului — sub cu- 
vînt că ar fi potrivnică învăţăturii Bisericii Răsăritene. j 

Las la o parte, azi, problema libertăţii Harului i discutată 
pe larg în articolele mai noi ale lui G. Racoveanu — și mă opresc 

exclusiv la părerile lui asupra „osîndei de veci“ pe care le dă 
drept ale bisericii. 

După ce lămurește, mai întîi, că „d-l Eliade nu e, nicidecum, 
lămurit asupra criteriului adevărului în Biserică“, G. Racovea- 
nu are curajul să scrie: 

„Vom aminti, deci, d-lui Eliade că Biserica (nu subsemna- 
tul, sau d-l Nae Ionescu, sau d-l Mircea Eliade) are o învăţă- 
tură despre viața veșnică și despre osînda veșnică.“ În Evanghelia 
de la slujba morţilor stă scris: « Și vor ieşi cei ce au făcut cele 
bune întru învierea vieţii, iar cei ce au făcut rele, întru învie- 
rea osîndirii » (Ioan, V, 29). Că va fi deci o suferinţă veşnică 
și o bucurie veşnică. 

Mai învaţă, apoi, biserica, cum că unele ființe nu se mai pot 
mântui. De pildă, dracii. Vorbeşte Sfinta Evanghelie de « fo- 
cul cel veșnic care este gătit Diavolului și îngerilor lui » (Ma- 
ter, XXV, 41)7. 

Așadar, după d-l Racoveanu, e vorba de o învățătură catego- 
rică a bisericii, întemeiată pe criteriul fără greș al adevărului, 
ecumenicitatea bisericii, ceea ce e crezut întotdeauna, pretutin- 
denea, de toți. 

Rămîn nedumerit. Să fie preopinentul neștiutor sau de 
rea-credință ? 

Căci, iată, deschid cartea celui prin care am învăţat cînd- 
va bruma de învățătură ortodoxă pe care o ştiu, căci titrat în 
teologie nu sînt — vorbesc de părintele Serghei Bulgakov, de- 
canul Academiei Teologice Ortodoxe a rușilor emigranţi la Pa- 
ris —, intitulată L ortodoxie, publicată în 1932, în acest oraș, 
la Alcan, la p. 259, şi citesc: 

„Rămîne totuși, în eshatologia creştină, întrebarea despre 
veșnicia pedepselor din Iad și de alungarea definitivă a celor tri- 
miși în focul cel veșnic gătit Diavolului și îngerilor lui“ (text 
citat de d-l Racoveanu; n. a.); 

„Încă din cele mai vechi timpuri, s-au formulat unele îndo- 
ieli cu privire la durata nesfârşită a acestor chinuri; în ele nu se 
vedea uneori decît un mijloc provizoriu pedagogic — ca să zi- 
cem așa — de a lucra asupra sufletelor și se nădăjduia o resta- 
urare finală, apokatăstasis“ ; 

„Incă din cea mai adîncă vechime, au fost două tendinţe în 
eshatologie: o tendință, regoristă, afirma că pedepsele vor fi eter- 

ne, adică definitive și fără sfîrșit; alții, pe care Augustin îi nu- 
mea în ironie « îndurătorii » (misericordes), tăgăduiau veșnicia 
pedepselor și persistenţa răului în creaţie și mărturiseau victo- 
ria definitivă a Împărăției lui Dumnezeu, cînd Dumnezeu va 
fi totul în toţi“. 

Doctrina « apokatastasei » nu e numai aceea a lui Origen, 
a cărui ortodoxie este îndoielnică din pricina unora din păre- 
rile lui; ci este și aceea a sfîntului Grigorie din Nysa, slăvit de 
biserică, drept doctor, și a ucenicilor săi. 

Se credea că doctrina lui Origen fusese condamnată la al 
V-lea Sinod ecumenic; dar cercetările istorice recente nu mai 
îngăduiesc nici măcar să afirmăm aceasta. 

Prin urmare, ea păstrează drept de cetăţenie în biserică, cel 
puţin în calitate de părere teologică (teologumenon). E adevă- 
rat că părerea dominatoare, expusă în cea mai mare parte a ma- 
nualelor dogmatice, nu se oprește la chestiunea apokatastasei, 
sau exprimă idei apropiate de rigorismul catolic. 

Pe de altă parte, unii gînditori au profesat şi profesează încă 
idei influențate de doctrina sfîntului Grigorie din Nysa (sau, 
în orice caz mai complexe ca rigorismul obișnuit). 

Este deci de prevăzut că această chestiune va mai fi tratată 
încă de multe ori și că va fi luminată de noile lumini trimise bi- 
sericii de către Duhul Sfînt. 

În orice caz, nici un rigorism nu ne poate răpi nădejdea pe 
care ne-o dau cuvintele biruitoare ale sfîntului Pavel: Dumne- 
zeu a închis pe toţi oamenii în răzvrătire, ca să aibă îndurare 
de toţi. O, adîncul bogăției, înțelepciunii și științei lui Dumne- 
zeu! (Romani, X, 32-33)... 

Și într-altă parte, combătînd ideea catolică a Purgatoriului, 
părintele Bulgakov adaugă (p. 256): 

În acest sens, ne putem întreba, nu dacă există un Purgatoriu, 
ci mai curînd dacă există un Iad definitiv. 

Astfel zis, ladul nu este el un fel de Purgatoriu ? Biserica, cel 
puţin, nu cunoaște margini eficacităţii rugăciunilor pentru cei 
ce au părăsit lumea asta în unire cu ea şi crede în acţiunea ru- 
găciunilor acestora. 

Biserica nu judecă soarta celor ce nu-i aparţin, sau care sînt 
despărțiți de ea; ea îi părăsește îndurării Dumnezeieşti. Dum- 
nezeu a voit ca și destinele de dincolo de mormânt, ale celor ce 

n-au cunoscut pe Hristos și nu au intrat în biserica lui, să ne ră- 
mînă necunoscute, 

O anumită nădejde ne e dată prin învățătura bisericii despre 
coborîrea lui Hristos la Iad, și predicii sale adresată aci între- 
gii omeniri precreştine. 

E bine înțeles că Dumnezeu vrea ca toţi oamenii să fie mîn- 
tuiți, și să ajungă la cunoașterea adevărului (1 Timotei, II, 4). 

Totuși, nu au fost pînă acum definiţii ale bisericii despre sor- 
ţii necredincioșilor, adulți și copii. Cercetările speculative şi 
opiniile teologice sînt deci libere în această privință. 

Nu poate fi așadar vorba, asupra acestor materii, de o în- 
vățătură definitivă şi fără greș a bisericii — cum pretinde d-l Ra- 
coveanu —, întemeiată pe criteriul ecumenicității; ci numai de 
păreri teologice, mai mult sau mai puţin împărtășite, pentru care 
nu răspunde biserica, ci... autorii lor. 

Cu ce autoritate vorbește atunci Racoveanu, în numele bi- 
sericii ? Şi pe cine crede că prosteşte? 

Lucrurile acestea sînt citate dintr-un manual ortodox, a că- 
rui apariție a fost salutată — dacă nu mă înșel — chiar de d-l Ra- 
coveanu în „Cuvîntul“, cu deosebită căldură. 

Dacă lucrurile stau astfel, cum se poate atunci să opună lui 
Eliade, drept învățătură a bisericii întemeiată pe criteriul in- 

failibil pomenit, o doctrină care nu e decît o părere în sînul bi- 
sericii (a lui Racoveanu, a fericitului Augustin și a altor părinți, 
oricît de numeroși; dar, oricum, numai a cîtorva); ci nu a bi- 
sericii întregi? 

Să nu fi ştiut el acest lucru? Greu de crezut. Cum rămîne, 
atunci, cu lauda pe care el, teolog, a făcut-o acestei cărți? 

Să fi voit să înfunde cu orsce preț pe Mircea Eliade ? S-ar pu- 
tea. Dar cum rămîne cu părerile lui Tudor Vladimirescu despre 
cinstea în polemică? 

Sînt trist, că n-am ales decît între una, sau alta... 

Sau poate, să nu fie şi la el, ca și la Eliade, decît o iuţeală din 
condei... 

E păcat, căci lucrurile sînt prea serioase, ca să ne fie îngă- 
duit să facem gafe! 

Despre antinomia Harului și a libertăţii, altă dată. 


Cîmplung, în ziua tăierii capului sf. loan. 

RĂSPUNS LA UN RĂSPUNS 


D-l Gheorghe Racoveanu mă cinstește — în felul său —, și 


pe mine, cu un răspuns în Credinţa din 4 septembrie 1934. 


Neputîndu-i răspunde în stilul „care e al omului însuși“ 
(Buffon), mă ocup numai de gîndul pe care îl pot împărtăși. 

Amintesc dezbaterea. 

Era vorba de o părere a lui Mircea Eliade, dezvoltată în două 
articole — pe cât de nedibace ca formă, pe atât de adevărate ca fond 
—, prin care arăta că e păcat, împotriva milei lui Dumnezeu și a 
nădejdei creștinului, să spui cuiva de pe acuma: „Eşti pierdut!“ 

Racoveanu i-a replicat — mult mai tăios decît se cuvenea 
unui prieten, fie chiar căzut în greșeyală — că habar n-are de cri- 
teriul adevărului bisericesc, întrucât aceasta are, în problema dis- 
cutată, o învăţătură categorică, opusă celei expuse de Eliade. 

Mi-am îngăduit să mă amestec în discuţie — poate cam in- 
tempestiv —, arătînd că Racoveanu greșește cînd opune lui Elia- 
de o părere categorică a bisericii, deoarece, în această materie, 
biserica nu s-a rostit niciodată categoric, întemeiată pe crite- 
riul infailibil amintit; și că, deci, acest domeniu este liber „te- 
ologumenelor“, adică doctrinelor pentru care nu răspunde 
biserica, ci autorii acestora. | 

Am arătat, în acest sens, că există autorități ortodoxe con- 
timporane (dintre care n-am citat decît pe Bulgakov, decanul 
Facultăţii Teologice Rusești din Paris, deși, afară de Florovski 
și Trubeţkoi, îmi stă la dispoziţie toată teologia rusească a vre- 
mii noastre, și în special: Florenski, Karsavin și bulgarul influ- 
ențat de ei, Zankov), care profesează, astăzi încă, pe urmele 
unora din sfinţii părinți, aceeași părere cu Mircea Eliade; și că, 
prin urmare — oricare ar fi adevărul în ce privește fondul dez- 

baterii —, nu se poate tăgădui că este vorba numai de o păre- 
re teologică liberă discuţiei; ci nu de o învățătură bisericească 
obligatorie, întemeiată pe criteriul fără greş, cu care încercase 
domnia-sa să închidă gura lui Eliade!. 

La aceasta Racoveanu înţelege să răspundă, angajînd o po- 
lemică de fond cu... decanul facultății rusești de teologie or- 
todoxă din Paris, fără să-și dea seama că, prin aceasta, săvârşeşte, 
pentru toți cei ce știu ce-nseamnă a gîndi, un caz flagrant de 
sofismă numită ignoratio elenchi:, adică, pe olteneşte: „— Mă 


Ghiţă, dragi ţi-s fetele ? — Dragi! — Și tu lor? — Și ele mie!“ 


ÎI face pe bietul părinte Serghie... — căci el vorbea, eu ne- 
făcînd decît să citez... — eretic, vrednic de apostrofele lui Tu- 
dor Vladimirescu: și mai știu eu ce... Pe deasupra, Racoveanu 
îl mai are şi la mînă. Părintele Serghie spune verzi şi uscate. 
Căci, iată, i-a scris lui scrisoare, în care declară, ca un iezuit, că 
cele scrise în cartea citată sînt scrise pentru... neortodocși; de 
unde, Racoveanu conchide, cu aceeași înțelegere superioară, că 
sînt scrise neserios, sau poate că sînt neadevărate!... 

Racoveanu ăsta e, desigur, un băiat bun și inimos, de vre- 
me ce-și pune adevărul în cap, numai ca să apere pe Nae Io- 
nescu de o erezie pe care acesta, mai subtil, nu a comis-o! Atât 
îl strică numai că, fiind oltean, este... iute la mînie. Și, știți... 
„omul la mînie...“ 

Cu amestecul lui Tudor Vladimirescu în discuţii sînt de- 
prins, fiind și eu oltean de pe 'Teslui+, cu atît mai mult cu cât bu- 
nicu-meu l-a găzduit, l-a ospătat și l-a ajutat cu „franci“ cîndva 
să ajungă la domnie și să ne scape de greci. Numai că nu asta 
era în discuţie. 

Părintele Serghie zice, în cartea lui: există două tradiţii în 
eshatologia creștină. Una, urmată de majoritatea părinţilor și 
teologilor, după Augustin, crede Iadul absolut și definitiv, spri- 
jinită pe anumite texte. Alta, sprijinită pe alte texte, împărtă- 
șită de o minoritate, urmează învățătura lui Ongen și a sfîntului 
Grigorie din ÎNysa, după care pedeapsa „veşnică“ nu însemnea- 
ză pedeapsă „fără sfîrșit“ ; căci e scris că la sfîrşit „Dumnezeu 
va supune tot vrăjmașul“ şi „va fi totul în tot“. 

Intre aceste două păreri — continuă Bulgakov —, biserica 
nu s-a pronunţat, așa că părerile în privinţa ei sînt libere. 

La asta, Racoveanu răspunde citînd opiniile, respectabile, 
fără îndoială, ale cîtorva sfinți părinţi, dintre cei ce susţin pri- 
ma părere, spre a dovedi că are dreptate. 

Să mă ierte, dar nu e aşa. Căci i-aș putea răspunde, conti- 
nuînd a cita încă pe mulți alți părinţi bisericești, care mai sînt 
de aceeași părere, continuînd apoi și cu cei care împărtășesc pă- 
rerea potrivnică. Dar ce am dovedi cu asta? 

Fireşte că i-am putea număra. Și am constata, la sfîrșit, fără 
mirare, lucrul pe care nu l-a tăgăduit desigur nici părintele 
Serghie (vezi articolul meu precedent), de vreme ce l-a măr- 
turisit hotărît, anume că, părerea predomnitoare e aceea a pre- 


 opinentului nostru. 


Dar nu văd ce e de discutat aici. Nu-i acordasem oare aceas- 
ta încă de la început? 

Alta este întrebarea litigioasă. Anume, dacă Racoveanu a 
avut dreptate să arunce fulgerele bisericii în cap lui Eliade, 
fiindcă a nesocotit „învățătura acesteia“ ? 

În discuţie, nu era, deci, care din cele două opinii e mai răs- 
pîndită; ci, dacă există, în această materie, o învățătură fără greș 
a bisericii, întemeiată pe criteriul certitudinii pe care nu-l cu- 
noaște Eliade? 

Dar vorba ceea: una vorbim, bașca ne-nţelegem. 

Crede Racoveanu că criteriul acesta al certitudinii biseri- 
cești, pentru care mărturisim împreună, e ca „votul universal“, 
sau ca „jurătorii“ noștri vechi, de numeri glasurile „pentru“ și 
„contra“ și dai dreptate pîn-la urmă celui care aduce mai mul- 
te căciuli ? 

Sau crede Racoveanu că temeiul criteriului fără greș al cre- 
dinţei nu e Sfîntul Duh, care se rostește numai în unitatea de 
dragoste a bisericii întregi; ci un fel de trecere la limită, prin 
extensiune graduală, a criteriului sceptic, probabilist, al iezui- 
ților, după care — în orice controversă, în care nu e sigur cine 
are dreptate — o părere este cu atît mai probabilă, cu cît e mai 
răspîndită ? Nu de alta, dar avem chiar manuale de teologie dog- 
matică scrise de ortodocși, dar copiate după catolici, care sus- 
țin acest lucru! 

Nu, fireşte. Racoveanu știe că acest criteriu este însuși Du- 
hul Sfînt vădit în unitatea ecumenică a învățăturei bisericești. 
Și mai știe, deci, și că acolo unde acest criteriu suprafiresc nu 

În orice caz, e fapt că în Biserica ortodoxă Eliade nu e sin- 
eur. Și apoi, foarte mulţi din preopinenții părintelui ce fac 
dogmatică ortodoxă, pe baza catehismului conciliului lin Tren- 
„Cercetări recente au dovedit, în această privință, influenţe 
tomiste certe asupra Mărturisiri ortodoxe a lui Movilă. Și asta 
nu e o poveste fără urmări pentru chestiunea care ne m tei 
ză, fiindcă toate lucrurile se ţin. În această privinţă, catehismu 
sinodului din Trente, al catolicilor, impunînd raționalizarea să 
dinţei ca articol de dogmă, înlătură, implicit, toate doctrinele 
care nu se pot sprijini pe construcții raționale coerente. Eu nu 
ştiu însă, cel puţin pînă acum, ca speculaţiile Tomei din Aqui- 
no despre „unitate şi treime“ să facă autoritate la noi în bise- 
rică, deşi și pe ele le găsim în unele cărți simbolice. LA 

Dimpotrivă, ştiu că tradiția răsăriteană și chiar unii dintre 
ruşi (Florovski) înclină todeauna către caracterul tainic şi pa- 
radoxal al adevărurilor dogmatice: biserica unind, pe temeiul 
Sfintului Duh, adevărurile potrivnice pe care erezia, mai raţio- 
nală ca dogma, le desparte. 


se manifestă, n-avem de-a face decît cu păreri omenești, respeci 
tabile, firește, în ceea ce afirmă, pentru că nu sînt vorbe de ela. 
că, ci rodul unei lungi trăiri creștinești, dar pentru care nu dă. 
seama biserica în întregul ei; ci fiecare din cei ce le susțin. Şi 
asta, pentru bunul motiv că fiecare vede numai o parte din ade= 
văr, în loc de Adevărul întreg; și, prin urmare, dacă nu greşeş= 
te, afirmînd că ceea ce spune este adevăr, greşeşte afirmînd că 
acesta e tot adevărul! | 

Și, dacă mi-e îngăduit să spun și eu părerea mea în această 
dezbatere, mărturisesc că cele două fragmente de adevăr care. 
se împotrivesc în ea, și din care fiecare tabără pune în relief nu- 
mai pe una, sînt: Dreptatea lui Dumnezeu, care cere judeca- 
tă, şi Dragostea lui, care vrea să mâîntuie pe toţi. Aci mi se pare 
mie cheia controversei și dificultatea ei. Şi, aci, cred că Duhul 
Sfînt va să stabilească Unitatea, vădind, într-un fel pentru care 
mintea noastră speculativă e deficientă, că cele două daruri ale 
lui Dumnezeu, departe de a se împotrivi, se împlinesc. Noi nu 
știm cum... și judecăm după dreptatea și dragostea omeneas- 
că, fireşte greșind, siliți fiind de minte să conchidem de la drep- 
tate la neîndurare (minoritatea), sau de la îndurare la nedreptate 
(rigoriștii). 

Dacă preopinentul meu admite baza asta de discuție, cred 
că ea poate continua, ducînd măcar la lămurirea temeiurilor 
pentru care fiecare din cele două doctrine este susţinută de spri- 
jinitorii ei, împlinind todeodată dreptatea; dar, fără a ne răpi 
nădejdea îndurării Lui. E, aci, o soluţie care e, în fond, a amîn- 
doror opiniilor. Dacă nu, discuţia e inutilă. Căci altfel cred că 
am dovedit ceea ce vream. Că e vorba numai de o părere, ci nu 
de o dogmă. Și că, prin urmare, greșit a opus Racoveanu lui 
Eliade învățătura bisericii, acolo unde nu-i putea opune decît 
o părere dominantă. 

Că Racoveanu suspectează părerea lui Bulgakov, asta e un 
fapt. Dar asta îl privește. Mie mi-ajunge să constat, aici, contro- 
versa între autorităţile bisericești. (Știu, de altfel, că și părin- 
tele Mihălcescu, decanul Facultății Teologice din București, se 
teme și el de învățăturile părintelui Bulgakov, cum se teme de 
altfel și școala modernă de dogmatică grecească, care vădește, 
tocmai prin faptul că există, că problema e controversată. Lu- 
crul, cum vedem, nu e izolat. Dar asta e o querelle de bonnets?.) 

CONDAMNAREA LUI ORIGEN 


Răspuns lui Gheorghe Racoveanu 
în chestiunea eshatologică 


ARE DREPTUL CREȘTINUL 
SĂ NĂDĂJDUIASCĂ MÎNTUIREA TUTUROR 2 


Superioritatea cu care m-a luat la vale, în răspunsul său, d- 
Gheorghe Racoveanu — într-un stil deprins de la împăratul Jus- 
tinian şi cu o logică învățată de la Iancu Jianu —, m-a făcut să 
stau mult timp în cumpănă, dacă trebuie, sau nu, să-i răspund?. 

Ifosul cu care își desfăşoară diploma de licenţă în teologie, 
de parcă ar fi pielea cerului făcută sul la ruperea celei de a șa- 
sea peceți a cărții pe care nu s-a găsit nici un om vrednic s-o. 
deschidă; disprețul cu care aruncă „biletul de lăsare la vatră“ 
a neopostunului Chrysorroast (pe grecește: slujitor al vistieriei) 


— naiv, m-au impresionat. 


Cînd lumea-ţi spune că ești beat, cuviincios lucru e să te duci 
să te culci; iar cînd ţi se spune că nu te pricepi, faptă filozofi- 


cească e să taci din gură. 


Dar dacă amuţești după ce ai apucat să deschizi gura, cei care 


te-au auzit își închipuie că 1) ţi-a luat-o pe dinainte şi 2) că te 
sfiești să dai preopinentului, pe față, dreptatea pe care i-o re- 
cunoști în gînd. 


Tăcerea îmi întoarce, astfel conjugate alternativele de care — 


mi se părea că mi-au scăpat. Și nepriceperii, dovedite de cel din 
urmă, 1 se adaugă „reaua-credință“, presupusă de cea dintii. 

Dar, cum €, fără-ndoială, mai bine să fii sigur tîmpit decât 
să riști să nu fii de bună credință; şi cum este și mai bine să nu 
fii nici una, nici alta; iată-mă iarăși gata, cu toată nepriceperea, 
să-mi conving prietenul că a tras peste treizeci şi unu. 

Sistemul de argumentare al d-lui Racoveanu este, pe scurt, 
următorul: 

1) sf. loan Damaschinul, comentînd textul Evangheliei de 
la Matei (XXV, 41*), învaţă vecinicia pedepselor Iadului; 

2) sinodul al VII-lea ecumenic laudă pe sfîntul loan Damas- 
inul ca pe o autoritate în materie de ortodoxie. 
Concluzie: sinodul al VII-lea ecumenic confirmă în totul 
ățăturile sfântului în chestiunea veciniciei muncilor Iadului. 
Contraproba: aceeași învățătură este dezvoltată în Mârtu- 
risirea ortodoxă a lui Petru Movilă;, catehism al întregii Bise- 
rici răsăritene. 
Mărturisesc că acest sistem de a argumenta nu ne satisface. 
 Șiiată dece. 
Îndreptarul credinţei ortodoxe al sfîntului loan Damaschi- 
nul este, fără îndoială, o carte de învățătură de mare autorita- 
te în ortodoxie, despre tot ceea ce au învățat cele șapte sinoade 
ecumenice. Împărțirea lor a fost urmată de aproape toate ca- 
tehismele, răsăritene, ca și apusene, și rolul ei în Răsărit a fost 
comparat cu acela al S4mmelor teologice în Apus. 
Dar, a conchide de aci că toată învăţătura acestui îndrep- 
tar e sigură, chiar în chestiunile în care nu s-au pronunţat si- 
noadele ecumenice; și că în nici un punct nu cuprinde vreo 
părere care să fie personală a autorului ei; ci nu a bisericii în- 
tregi, înseamnă a prejudeca tocmai ce e pus în discuţie, adică 
a-ţi acorda singur ceea ce trebuie dovedit. 
„De aceea, referindu-mă la sistemul de argumentare al lui Ra- 
_ coveanu, am și pomenit de oarecare logică a lui Iancu Jianu. Căci 
- gîndul celui dintîi e ca murgul celui din urmă..., trece prin di- 
ficultate ca şi cum nici n-ar exista, adică, o ia razna, nedîndu-și 
seama nici care sînt dificultățile și nici ce chestie e-n discuţie. 
Cît despre lauda și întărirea învăţăturii sf. loan din Damasc 
de către al VII-lea sinod ecumenic, citată-n sprijinul acestei in- 
terpretări de d-l Gh. Racoveanu — observ că ea e prilejuită și 
se referă la cu totul altceva, și anume, la învățătura acestuia pri- 
vitoare la icoane, confirmată de Sinod împotriva celor ce le hu- 
leau, așa că e abuziv să concluzi de la o întărire circumstanţială 
a unei mărturisiri determinate la o solidarizare explicită a Si- 
nodului cu întreaga învăţătură a acestuia. 
E aci un fel de a conchide care vine împotriva legilor gîn- 
dirii discursive și care constituie eroarea de argumentare nu- 
mită de obicei silogism cu patru termeni”, eroare care înfrînge 
regula după care termines est triplex; mediu, majorque, minor- 

que, precum şi regula după care /atines terminus quam prae- 
missae concluston non vult?. 

Părerea sfîntului loan Damaschinul poate fi citată, firește, în 
vederea căutării acelui consensus patrum!, care constituie — pen- 
tru acei dintre ortodocși care admit existenţa unor criterii vizi- 
bile, externe, ale ecumenicității — al treilea dintre aceste criterii. 

Sfîntul loan Damaschinul e, sub acest raport, fireşte, o mare 
autoritate, întrucît alcătuiește, împreună cu sfinţii Vasile cel 
Mare, episcopul Capadociei, Grigorie, episcopul din Nazianz, 
zis Grigorie Teologul, și loan Gură de Aur, arhiepiscopul Con- 


stantinopolei, grupul celor patru părinți ai Bisericii răsăritene, 


ZIȘI „ecumenici“, adică, a căror învățătură oferă cele mai mul- 
te garanții de ortodoxie și al căror consens sprijină, dintre în- 
vățăturile sfinților părinţi, în primul rînd, dreapta credinţă. 

Dar, în chestiunea care ne preocupă, ce ne aduce în plus tex- 
tul citat din sfîntul loan Damaschinul, peste ceea ce scrie în Evan- 
gbelia de la Matei (XXV, 41), unde vorbește însuşi Domnul 
Hristos, pe care o reproduce și despre care se discută? 

Căci, încă o dată, nu se discută caracterul dominant al opi- 
niei împărtășite de sfîntul loan Damaschinul în privinţa eshato- 
logiei, ci dacă această opinie este universal împărtășită de biserică. 

Admiţind însă acest mod de a vedea, există, fireşte, în spri- 
jinul tezei domnului Racoveanu numeroase alte texte. 

O parte din ele, și anume, acele ale părinţilor ecumenici, le-a 
adunat împăratul Justinian în edictul său A dversus Origenens 
— şi anume, pe ale sfintului Vasile, ale sfintului Grigorie din 
Nazianz şi pe ale sfintului loan Gură de Aur, multe din ele ca- 
tegoric opuse oricărei apocatastaze. Prin strădania d-lui prof. 
Tudor Popescui!, aceste texte stau azi la dispoziţia oricui, în 
românește, fiind publicate împreună cu traducerea întregului 
tratat al lui Justinian în revista „Studii teologice“, an IV, Bucu- 
reşti, la paginile 50, 51 și 52, cu referințele respective22. 

O altă parte, și anume, învățătura fericitului Ieronim, a lui 
Teofilact (ale cărui texte au fost introduse prin stăruințele lui 
Meletios Syrigos și în Mârturisirea ortodoxă a lui Petru Mo- 
vilă, în sinodul de la Iași), a papei Anastasie şi a canonistului ră- 
săritean mai nou, scolasticul Zonara, le-am aflat pomenite în 
Origeniana lui Huetius din 1685. 

Alte texte din sfintul Vasile am găsit în Epistola lui a 46-a, 
în al treilea volum, partea a doua, a ediţiei benedictinilor și la 
p.[...]!> din partea Ia primului volum. Părintele Serghie pome- 
nea și de părerea fericitului Augustin. 

Și, tot în Huetius am aflat un text în care însuși Origen se 
pronunţa odată, în Comentariile Evangheliei lui loan, împo- 
triva învățăturilor sale repetate aiurea de patru ori, în aceeași 


„carte, că pedepsele osîndiților nu vor avea sfîrșit. 


În favoarea tezei potrivnice — în afara textelor lui Origen, 
asupra cărora plutește, în viziunea de erezie pe care tradiţia ră- 


'săriteană o atribuie (după cum o dovedește și referința Măr- 
__ turisirii ortodoxe, din răspunsul la întrebarea a [...]-a!*), învinuire 


pe care o vom cerceta mai departe —, același Huetius reprodu- 


_ceun textal sf. Grigorie din Nazianz, în care blîndul episcop 
„_— citat cu o opinie potrivnică în edictul lui Justinian — se în- 


doiește, de astă dată, de veșnicia pedepselor viitoare ale osîn- 
diţilor; apoi, textele lui Grigorie din Nysa, în care învaţă că 


pedepsele osîndiţilor vor avea sfîrșit, și textul lui Justin Mar- 


tirul, care socotește că pedepsele osîndiţilor iau sfîrșit prin 
moartea sufletului. 

În sfârșit, printre doctrinele intermediare — mai complexe 
— de care vorbea părintele Bulgakov, găsim, tot în Huetius, po- 
menite părerile apuseanului Rufin (cel care, traducînd greșit pe 
Origen, i-a cășunat acestuia acuzaţii suplimentare de erezie asu- 
pra Sfintei Treimi), Rufin, care crede că pedeapsa Diavolului 


„e veşnică, dar a osîndiților e vremelnică, mai găsim părerea epis- 


copului Ambrozie al Mediolanului (Milanului), care învaţă că 


” osîndiţii vor fi uneori sustrași pedepselor; dar Diavolul nici- 


odată; mai găsim o părere a sfintului loan Gură de Aur — învi- 
nuit el însuși, părintele ecumenic, de a fi sedus de origenism —, 
care învaţă că cei vii pot îndulci, prin rugăciuni, pedepsele osîn- 
diților, ceea ce atenuează — în privința nădejdii despre care dis- 
cutăm — rigorismul celeilalte păreri a sa, reprodusă în edictul 
lui Justinian, învățătură similară de fapt celei expuse și de fe- 
ricitul Augustin. 

Alături și pe deasupra textelor lui Huetius stau, pentru noi, 
mărturisirile de credință răsăritene, care, alături de linia strict 
rigoristă care pornește de la sf. Vasile şi trece pe la sf. Joan Da- 
maschinul, dezvoltă o doctrină intermediară, apropiată de aceea 

a părinților citați acum în urmă, care împacă — în îndurarea lui 
Dumnezeu — și exigenţele textului evanghelic categoric privi- 
tor la veșnicia pedepselor Iadului și nădejdea creștinului. 

În acest sens, Racoveanu mă trimitea la întrebările [...]!5 și 


[...]!S ale Mărturisiri: ortodoxe, sărind, nu știu de ce, pe[ste] cele. 
două întrebări intermediare: [...]!7 și [...]!5, în care e vorba de 


putinţa de mîntuire a celor morţi fără ispăşire. 

In această privință, se cuvine să ne oprim o clipă la învăță= 
tura despre sfîrșit a Mărturisiri ortodoxe a lui Petru Movilă, pe 
care mi-o citează ca un ultim și zdrobitor argument în favoa- 
rea tezei sale d-l Gheorghe Racoveanu”. 

Dacă ţinem seama de ansamblul învățăturii cuprinse în Mâr- 


turisirea ortodoxă privitoare la sfîrșit, vedem că ea se situează . 


nu atât pe linia „rigorismului strict“, cât pe linia „doctrinelor in- 
termediare mai complexe“, de care vorbea Bulgakov. 


Căci, deși ea afirmă hotărît veșnicia pedepselor, de acord în . 


aceasta cu textul capital din Matei XXV, 41; şi adevărul — ne- 
discutat la noi — că nu există pocăință a sufletelor după moarte, 
mărturiseşte totuși, în răspunsurile la întrebările [...]! și [...J2 
(sărite de Racoveanu) — pe temeiul textelor din Teofilact — pu- 


tința îndurării lui Dumnezeu pentru rugăciunile bisericii și pu- 


tința mutării sufletelor de la chin, prin rugăciunile ei; cu o singură 
excepție: aceea a hulei împotriva Duhului Sfînt. (Ceea ce, fi- 
reşte, lasă — dacă nu întreagă, măcar aproape întreagă — nădej- 
dea celor care așteaptă, cu Acatistul Bunei- Vestiri, golirea Iadului 
de păcătoși prin universalizarea rugăciunilor bisericii.) 
Trebuie, totuși, observat că învățătura Măârturisirii ortodo- 


xe despre lucrurile de la sfîrșit a suferit numeroase prefaceri în 


cursul dezbaterilor sinodului de la Iași, învățătura iniţială a lui 
Petru Movilă, inspirată de Summele catolice, rigoristă, în pri- 
vinţa veșniciei Raiului și Iadului, dar care admitea — pentru sa- 
tisfacerea nădejdii, analog purgatoriului catolic, dar fără foc în 


el — existenţa unui locaș intermediar al sufletelor, între întiia 


și a doua judecată; fiind înlăturată de Meletios Syrigos şi în- 


* Las la o parte, pentru o discuţie ulterioară2!, chestiunea lămu- 
ririi autorității pe care o au Măârturisirile — și în special Mărturisirea 
ortodoxă — în ce privește definirea tradiţiei noastre dogmatice, în Ră- 
sărit, și nu discut decît pe textele existente. 

locuită cu sistemul mixt pomenit mai sus, în care drepți şi pă- 
cătoșii sînt despărțiți de îndată după moarte, dar care deose- 
bește, măcar local și circumstanţial, dacă nu prin esență, „Raiul 
final veșnic“ de după judecata generală (împărăția lui Dumne- 
zeu) de „Raiul pămîntesc“ (sînul lui Avraam) în care stau su- 
fletele pînă la Aceasta (Iadul provizor) şi „Hadesul“ (locașul 
morţilor de sub pămînt), de unde scapă câte unii, prin rugăciu- 
nile bisericii, de „gheena“ (Iadul de foc, focul nestins, moar- 
tea a doua), din care nimeni din cei intraţi nu mai scapă. 
„Dacă însă comparăm învățătura privitoare la sfîrșit a diferi- 
telor catehisme (socotite de unii a fi „cărți simbolice“ ale bise- 
ricii ortodoxe), constatăm însemnate deosebiri de la una la alta. 
„Astfel, Mărturisirea lui Dositeiu al Ierusalimului, se deo- 
sebește, cel puţin într-o privinţă, de Mărturisirea ... lui Petru 
Movilă — aşa cum a ieșit din sinodul de la Iași —, întrucît e mai 
explicită în privinţa acestei deosebiri. 
„Iar Micul catehism? al lui Movilă, publicat după acest sinod, 
lasă toată materia sfârșitului într-o indeterminare, care lasă des- 
chisă atît interpretarea dată în Mărturisirea ... de la Iași, cât și 
opiniile precedente, catolicizante, ale lui Petru Movilă, doctri- 
na Micului catehism putînd fi subscrisă, în această privință, 
după Mărturisirea recenţilor traducători catolici ai Mărturisi- 
rii ortodoxe, fără deosebire, de ortodocşi şi de catolici. 
„Din toate cele ce preced se vede bine oarecare șovăire a în- 
'vățăturilor privitoare la sfîrșit, care confirmă în totul cele cuprin- 
se în citatul părintelui Serghie, făcut în articolul precedent, şi 
infirmă, ca nefundată, încrederea excesivă a d-lui Racoveanu. 
Rămîne totuși de văzut acum, dacă, în faţa acestei şovăiri 
— în privinţa sfîrșitului —, există în biserică desăvârșită liber- 
tate de opinii, cum şi-ar putea închipui unii, din cele ce s-au 
spus mai sus, sau dacă există unele lucruri sigure, în afară de 
orișice discuţie și în această privință; adică, dacă nu există, în 
această materie, decît o libertate mărginită la anumite chestii. 
Problemă care ne apropie de cercetarea directă a ceea ce a 
"condamnat biserica din învăţătura despre sfîrșit a lui Origen, 
adică ceea ce nu mai e îngăduit creștinului ortodox să creadă, 
sub pedeapsa anatemizării. 
„Pentru stabilirea acestuia, se vede bine că nu mai e suficient 
să ne referim la „învăţătura sfinților părinţi“, ci trebuie să ne 

referim direct la autoritatea bisericii, exprimată prin organul 
ei cel mai înalt și fără greş de manifestare, pe care îl ştim a fi 


Adevărul rostit în primele șapte sinoade ecumenice recunos- 


cute de tradiţia universală a bisericii. Rămîne, cu alte cuvinte, 
să vedem — la origină — ce a condamnat biserica din învăță- 
tura lui Origen. 

lată însă că, vrînd să aflăm acest lucru, ne lovim de incer- 
titudini istorice, căci condamnarea lui Origen de către al 5-lea 
sinod ecumenic e obiectul a numeroase controverse. 

Într-adevăr, se contestă de către numeroși istorici, atât: 

1) prezenţa iniţială a numelui lui Origen în anatema a 11-a 
a sinodului din 553, alături de Arie, Nectarie, Teodor din Mo- 


poneste și alți eretici, condamnaţi de sinoadele precedente, a 


căror anatemă e rostită în bloc, ca o confirmare a condamnă- 
rilor acestor sinoade; 

2) faptul că cele 15 anateme rostite împotriva acestuia de cei 
»165 de părinţi adunaţi în sinod la Constantinopol“, cuprin- 


se în codexul descoperit de P. Lambek în veacul al XVIII-lea 


în Arhivele Vieneze, ar fi, într-adevăr, opera sinodului al 5-lea 
ecumenic (unii atribuindu-l sinodului local, ţinut sub patriar- 
hul Menas în Constantinopol, cu zece ani înainte). 

Textele pe care se sprijină controversa se pot afla, fără prea 
multă trudă, în /storza sinoadelor a lui Hefele, traducerea fra- 
ceză a abatelui Delarc, din 1870, volumul III, $ 254, 255 şi în 
special 256, 257, 267 (pp. 472-477) şi 274 (pp. 514-516), cu 
referinţele respective. 

Textele care pledează în favoarea ecumenicităţii condam- 
nării sînt: 

1) mărturia contimporanului Chyril] din Schitopol:s, cuprin- 
să în cartea lui despre Viaţa sfîntului Sava (cap. 90), care zice: 
„Cînd sfîntul şi ecumenicul sinod al 5-lea se întruni la Con- 
stantinopol, Origen și Teodor din Moponeste au fost loviți de 
o anatemă comună şi universală, condamnîndu-se și ceea ce 
Evagrie și Dydin învățaseră despre preexistenţă şi apocatasta- 
ză“ (cf. Hefel€, Joc. cit., pp. 473-474); 

2) mărturia contimporanului Evagrie, din Istoria lui bise- 
ricească (cuprinsă-n cartea a IV-a, c. 38), după care sinodul al 
5-lea, primind de la călugării palestinieni Evloghie, Conon și 
alţii un memoriu împotriva lui Origen, după anatemizarea ce- 


334 


„lor trei capitule ale lui Teodor din Moponeste în primele opt 


şedinţe ale sale, ar fi condamnat și pe Origen și discipolii săi, 
anatemizînd în special pe Dydin și pe Evagrie (îbidem, p. 474); 

3) mărturisirea sinodului local din Lateran, ţinut în 649, care, 
în canonul al 18-lea, vorbește de Origen, Dydin și Evagrie, ca 
fiind condamnaţi de primele 5 sinoade ecumenice (1b:dem); 

4) cele două referinţe cuprinse în actele următoarelor două 
sinoade ecumenice (al VI-lea, din 680, şedinţele 17 şi 18, şi al 
VII-lea, ședința a 7-a), care afirmă că sinodul al V-lea ecume- 
nic se întrunise în vederea lui Teodor din Moponeste, a lui Ori- 
gen, Dydin și Evagrie (ibidem). 

(Textele acestea sînt pomenite de Hefâl6, după teza cardi- 
nalului Norris despre discuţiile celui de al V-lea sinod, c. 6, re- 
produsă după ediţia fraţilor Ba/lerini, t. |, p. 638 şi următoarele; 
cf. H&f6l, op.cit. p. 472.) 

Textele care pledează împotriva condamnării ar fi: 

1) edictul de convocare a sinodului al V-lea ecumenic, care 
ni s-a păstrat și care nu pomenește de Origen; 

2) actele sinodului al V-lea, în starea în care ni s-au păstrat 
în arhivele bisericești și care nu cuprind cele 15 anateme ros- 
tite împotriva lui Origen; 

3) rezumatul lucrărilor sinodului făcut de patriarhul Euty- 
chie, în ultima ședință, înainte de semnarea procesului-verbal, 
în care nu se pomenește de Origen; 

4) cel două edicte, ulterioare, prin care papa Virgiliu se ală- 
tură și el hotărîrilor sinodului, nu vorbesc decât de condamna- 
rea celor trei capitole ale lui Teodor din Moponeste; 

5) mărturia papei Grigorie cel Mare, că, în al V-lea sinod ecu- 
menic, n-a fost condamnat decât un singur om (Teodor din Mo- 
poneste). Ă 

(Aceste texte sînt reproduse de H&fâl€, loc. ait., pp. 475-476.) 

Acestor texte li se adaugă observaţiile că: 

6) textul lui Chyrill Schytopulos, favorabil condamnării, e 
suspect de a fi confundat într-o aceeași origine comună, con- 
damnarea lui Origen, Dydin şi Evagrie, cu aceea a lui Teodor 
din Moponeste, întrucît decretul patriarhului Eutychie din Con- 
stantinopole, prin care s-au cunoscut în lavrele răsăritene aces- 
te condamnări, a confirmat simultan hotărîrile sinodului al V-lea 

ecumenic și hotărîrile sinodului anterior, din 543, ţinut sub Me- 
nas, împotriva lui Origen, Dydin și Evagrie (ibidem, p. 476); 

7) mărturisirea lui Evagrie confundă, de asemeni, sinodul 
ecumenic din 553 cu cel local din 543 (sbidem, p. 476); 

8) cât privește mărturisirile cuprinse în actele ultimelor două 
sinoade, Flefele observă că, de vreme ce contimporanii făceau 
această confuzie, ea a putut fi făcută a fortiori, mai tîrziu, cu 
toată buna-credință. E însă de observat că sinodul al VI-lea a 
avut cunoștință că actele celui de al V-lea sinod i s-au transmis 


amplificate, așa că a și întreprins o anchetă spre a stabili ce s-a 


adăugat, însă ancheta nu s-a ocupat decît de textele privitoare 
la Teodor din Moponeste (:bidem, p. 477 şi în special 469 şi 
urm., unde discută cele petrecute în a 3-a şedinţă a celui de al 
VI-lea sinod cu privire la actele rămase de la cel de al V-lea). 

Obiectivele discuţiei stârnite în jurul acestei chestiuni, mai 
ales între apuseni, au avut drept ţintă să ştie: 

1) dacă numele lui Origen nu figura deloc în actele sinodu- 
lui, cum pretind Halloix, Garnier, Jacques Basnage și Wolcb, 
întemeiați pe argumente mai mult sau mai puţin temeinice, re- 
produse de cel din urmă în a sa Istorie a ereziilor, schismelor 
și luptelor religioase pînă în vremea Reformei, vol. VIII, pp. 284 
și urm.; cf. HEfel€, op.cit., p. 515; 

2) dacă Origen a fost efectiv condamnat, dar numai „trans- 
cendo et in cumulo“ (adică „în treacăt și în cumul“ cu ceilalți ere- 
tici: Arie, Nectarie etc., în anatema a 11-a a sinodului al V-lea, 
cum crede FIefe/e (ibidem, pp. 515-516); sau, în sfîrșit, 

3) dacă au fost ședințe speciale, consacrate lui Origen, de 
către al V-lea sinod, cum crede cardinalul Norris, urmat de fra- 
ţii Ballerini, pe urma vechii tradiţii răsăritene (vezi: mai sus), 
fe înainte, fi€ după cele 8 ședințe, ale căror acte ni s-au păstrat; 

și dacă în aceste ședințe speciale s-au formulat cele 15 ana- 
teme împotriva lui Origen, atribuite de Hefele sinodului din 
543, aşa încît codexul care le cuprinde, descoperit la Viena și 
semnat de același număr de părinți cu actele sinodului din 553, 
să poată fi considerat efectiv, ca urmarea, socotită pierdută, a 
actelor celui de al V-lea sinod ecumenic. 

S-ar putea deci adopta, în această controversă istorică, o pă- 
rere motivată, ca oricare alt istoric, întemeindu-mă pe valoa- 

rea relativă a diferitelor texte potrivnice și făcînd ipoteze asu- 


“pra felului în care se explică divergenţa lor. 


Nu o fac totuși. 

Mai întîi, pentru că nu am loc. 

ȘI apoi, pentru că, mărturisesc că, pentru un nespecialist ca 
mine, faptul că cele două sinoade ecumenice următoare, de 
acord cu o tradiţie foarte răspîndită în biserica răsăriteană — pe 
care am văzut-o exprimată și în răspunsul al 66-lea al Mâărtu- 


* risirii ortodoxe — sînt de acord să creadă că Origen a fost con- 
"damnat de un sinod ecumenic, îmi pare un motiv mai puternic 


de crezare decît orice discuţie teoretică. 

Căci în ortodoxie nu reconstituirile istorice judecă Tradi- 
ţia bisericii, ci conformitatea cu Tradiţia judecă valoarea recon- 
stituirilor istorice. 

Am arătat, totuși, care e starea discuţiei, ca să știe preopi- 


" nentul meu că, spre deosebire de Arie și alţi ereziarhi, despre 


condamnarea cărora nu e nici o discuţie, există, cel puţin pen- 
tru unii, un apel încă nejudecat în faţa istoriei în privinţa fap- 


tului dacă Origen a fost sau nu condamnat, şi-n ce măsură! 


Eu nu-i urmez, pentru motivele arătate mai sus. Dar lucrul 


nu e nici... așa de ridicol, cum lasă să se înțeleagă Racoveanu. 


Sînt gata, deci, să acord preopinentului meu — fără discu- 
ţie, dar nu fără conștiința problemelor nedezlegate pe care le 
las în urmă —, în ce priveşte faptul condamnării lui Origen, ma- 
ximum-ul pe care îl poate dori, adică: 

1) nu contest prezenţa iniţială a numelui lui Origen în Ana- 
tema a XI-a a sinodului al V-lea ecumenic; 

2) socotesc cele 15 anatematisme îndreptate împotriva lui 
Origen „de cei 165 de părinţi adunaţi în sinod la Constantino- 
pol“ — cuprinse în codexul descoperit la Viena — a fi, într-a- 
devăr, opera celui de-al V-lea sinod ecumenic, fie că au fost 
formulate direct de el în ședințe anterioare, sau posterioare ce- 
lor 8, ale căror acte s-au păstrat; fie că ele au fost numai confir- 
mate, explicit, și reproduse, sau numai implicit prin repetarea 
în treacăt și în bloc a condamnării precedente rostite în 543. 

Afirm, însă, că nici unul din aceste texte nu vine în contra- 
dicție cu cele afirmate de părintele Bulgakov — pe care le-am 
reprodus în precedentul meu articol —, oricît de simplist și de 
cazon ai vrea să priveşti lucrurile. 

Căci, ceea ce condamnă sinoadele ecumenice nu este învă- 


țătura generală despre sfîrșit, mărturisită de apostol, după care 


„Dumnezeu va fi totul în tot“ (1, Corinteni, XV, ...2); ci for- 
ma ei specială origenistă, adică, interpretarea greșită a doctri- 


nei sfîrșitului, legată de erorile inerente sistemului de gîndire 
neoplatonist, folosit de Origen în încercarea lui de interpreta- 


re a învățăturilor creștine. 
Cine nu crede acest lucru n-are decît să compare anatema 
a 9-a, privitoare la eshatologia lui Origen, propusă de edictul 


împăratului Justinian, prezentat mitropolitului Menos, sprea. 
fi supusă discuţiilor sinodului din 543, cu anatemele 11, 14 şi. 


15, formulate sau confirmate de al V-lea sinod ecumenic. 
Anatema propusă de Justinian tranșează chestia cu sabia, 
militărește. Ea e limpede, categorică și fără rezerve, referin- 
du-se, prin Origen, la orice fel de apocatastază și la orice fel de 
învățătură care afirmă sfîrşitul muncilor. 
Anatemele rostite de sinod sînt mult mai subtile și mai pă- 
trunzătoare. Ele străpung coaja aparenţelor și atacă viermele 


care roade străfundul gîndirii lui Origen, ceea ce în doctrina 


lui e incompatibil cu învăţătura creștină și constituie cheia de 
boltă a întregii erezii origeniste: învățătura despre „trup“, con- 
siderat ca neființă (după Platon) și despre rău, ca legat de na- 
tura însăși a făpturii, din care rezultă că păcatul și căderea care 
derivă din el nu sînt fapte contingente de care răspunde făp- 
tura, ci stări necesare, legate de o deficiență a creatorului. [Se] 
confundă posibilitatea păcatului, care e starea de libertate a făp- 
turii, cu păcatul însuși, care e rezultatul acestei libertăți? 

Cele 15 anateme rostite de sinod — și din care numai trei 
privesc eshatologia — sînt circumstanţiale și referite explicit la 
contextura învățăturilor origeniste despre preexistența sufle- 
telor, a confuziei finale a tuturor lucrurilor, a identificării stă- 
rii de după mîntuire, cu starea dinainte de păcat, a reînvierii 
trupurilor, a erorilor lui despre uniunea bipostatică şi despre sfe- 
ra beneficiarilor direcți ai răscumpărării prin Cruce. 

lată, în traducerea d-lui prof. Tudor Popescu, după textele 
grecești (nevătămate de traducerea latină a lui Rufin), repro- 
duse în Edictul lui Justinian, ce învaţă Origen în privinţa sfâr- 
șitului (citatele privitoare la sfârșit, din operele lui Origen, cuprinse 
în Edictul lui Justinian) (traduse de Tudor Popescu): 

[...s, 

Și iată ce cerea Justinian sinodului să condamne despre sfâr- 
şit (citat: anatema a IX-a, din Edictul lui Justinian) (după Tu- 
dor Popescu): 

Anatema a IX-a de la sfîrşitul Tratatului lui Justinian con- 
tra lui Origen, spune: 

„Cine zice, sau susţine, că pedeapsa demonilor, şi a oame- 
nilor nepioși este trecătoare și că va avea sfîrșit după un timp, 
adecă va fi o restabilire a demonilor, sau a oamenilor nepioși, 
să fie anatema“. Trad. prof. I[eodor] M. Popescu, Tratatul îm- 
păratului Justinian contra lui Origen, în „Studii teologice“, Bu- 


- curești, an IV, 1933, p.637. 


În sfîrşit, iată ce a condamnat sinodul (citat: anatemele I, 
XIV şi XV din Codexul vienez) (după FIefele): 

Cele cincisprezece anatematisme împotriva lui Origen, atri-. 
buite sinoadelor din 543 şi 553: 

„I. Dacă cineva crede în mitica preexistenţă a sufletelor şi 
în condamnabila apocatastază care se leagă de ea, adică la re- 
stabilirea tuturor lucrurilor în starea în care erau (sau: așa cum 
erau) la început: să fie anatemă“. 


Et mg uv8OÂnN npovnapăwv Tv WvXOV, Ko Tv TarbTrn, Enoutvnv 
TEpaTOĂN &NOKOTE&GTAOL npeopever. &v&Oeua E0To. (Ei tis ten 
mythâde prOnparxin tn psykhân, kai ten tatite epomânen te- 
rat6de apokatăstasin presbetei. anâtema 6sto.) 


(Canonul 1; în H6fele, Histoire des Conc., trad. Abbe De- 
larc, 1870, vol. III, p. 401); 

„XIV. Dacă cineva spune că toate fiinţele raționale se vor 
reuni într-o zi într-una, cînd hipostazele, ca și mădularele și 
trupurile, vor fi dispărut și că cunoașterea lumii viitoare va atra- 
ge cu ea ruina lumilor și lepădarea timpurilor, precum şi do- 
bortrea tuturor numelor și, în sfîrșit, o identitate a gnosei şi a 
ipostazei; pe deasupra, că în această pretinsă restabilire (apo- 
catastază) numai duhurile singure vor urma să subziste, așa 
cum era acest lucru în pretinsa preexistență: să fie anatema“. 

Ei mc A&yer, Gu nâvrov Tv doyikOv Evăg uila EOTOL TOV 
VNOOTEOEWV KO TÂV ĂPLOLĂV, GVVAVOLPOPUEVOV TOîG GOLAOL. 

Ko Gu Tfi yvooe Tfi nepi Tâv Aoyikâv Enerou KOGHv Te (popă 
Ko Gou&Tov &n08eoc, Ko Ovou&Tov otipeoic, TAVTOTN ESTOL TflG 

YVOGEWG KOO&nep koi Tv Vnoorăoeov. Koi dr Ev Tfi uvBev- 
OHEv.n &nokaTOoT&oEI EGOVTOL Hatvoi YVHuvoi, KoO&rep Ko Ev Tfi 
TOp' AVTOV KNO opovuev.n npovnăpăei ETYYXavov, &v&bepo EOTO. 
(E tus l&ghei, hâti pânton t6n loghikGn hepetai k6smon te phtho- 
ră kai somâton ap6thesis, kai onomâton airesis, tautâtes stai tes 
gnOseos kathâper kai tân hypostăseon. Kai hâti en t& mytheu- 
ome apokatastâsei €sontai manoi gymnoi, kathăper kai en t& par” 
autGn letherumâne pronpârxei etynkhanon anăthema esto.) 


(Canonul XIV; în ibidem, p. 406) 

„XV. Dacă cineva zice că viaţa Duhurilor va fi analoagă vie- 
ţii care era la început, pe cînd spiritele încă nu erau căzute și de- 
căzute, așa încît sfîrșitul și începutul vor fi asemănătoare şi că 
sfîrşitul va fi adevărata măsură a începutului: să fie anatema“, 


Ei mg A€yer, Su 1 &yoY Tâv voâv, î] AvTi EoTou Tfi npoTEp.O, 
re oUnw bnoBepiikeoav 1] KOTONETT(A- KELOOV, (0 Tv OTV EÎVoLL 
10 TEAer, Koti 18 TEA0g Tfig &pxfig uErpov eîvor. &v&Bepua or. (Ei 
tis Ighei, heti he agoge tân mân, he aută Estai t€ protâra” ote 
hoype hypobebâkesan € kataspept6keisan, hos tân autân eînai 
t€ telei, kai tă telos t6s arkhâs mâtron eînai. anăthema 6sto.) 


(Canonul XV; în ibidem) 

Se vede, deci, limpede că sinodul nu păstrează formula cate- 
gorică cerută de Justinian, ci condamnă doctrina apocatastazei în 
funcţie de aceea a preexistenţei sufletelor (Canonul I zice: „pre- 
tinsa apocatastază care se leagă de ea“) şi a celorlalte concluzii tra- 
se din rădăcina acestei erori, aşa cum am arătat-o mai sus, adică: 

1) identificarea începutului cu sfârșitul (cazon XV) (care ar 
răpi orice sens creaţiei, întrucît omul răscumpărat, restabilit în 
starea de nevinovăție de la început, ar putea păcătui ; fapt care 
ar necesita o nouă răscumpărare, pentru o nouă restabilire, și 
așa mai departe — ceea ce ne duce la o doctrină vecină credin- 
ţel în metempsihoză); 

2) contuzie gnostică a tuturor lucrurilor în Dumnezeu, su- 
primarea ipostazelor, a trupurilor și subzistenţa exclusivă a 
gnozei (canon XIV), care transformă cuvîntul după care Dum- 
nezeu „va fi totul în toate“ în cuvîntul că „va fi totul într-u- 
na“, ceea ce e cu totul altceva; 

3) întruparea succesivă a Cuvîntului şi restaurarea directă 
a lumii întregi prin jertfa Domnului (care nesocotește uniunea 

hypostatică a firii Dumnezeiești în firea omenească în lisus 
Hristos și sensul întregii antropologii creștine) (canon [...]?3). 
Înțelegem acum de ce, întemeiat pe acest criteriu fără greș, 
părintele Sergiu Bulgakov avea dreptate să spună că nu este 
condamnată nădejdea că odată Dumnezeu va fi „totul în toţi“, 
ci numai doctrina restabilirii, în forma ei origenistă. 
Și de ce doctrina asemănătoare a sf. Grigorie din Nysa nu 


e deloc condamnată, sfîntul părinte neamestecînd-o cu rătăci- 


rile origeniste, derivate din principiul amintit. 

Și, de asemeni, de ce nu are dreptate Racoveanu cînd lasă 
să se înțeleagă că învăţătura acestui sfînt e suspectă de erezie, 
dar că această erezie i se trece cu vederea, întrucît, trăind îna- 
inte ca biserica să se fi pronunţat în această chestiune, proble- 
ma era încă... liberă discuţiei. 

(Mărturisesc că nu înțeleg acest fel de libertate, cînd e ştiut 
că sinoadele, în definițiile lor, nu inovează, niciodată; ci numai 
restabilesc ceea ce constată că au crezut toți sfinţii părinţi de la 
început.) 

Rămîne, deci, sigur că invocarea mărturiei sinoadelor ecu- 
menice împotriva oricărei esbatologii „misericordioase“ este 


abuzivă şi că pe nedrept e învinuită părerea părintelui Serghie 


Bulgakov... a fi cizpită de erezie pe această chestie. 

Rămîne, firește, textul Evangheliei lui Matei, în jurul căreia 
poartă controversa, care, sînt de acord că trebuie admis întocmai. 

Nu ştiu însă dacă acest text, grăit ca să ferească pe oameni 
de Iad, poate fi citat ca să răpească cuiva nădejdea mântuirii. 

Căci, se poate prea bine nădâjdui că nimeni nu va intra efec- 
tiv într-însul (nădejdea fiind înţeleasă aici ca o proiectare a do- 
rinţei) și că poate tocmai această lipsă va constitui arderea lui, 
fără a tăgădui nici că focul acesta este „vecinic“, prin firea lui 
(Mărturisirea ortodoxă), nici că e „gătit Diavolului şi Îngerilor 
lui“, nici că dragostea lui Dumnezeu va mântui, fără judecată, 
și nici că oamenii se mai pot pocăi după moarte; ci numai că: 1) 
la împlinirea timpului, s-ar putea ca toți să se întoarcă la Dum- 
nezeu; 2) pentru cei morţi fără ispășire, s-ar putea ca rugăciu- 
nile bisericii să cucerească îndurarea lui Dumnezeu; iar 3) hulitori 
ai Sfîntului Duh, în adîncul sufletului lor, nu se vor găsi. 


Fireşte că aceste lucruri nu pot fi grăite cu certitudini. 

Dar că ele pot fi nădăjduite şi că creștinul se poate ruga pen- 
tru ele, fără păcat, e un lucru pe care-l vădesc nenumărate măr- 
turii din viața bisericii, făcute, toate, cu „condescendență“, 
bineînţeles; dar, de ce nu se-ntreabă preopinentul meu „nu nu- 
mai“ dacă e sau nu „pogorămînt“, ci [şi] ce relaţii există între cre- 
dința, dragostea și nădejdea creștinului... și acest „pogorămînt“? 


București, în ziua Nașterii 
Maicii Domnului%, 1934 


PETRU MANOLIU 


Cum se poate ca un om de rigoarea lui Petru Manoliu — re- 
flectînd asupra discuţiei iscate de prefața lui Nae lonescu în car- 
tea De donă mii de ani a lui Mihail Sebastian — să scrie în 
„Ţintarul“ său din Credinţa de la 28 septembrie [1934]: 

„ „toţi acei cari s-au angajat în discuţia aceasta trebuiau să 
știe: 1) această dezbatere este prima care se dă în România, dat 
fiind că, pînă acum, nimeni n-a discutat o problemă de teolo- 
gie în cultura românească modernă și contemporană; 2) pre- 
opinenții trebuiau să aibă conștiința faptului următor, și anume 
că, în teologia ortodoxă, o atare discuţie e cu atît mai grea, cu 
cît Biserica ortodoxă nu are o literatură a problemei și că deci 
discuţia nu putea fi dirijată de texte, ci numai de răspunderea 
fiecăruia față de Adevăr“ ? 

Nici una din aceste constatări nu e exactă. 

1) Problemele teologice s-au mai discutat în cultura moder- 
nă românească. Cine nu ţine minte polemica din 1929, pe ches- 
tia noii Pascalii!? 

2) Există izvoare ortodoxe certe privitoare la cele două pro- 
bleme puse în discuție de prefața lui Nae Ionescu: explicarea 
suferințelor istorice ale evreilor și posibilitatea mîntuirii lor. Nu 
lipsesc nici cei ce le cunosc, nici cei care ar vrea să le foloseas- 
că. Ceea ce lipseşte efectiv e locul unde ar putea să-ncerce, 4s- 
tăzi, ămurirea acestei probleme. Să așteptăm poate reapariția 
Cuvântului, ca să nu se creadă că ne degajăm cumva răspun- 
derea față de Adevăr! 


GÎNDURI DESPRE 
STAREA BISERICII ROMÂNEȘTI 
ÎN STATUL LAIC 


Gîndurile de mai jos nu urmăresc să întemeieze un program 
de acţiune pentru cineva, ci cată numai să înfățişeze o stare de 
fapt, cui vrea s-o vadă. Ele nu izvorăsc dintr-o conștiință dez- 
rădăcinată de Biserică, dornică de înnoiri și de reformă a unor 
așezări pe care semnatarul acestor rînduri le crede și le mărtu- 
risește vecinice (Luca, XXI, 33): nici nu dau pas protestării fa- 
riseice a cîtorva, care se socotesc pe ei înșiși „curaţi“, privind 
paiul din ochii altora, în locul bîrnei dintr-al lor. Nu, hotărît, 
rîndurile acestea nu sînt o critică a bisericii lui Hristos, „sfîn- 
tă, măcar că în sînul ei sînt și păcătoși“, ci mai curînd o arăta- 
re a păcatelor noastre, ale tuturor, față de biserica lui Hristos, 
spre pocăință. Ele izvorăsc din strădania tuturor celor care stă- 
ruiesc într-o formulă de viaţă în care știu că este Adevărul, cu 
toate neînțelegerile, răstălmăcirile, trădările și răstignirile pe 
care le rabdă de la noi. Și constituiesc o încercare de a desprin- 
de sensul păcatului nostru, al tuturor, față de o moştenire ca- 
re ni s-a dat, să o păstrăm neștirbită, și pe care am nesocotit-o 
din trufie, încercînd s-o adăugăm, s-o prefacem, s-o „înălțăm“ 
pînă la noi, pe măsura noastră, în loc să căutăm a ne potrivi noi 
ei, împlinindu-ne într-însa. 

Criza vieţii bisericești în România nu e, de bună seamă, o 
taină pentru nimeni. Împrejurările recente, ca şi împrejurări mai 
vechi, o vădesc, fără putință de-ndoială. De la secularizarea ave- 
rilor? și pînă la schimbarea calendarului și a pascaliei (aceasta 
din urmă neizbutită), de la prefacerea bisericii lui Hristos de 
către stat într-o anexă a brigadei de moravuri și pînă la așa-zisa 
autonomie bisericească după stilul șagunian de peste munți, de 
la distrugerea monahismului şi pînă la politicianizarea cleru- 
lui de mir, de la tunderea preoților și îmbrăcarea lor nemţeş- 

te și pînă la pătrunderea simoniei în apucăturile episcopale și 
preoțești, de la golirea bisericilor și pînă la încercările de a atra- 
ge lumea prin „modernizarea“ cultului, introducerea luminii 
electrice, programe artistice, sau prin acţiunea filantropică lai- 
că, de la dezvoltarea vertiginoasă a sectelor, care cuceresc pe cei 
mai zeloși rugători, și pînă la întrebuinţarea jandarmilor ca 
agenți de încreștinare cu de-a sila a celor care s-au făcut sec- 
tanţi, pentru că preotul nu vrea să le înmormâînteze părinții fără 
plată, de la intelectualii care părăsesc biserica, încercîndu-și aiu- 
rea alt echilibru, și pînă la preotul care fuge după ei, imitîndu-le 
apucăturile și metoda, de la mentalitatea protestantizată cui- 
bărită în mintea celor mai mulţi cărturari bisericești și pînă la 
gesticulaţia catolicizantă a cîtorva episcopi care se vor „prinți“ 
ai bisericii, în veac, la fel cu cardinalii, de la preotul de sat, care 
nu mai crede în demnitatea misiunii lui și care se preferă „in- 
telectual“, sau „deputat“, mai curînd decît slujitor lui Dumne- 
zeu, și pînă la patriarhul care, în biserică, vorbind unor 
intelectuali credincioși, chemaţi anume, ca să asiste la o slujbă 
pentru restaurarea stilului bizantin în cîntările liturghiei, își în- 
chipuie și mărturiseşte că respectul ce i se arată în mînăstiri și 
seminarii se datorește „meritelor sale personale“, mai curînd de- 
cît faptului „că e acolo un popă neştiutor“. Biserica văzută e sfi- 
șiată, pentru păcatele noastre, ale tuturor, din neştiința unora, 
in necuviinţa altora și din prea marea îngăduinţă a tuturor. 
Criza aceasta, din care am citat cîteva aspecte caracteristi- 

ce, nu este de ieri, de alaltăieri. Privind lucrurile de sus de tot, 
se poate spune că, prin firea lucrurilor, latura lumească a bi- 
sericii e totdeauna, mai mult sau mai puţin, în criză. Pentru că, 
unitate văzută și nevăzută în același timp, ființa bisericii împre- 
unează tainic lucruri care de obicei, în stare de păcat, numai cu 
greu pot sta împreună. Continuare a întrupării Domnului Hris- 
tos, biserica unește, în fiinţa ei, două firi, împreunate, dar nea- 
mestecate: una lumească, alta Dumnezeiască; una firească, alta 
suprafirească; una vecinică, alta trecătoare. Ca şi Împărăţia lui 
Dumnezeu, biserica e în mijlocul nostru, fără a fi din lumea 
aceasta. Și, ca și sufletul omenesc, şi orice punct de atingere în- 
tre Dumnezeesc şi omenesc, orișice punct de hotar, biserica e, 
pe pămînt, în vecinică criză: biserică luptătoare. „Neliniștită 
e inima mea, spune undeva fericitul Augustin, pînă ce nu se va 

odihni întru Tine, Doamne“, caracterizînd această criză, pen- 
tru că, pînă la sfîrșit, este scris, grîul nu va fi despărțit de ne- 
ghină, nici bunii de cei răi (Matei, XIII, 30). 

Problema raporturilor dintre biserică și stat, dintre puterea 
lumească și cea duhovnicească, este, prin sine însăși, o proble- 
mă foarte grea în teorie. Acesta, pentru că e imposibil de gă- 
sit un teren de discuţie comun între cel ce crede și cel care nu 
crede. Căci, cel ce nu crede va făgădui bisericii orice aspect me- 
tafizic, supranatural, sau se va dezinteresa de dînsul și va cău- 
ta să integreze biserica în stat, ca simplă funcţiune culturală, 
imanentă, tăgăduindu-i orice drept de supremație, statul fiind 
singura funcţiune imanentă organizatoare a valorilor și cate- 
goriilor culturale. În vreme ce credinciosul, pentru care toată 
puterea vine de la Dumnezeu, nu va accepta, cu nici un preţ, 
să acorde statului o autoritate superioară celei bisericești, atun- 
ci cînd de la aceasta își trage statul legitimitatea, adică, singu- 
rul criteriu care separă puterea statului de forța brută. 

Pentru catolici, controversa izbucnește în foc de artificii, în 
trei doctrine: doctrina supremaţiei absolute a bisericii (teoria 
puterii directe temporale a bisericii asupra statului); doctrina 
puterii indirecte a bisericii asupra statului, din pricina păcatu- 
lui pe care îl pot face credincioşii din ordinul statului (de pil- 
dă, războiul), care dă acesteia un drept de intervenţie, practic, 
tot așa de nemărginit ca și primul; şi, în sfârșit, doctrina după 
care toată puterea, deși vine de la Dumnezeu, se exercită prin 
două organe diferite: puterea duhovnicească prin biserică și pu- 
terea temporală sau lumească prin stat. 


Pentru noi, ortodocșii, singură această din urmă teorie e 
exactă. Dar admiterea ei nu simplifică dezbaterea, dimpotrivă. 


Căci, pe de o parte, ea exclude, ca și primele două, ideea unei 
puteri lumești care și-ar avea izvorul altundeva decât de la Dum- 
nezeu. De unde, un prim conflict cu doctrina suveranității na- 


ționale și a statului absolut. Apoi, după această doctrină, fiecare 


om este cetățean, în același timp, a două împărăţii deosebite: 
una, care cuprinde lumea trupului și a manifestărilor sale vă- 
zute, în măsura în care ating pe alții (statul); alta, nevăzută, a 

sufletului (biserica). Dar nici așa nu dispar dificultățile, căci bi- 
serica nu e numai o putere nevăzută. Fa are un trup viu, o Or 


ganizaţie și o manifestare exterioară a vieţii tainice, prin cult. . 

Unde e, atunci, linia de despărţire dintre temporal şi spiritual ? 
ȘI, nu se va amesteca puterea lumească deloc în administraţia 
bisericii și în aspectul văzut al vieții tainice, în ritual? Faptele 
arată că, într-adevăr, se amestecă. De aci, credinciosul nu trage 
decît o încheiere: aceea că, în intervențiile sale, puterea lumeas- 
că împlinește o misiune Dumnezeiască, un fel de episcopie ad 
exteros, cu care părinţii bisericii investesc uneori pe Împărat. 

În chipul acesta, credinciosul își împacă teoria cu fapta; dar 
nu şi putinţa de a sta de vorbă cu cel credincios. 

Dacă, prin urmare, este, prin firea lucrurilor, greu ca bise- 
rica lui Hristos să-și găsească în veac un loc statornic, și dacă 
problema raporturilor dintre biserică și stat este, chiar pentru 
un stat creștin, o greutate, un echilibru pe o muche de cuțit, cu 
atît mai vîrtos va fi fost greu bisericii să își statornicească opo- 
ziția faţă de un stat de factura celui pe care îl înfățișează Ro- 
mânia modernă. 

Statul românesc modern este, precum știm, o alcătuire bur- 
gheză, născută din împletirea prefacerilor sociale care au ur- 
mat păcii de la Adrianopole cu ideologia radicală a generaţiei 
pașoptiste. 

E firesc, deci, ca, într-o astfel de alcătuire, biserica să nu-și 
afle nu numai așezare, dar nici posibilitate de înţelegere. Şi fap- 
tele ne arată, într-adevăr, o cumplită răstălmăcire. 

Vechiul stat românesc fusese, la obîrșiile lui, un stat țără- 
nesc, organizaţie firească de apărare a satelor împotriva cotro- 
pirilor. El se prefăcuse, pe nesimţite, de-a lungul veacurilor de 
supunere, într-un vast aparat de exploatare fiscală a stăpînito- 
rilor, după modelul răsăritean, în care boierul mai mare jupoa- 
ie pe cel mai mic și așa mai departe, pînă la țăran, alcătuind 
astfel un fel de suprastructură politică fiscală, dotată cu un mi- 
nimum de organizaţie juridică, strict necesară perceperii dări- 
lor și tăriei funcțiilor agenţilor de percepere. Dedesubtul acesteia, 
poporul românesc își trăia, mai departe, viața sa hieratică, nor- 
mală, încremenită în aceleași forme pe care ni le descoperă sta- 
ţiile preistorice ale Geticei de altădată. 

Biserica ortodoxă, biserică a obștei, se încadra acestei or- 
ganizaţii de stat, participînd, prin stăpînirile mînăstireşti, la vas- 
ta întreprindere de exploatare a norodului. Ci, totuși, adevărata 
viaţă a bisericii nu era viaţa acestei organizaţii exploatatoare. 


347 


Viaţa bisericească nu făcea parte din suprastructură. Ea se in- 
tegra vieții zilnice a ţăranului, dar nu prin administrație, ci prin 
viaţa de taină a bisericii prin cult. Dintre cele trei puteri, care 
constituiesc laolaltă puterea bisericii, magisterium, ministerium 
și sacerdotium, accentul cădea pe viața sacramentală, pe viaţa 
liturgică, pe taine. Acestea alcătuiau, cum e și firesc, şi potri- 
vit cu firea ortodoxiei răsăritene, esenţa vieţii bisericeşti a po- 
porului. Viaţa religioasă nu era trăită atît în latura ei intelectuală, 
dogmatică sau activă, în opere filantropice, cât în legătura ei ri- 
tuală. Aci, în cultul care îmbrăţișa viața omului de la leagăn la 
mormânt, într-o rețea sărbătorească de ceremonii, a căror prin- 
cipală funcţie era ridicarea omului din grija vieţii de toate zi- 
lele și ridicarea lui peste el însuși, în contemplaţie și topirea 
sufletelor în evlavie. Participarea la o slujbă, rostită chiar în- 
tr-o limbă fără înţelegere, cum era slavoneasca veche, își îm- 
plinea rostul, căci, prin uniformitatea cîntării și a tipicului, 
fiecare regăsea locul închinării. Și, apoi, ritul bisericesc opera 
ca și un gest magic. El robea sufletul omului, îl înlănţuia, smul- 
gîndu-l din preocupările materiale, după cîntecul hieruvicului, 
care spune: „toată grija cea lumească să o lepădăm“. 

Omul devenea ușor, sufletul se ridica, în cântările de laudă 
care porneau de a strană, și sufletul s-ar fi desprins de trup și 
ar fi zburat spre Dumnezeu, dacă un sentiment de jenă, de stîn- 
jeneală, venită din incomoditatea sau din chinuirea trupului în 
genunchi, în picioare sau făcînd mătănii, nu ar fi unit, parcă în- 
tr-un fel de contrapunct, norodul, într-un alt sentiment de co- 
munitate, de apăsare, de răbdare, de păcat și de durere. 

Topit în acest sentiment puternic de „evlavie“, caracteris- 
tic numai răsăriteanului, omul dobîndea un fel de vedenie a uni- 
versalității sale. E] se simțea în comunitate cu toţi cei care ascultau 
aceeași slujbă, și pentru că slujba era neschimbată, și pentru că 
starea lăuntrică era plămădită de cîntare după tipic, el se regă- 
sea în aceeași comunitate de atitudine emotivă, în aceeași po- 
ziție de pregătire pentru primirea harului, cu toți cei ce se rugau 
cu el pe aceeași lege; ba, mai mult, se simţea solidar cu mor- 
ţii, cu părinţii săi, care ascultaseră aceeași liturghie, și de care 
se mai apropia și prin pomeni. Astfel, biserica ţesea în om o uni- 
tate de simţire comună întregii creștinităţi răsăritene, care stă, 
desigur, la baza identificării neamului și a legii cu creştinăta- 
tea și cu omenia. 

Orşicare sentiment de clasă dispărea, se topea și el, ca toa- 
tă cealaltă grijă omenească, și argatul, de la locul său, era în co- 
munitate de duh cu boierul și cu cărturarul. Ei făceau o singură 
„obşte“, un „sobor“ și acesta cată a fi adevăratul înţeles al stă- 
rii de ecumenicitate ortodoxă. Nu e unitatea intelectuală reali- 
zată pe o afirmaţie dogmatică, ci o unitate de simțăre, de smerenie 
și de închinare, realizată în faţa tainei, prin cuprinderea sufle- 
tului de către rit și plămădirea prin el a unei stări de recepti- 
vitate, vestind apropierea Duhului. 

În afara păstrării legăturii de continuitate apostolică prin pu- 
nerea mîinilor, viaţa administrativă nu avea, în acest complex, 
decît prea puţin de făcut. Preotul era la rînd cu ceilalți. Și, în 
afară de slujbă, în veac, putea fi, și era adeseori, unul din agen- 
ţii fiscali de execuţie a norodului, iar asta, cu totul în afara sluj- 
bei sale bisericești. La fel cu învățătura, care se transmitea mai 
mult oral și de la sine, repetata ducere la biserică făcînd pe oa- 
meni să știe rînduiala și sfinţii pe de rost, înțelepciunea popula- 
ră nutrindu-se, în afara experienţei zilnice, și cu reminiscenţele 
slujbei religioase. 

Era firesc ca într-o astfel de organizaţie, clericalismul să con- 
stituie un nonsens, întrucît clerul nu se bucura de privilegii spe- 
cifice în organizaţia de stat, ca în Apus. 

Autoritatea preoţiei, esenţială în materie liturgică, întrucît, 
fără preot, norodul ar fi rămas lipsit de jerfa cea fără de sînge 
și de toată viaţa sacramentală care decurge din ea, era, de fapt, 
mult mai slabă ca-n Apus, în ce privește puterea de învățătu- 
ră şi organizaţia bisericească. 

Am spus că specificitatea ortodoxiei stă în accentul pe care 
îl pune viaţa religioasă pe trăirea acestei vieţi harismatice, litur- 
gice, necum pe definirea dogmei sau pe durerea unei organiza- 
țiuni bisericești puternice, în veacul de acum menită să realizeze 
o unitate juridico-politică, în genul bisericilor din Apus. Uni- 
tatea bisericească nu a fost niciodată, în Răsărit, o construcție, 
ci o stare de fapt, o comunitate duhovnicească; altfel zis, de co- 
munitate a vieţii tainice. 

În materie de învățătură, singurul criteriu al infailibilității 
este păstrarea nealterată a tradiției, fără adaos, așa cum a fost 
primită. Curăţia ei stă în nestricarea ei, în invariabilitate. Așa 
că, Scrisoarea patriarhilor poate să precizeze, fără teama de a 

fi învinuită de protestantism, că „nestricarea dogmei și curăția 
rînduielii nu sînt date în paza unei ierarhii oarecare, ci a între- 
gului cler și popor bisericesc, strîns uniţi în dragoste recipro- 
că, [aceia] care sînt, cu alt nume, însuși trupul tainic al lui Hristos, 
biserica credincioșilor“. Nedeosebind, deci, funcţional o bise- 
rică învățătoare de o biserică învățată, compusă una din cler, 
alta din laici, magisteriul, puterea de a învăţa, dată apostolilor 
(Matei, XXVIII, 19), s-a exercitat, în ortodoxie, în strînsă le- 
gătură cu viața de taină, învățătura predîndu-se direct din ta- 
tă-n fiu și controlîndu-se cu prilejul împlinirii tainelor, de către 
preot. (E, poate, în acest fel, lipsit de semeţie de a răspîndi în- 
vățătura, temeiul pentru care nici o sectă nu s-a lipit de sufle- 
tul acestui popor, cuibărindu-se pe acest pămînt, fără a fi, mai 
curînd sau mai tîrziu, absorbită în masa mare a drept credin- 
cioșilor. Aceasta, pînă de curînd.) 

Cît privește ierarhia și organizația bisericească, este drept 
că mitropoliţii țării şedeau în divanul domnesc. Dar nu se poa- 
te spune că aceștia făceau politică, în sau prin biserică. Sensul 
prezenţei puterii bisericești în sfatul domnesc era altul. Bise- 
rica era, cum am văzut, stăpîna sufletului credincioșilor, a no- 
rodului, a țării. Prin biserică, stăpînirea dura o punte de legătură 
cu acesta. Prin ea, stăpînirea dobîndea, în ochii norodului, le- 
gr fără de care Domnia nu ar fi fost decît o uzurpare. 

ntr-o țară în care principiul ereditar nu se statornicise în li- 
nie descendentă exclusivă, ci la oricare „os de domn“ și în care 
competiţiile la domnie, cu tot cortegiul lor de intrigi și de răs- 


turnări interne, făceau „bucuria nebunilor“, faptul că osul de 


domn era uns în biserică, acorda stăpînirii sale un prestigiu spe- 
cial, aproape un fel de preoţie de har, care, fără a merge la noi 


pînă la considerarea Domnului ca șef al bisericii văzute, ca-n 


Rusia, dădea acestuia o recunoaștere religioasă în sufletul cre- 


dincioșilor pentru care viața duhovnicească și afuriseniile nu 


erau numai vorbe goale. 
În esenţa ei însă, viața religioasă a Răsăritului a rămas con- 


stant îndepărtată de pămînt, asocială, cu ochii aţintiţi la viaţa cea 


de peste veac, care începe dincolo de porţile mormîntului. 
Unii au comparat această stare a Bisericii de Răsărit cu un 
copac intrat în iarnă, care nu a putut da roade culturale ca-n Apus, 


din pricina împrejurărilor vitrege în care a fost așezată. Fu cred | 

că nu e aci numai un fapt contingent, ci şi o latură de structură 
esenţială, care se vădește în deosebirea de atitudine dintre Apus 
și Răsărit față de lume. 

Sub acest raport, biserica apuseană a suferit, în jurul anului 
1000, transformări esenţiale. Dezamăgită de așteptarea zadar- 
nică a sfîrşitului, care întârzie peste acest an, Biserica de Apus 
începe o lungă evoluție de adaptare la veacul de aci. Apusul pier- 
de sentimentul primitiv, eshatologic, uită precaritatea esenţia- 
lă a vieţii pămîntești și aţintirea privirii duhovnicești asupra lumii 
celeilalte. Catolicismul se organizează. Ierarhia lui ia forme sta- 
tale. Unitatea lui se cere concretizată într-o autoritate pămîn- 
tească stabilă, după modelul principatului pămîntean. De unde, 
și primatul papalităţii. Doctrina se fixează, de asemeni, în teze 
filozofice raţionale. Arhitectura, în catedrale. Liturghia orală 
trece în cărți. Rezultatul e acel strălucit veac al XIII-lea, în care 
această orientare spirituală își află cea mai desăvîrșită întruchi- 
pare. Dar care cuprinde, închis în el, viermele Renașterii, ca pe 
o negare în perspectivă. 

Într-adevăr, identificarea antihristică, monstruoasă, a îm- 
părăţiei lui Dumnezeu cu a Mamonei nu întîrzie să dea roade. 
Terestrizarea misiunei bisericii o face să abdice de la funcția ei 
spirituală, de unificare duhovnicească a soborului. Ocupată de 
treburile veacului, biserica lasă spiritualicește valențe libere, care 
vor dezvolta, încă de la sfîrşitul secolului al XII-lea, o serie de 
mișcări religioase, mai întîi în marginea bisericii și apoi împo- 
triva ei, care vor cristaliza, trei veacuri mai tîrziu, în protestan- 
tism. Între mișcarea albigenzilor, a fraților Duhului Sfînt, maestrul 
Eckhart și lutheranism e un fir neîntrerupt de viaţă religioasă, 
care își caută o matcă pe care catolicismul a umplut-o cu poli- . 
tică și cu pămînt, perfect paralelă mișcării care duce, pe celălalt 
făgaș, catolicismul, de la Inocenţiu al III-lea la Alexandru al 
VI-lea. 

Gîndurile acestea, aparent îndepărtate de preocupările aces- 
tui studiu, își au totuși importanţa lor, pentru că ne înlesnesc 
să înțelegem schimbările pe care întemeierea statului românesc 
burghez le-a atras cu privire la structura vieţii noastre biseri- 
cești. Pentru că, prefacerea fundamentală pe care acest stat a im- 
pus-o bisericii noastre stă tocmai în deplasarea accentului vieții 
bisericești de la momentul tainic, liturgic, la momentul învă- 

țăturii morale și al organizaţiei, împingînd astfel viaţa religioa- 
să într-un impas din care cu greu va putea ieși, obligată să-și 
legitimeze, în chip protestant, existența față de stat și obliga- 
tă să făptuiască [în mod] catolic, dar în folosul acestuia. 

Am arătat că statul laic prezintă o neînțelegere fundamen- 
tală a treburilor bisericești. EI își închipuie întotdeauna că bi- 
serica e o organizaţie, după chipul și asemănarea sa. Alcătuire 
juridică, formală, statul va căuta să dea o structură formală Și 
alcătuirii ierarhice a bisericii, ca şi cum aceasta și-ar trage pu- 
terea de la legea de organizare, ci nu de la Duhul Sfînt. Astfel, 
preoţia va deveni o funcţiune publică și viața religioasă un fel 
de învățătură morală, în genul instrucției civice, menită să ţină 
coeziunea norodului și să-l împiedice să afle unele lucruri a că- 
ror aflare ar putea tulbura liniștea în stat. 

Inspiraţi de o concepţie a bisericii valabilă pentru Apus, dar 
cu totul străină, precum am arătat, de fiinţa bisericii noastre, 
anticlericalii noștrii şi-au propus să răpească, pe de o parte, ori- 
ce influență politică bisericii, iar pe de alta, să o întrebuințeze 
ca unealtă în slujba intereselor statului burghez. 

Profitînd de firea răbdătoare a norodului, au pus astfel la 
discreţia statului întreaga organizaţie bisericească, confiscîn- 
du-i averile, punînd alegerea episcopilor la discreţia unor cor- 
puri legiuitoare compuse și din necredincioși şi luînd asupră-și 
salarizarea corpului preoţesc. 

Pe de altă parte, profitînd de unele analogii dintre virtuțile 
creștineşti și virtuțile burgheze (cinstea, cumpătarea etc.), sta- 
tul a substituit catehismul său, catehismului creştinesc de pîn-a- 
tunci, prin trecerea la stat a învățămîntului teologic, din mîna 
bisericii. Lucrul s-a făcut pe nesimţite și așa de măiastru, că cei 
ce predau catehismul, abil instruiți în seminarii la discreţia sta- 
tului, mai că nu au băgat de seamă această substituire. 

Transformarea aceasta s-a făcut, desigur, şi cu ajutorul schim- 


bării de structură spirituală care a însoţit „evoluţia“, adică, ri- 


dicarea burgheziei, odată cu dezvoltarea vieţii noastre moderne 
românești. 

Căci burghezia, oriunde triumfă, deplasează accentul de la 
Dumnezeu la om și de la momentul contemplaţiei la acel al ac- 
țiunii. 

Țăranul, prin structura mentalități sale, magice, și prin con- 
diţiile activităţii sale, era lesne accesibil vieţii de taină. 

Căci el nu crede în uniformitatea împrejurărilor naturii care 
apasă asupra muncii sale. E] știe că ploile vin neregulat, că grin- 
dina cade la-ntîmplare. Că soarta producției muncii lui e schim- 
bătoare și nu atîrnă de vrednicia lui și nici de vreo relație mecanică 
pe care el s-o poată stăpîni. Chipul după care se petrec aceste 
lucruri i se pare fie lăsat la întîmplare, fie stăpînit de arbitra- 
riul unei fiinţe atotputernice: Dumnezeu. 

Dimpotrivă, activitatea ţăranului exclude, de obicei, orice 
risc și iniţiativă. Fie prețul urcat sau scăzut, fie vremea de ploi 
sau secetoasă, el seamănă cum a apucat, ogorul propriu. El nu 
se orientează raţional, după conjunctură. Nu face supoziţii. 
Muncind, împlinește un rost inerent, o menire a firii sale, în- 
dură o fatalitate. Iraţionalismul concepţiei lui despre viaţă e 
compensat prin regularitatea făptuirii lui tradiţionale. 

În aceste condiţii, se poate surprinde o corelaţie însemnată 
între structura ethosului ortodoxiei, arătat mai sus, şi menta- 
itatea agrariană, precum și aria de dezvoltare a bisericii orto- 
doxe, mai ales în ţări agricole ca a noastră. Deși nu exclusiv, 
lucrul are oarecare importantă tipologică. 

Burghezia €, în genere, dimpotrivă, puţin accesibilă vieţii de 
taină. Concepţia ei despre lume este, de obicei, raționalistă. Om 
așezat el însuși, burghezul crede în stabilitatea lucrurilor lu- 
mești, căci el trebuie să clădească și cine ar putea clădi pe un 
vulcan ? Burghezul crede, astfel, în principiul uniformităţii. Pen- 
tru el, realitatea e condusă de legi nestrămutate, iar taina nu e 
decît o necunoaştere provizorie a acestora. Iraționalitatea nu 
e cu totul exclusă din concepţia burgheză, dar ea este canto- 
nată în domeniul practic, al acţiunii, sub forma inițiativei și a 

riscului, unde burghezul este îndrăzneţ, aventurier și om de în- 
treprindere, de acțiune. EI crede în puterile lui și prețuiește mai 
mult făptuirea eficientă, decît contemplaţia. Contactul cu re- 
alitatea, burghezul nu îl ia prin cunoașterea dezinteresată a esen- 
ţei lumii, ci prin mînuirea ei pentru scopurile sale practice. Probă: 
Bacon. 

În marea transformare care, de la Renaștere, a prefăcut în 
chip raţionalist Apusul și care se apropie de soroc, religia este 
supusă alternativei de a se închide în limitele raţiunii suficien- 

te sau să piară, ca forţă „obscurantistă, retrogradă, anacronică“ 
etc. Cel puţin așa pretind raţionaliștii. Dar, închisă între cerul 
cu stele de peste capul lui Kant și lumea morală din lăuntru. 
Dumnezeu este pus, cum s-a spus, „la remorca filozofiei mo- 
rale“. Biserica se încearcă a fi despărțită de viaţa ei tainică, trans- 
formîndu-se într-un instrument de moralizare a vieţii sociale, 
într-o anexă a mijloacelor de menţinere a ordinei în stat. Prin 
aceasta, însă, biserica încetează de a fi biserică și se transformă 
în societate anonimă. 

Întru aceasta, se poate spune că statul românesc a reuşit de 
minune. Dar, în măsura în care a reușit, s-a compromis și în- 
cercarea lui. Pentru că, în măsura în care preoția a încetat să fie 
preoție, devenind clientelă politică, biserica, [aceea] care nu fă- 
cea politică, a început să facă politică și, în măsura în care sluj- 
ba a început să fie neglijată, pentru amvon și conferinţe, centrul 
intelectual s-a deplasat de la biserică la Universitate și lumea a 
început să fugă din biserică, în măsura în care nu o reţineau aci 
motive străine de aceasta (de pildă, cele naţionale, în Ardeal). 

Astfel, statul a ajuns să piardă rodul așteptat: sprijinul du- 
hovnicesc al bisericii, pe care aceasta nu i-l putea da decât att- 
ta timp cît preotul ar fi rămas preot, şi a creat, în schimb, o 
categorie de profesioniști care se îndoiesc ei înşişi de rostul mi- 
siunii lor și care nu mai caută în ea decît un mijloc de a „ajun- 
ge“ mai repede în viața publică. Poziţia aceasta falsă a fost 
întărită și mai mult după război, prin contribuţia bisericii or- 
todoxe de peste munți, care, în concurenţă cu biserica unită (acea 
biserică [anume] care și-a închipuit că poate deosebi neamul 
de lege, lepădîndu-se de „lege“ ca să mîntuiască „neamul“ (1), 
a fost ispitită să adopte metodele acesteia. 

Laicizînd miluirea bisericii, acțiunea anticlericalilor noștri a 
avut, prin urmare, un rezultat cu totul potrivnic celui urmărit. 
Într-atât e de adevărat, că: de ce ţi-e frică, nu scapi niciodată! 

O revizuire a raporturilor dintre biserică și stat se impune, 
deci, în măsura în care statul, din organizaţie formală destina- 
tă să asigure ordinea și dreptatea, cum este statul liberal, se trans- 
formă într-o funcţiune politică de coordonare efectivă a tuturor 
resurselor şi tuturor formelor de viață ale naţiunii. 

Această revizuire nu poate veni decît de la dezrobirea bise- 
ricii din robia babilonică a statului nostru laic și din restaura- 

rea vieții liturgice în toată strălucirea ei în activitatea bisericii 
în chip precumpănitor şi asupra vieţii intelectuale și asupra ce- 
lei active, pe care a pornit-o greșit, credem, reînnoirea. Căci, 
curățirea vasului vine dinăuntru și ne e spus să căutăm mai în- 
ti Împărăţirea lui Dumnezeu, și toate celelalte ni se vor da nouă 
pe deasupra. Ci, în viaţa tainică a bisericii avem, cu toții, căi fără 
greş de îndreptare către Împărăţia Domnului. 

Nu putem spune care va fi forma acestei restaurări bisericești. 
Dar ceea ce putem spune sigur este că, dacă nu va avea drept 
rezultat reînviorarea vieţii tainice a bisericei, orice restaurare 
va fi zadarnică. 

O asemenea revizuire se impune și în interesul bisericii, și al 
statului. În interesul statului, pentru că, în măsura în care bise- 
rica a rămas vie în sufletele credincioşilor, precum a rămas în 
fapt, și întrucît acești credincioși alcătuiesc și tradiţia și majo- 
ritatea poporului nostru, întrunind, deci, amîndouă criteriile: 
și calitativ, și cantitativ, care precumpănesc în organizaţia po- 
litică, acesta va căuta mai departe la Dumnezeu, și nu aiurea, iz- 
vorul oricărei legitimităţi. Deci, şi a statului din care fac parte. 

Statul nu are decât de cîștigat din recentrarea vieții religioase 
asupra vieţii duhovnicești. Căci, pe de o parte, biserica nu va 
împieta asupra funcţiunilor lui sociale, iar pe de alta, numai or- 
donînd pe om ţelului său Dumnezeiesc și împăcîndu-i cugetul, 
omul devine apt împlinirii adevăratei sale meniri pămâîntești. 

În interesul bisericii, nu încape îndoială că este o revizuire 
al cărei ţel stă în repunerea în toată strălucirea a miezului fiin- 
ţei sale și în curăţarea copacului credinţei de toate omizile care 
au năpădit-o. 

Starea actuală este pentru biserică atît de rea, încît nu știu 
dacă și o separație a bisericii de stat nu ar:fi mai folositoare bi- 
sericii, decît starea de astăzi. 

E adevărat că această soluţie ar întîmpina greutăți fără nu- 
măr, căci statul ar trebui să redea bisericii averile confiscate la 
secularizare, ceea ce nu poate face. 

lar decretarea religiei ca afacere privată, pentru că așa cred 
trei sute de inși, atunci cînd zece milioane cred într-alt fel (fie 
ei și proști..., dar mulţi), nu e, desigur, o soluţie satisfăcătoa- 
re pentru stat. 

Pentru că, în măsura în care credinţa e încă vie în popor, un 
stat care ar face asta și-ar tăia singur craca de sub el, depărtîn- 
du-se de sufletul poporului. Poporul l-ar îngădui poate mai de- 
parte și așa, precum a îngăduit atîtea asupriri străine; dar e o 
întrebare dacă un stat care vrea să aibă în mîlini destinele no- 
rodului său își poate îngădui să se înstrăineze într-atit sufletul 
acestuia, fără să se condamne la o sterilitate radicală. În măsura 
în care statul românesc vrea să-și sporească realitatea, el nu poa- 
te fi decît mai aproape de biserică și mai înțelegător al ei, de- 
cît a fost statul liberal laic pînă astăzi. 

Se vor găsi însă oameni să înţeleagă necesitatea acestei re- 
vizuiri ? Din adîncul durerilor de astăzi, care ne încearcă su- 
fletul mai crunt decît ne încearcă criza trupul, credem că da. 
Și dacă nu se vor găsi, tot nu vom deznădăjdui. Pentru că, nepă- 
trunse sînt căile Domnului și soarta bisericii lui nu stă numai 

în mîna oamenilor. 


SÎNT PENTRU ÎNGROPARE 


Sînt, fără discuţie, pentru îngropare. Incinerarea este sem- 
nul deznădejdei în viaţa viitoare. 


1) În privinţa materiei. Arzîndu-te, din tine se alege cenu- 
șă; adică, praf și fum. Altfel, te duci în pămîntul de unde ai ve- 
nit, căci „din pămînt ai venit și în pămînt te vei întoarce“. 


2) În privinţa structurii. Prin ardere, se distruge orice alcă- 
tuire a trupului. Prin îngropare, nu se distruge. Pentru noi, 
moartea este despărțirea sufletului de trup. Trupul ajunge în 
pămînt iar sufletul așteaptă la judecată să învie în trup, adică, 
să-i adune trupul în ceruri. Incinerarea distruge ideea planului 
de structură după care e alcătuit trupul. 


3) În privința moralității, arderea este păgînească și ai sen-. 
timentul că nu mai rămîne nimic după tine. Prin ardere rupi, 
de asemenea, cu tradiţia părinţilor noștri, care întotdeauna au 
fost îngropaţi. Tradiţia se păstrează făcînd ceea ce au făcut îna- 
intașii, și prin îngropare ei dovedeau nădejdea întru înviere. A 
te lăsa incinerat înseamnă a renunţa la nădejdea învierii. 


O CRUCE PE MORMÎNIUL 
EROULUI NECUNOSCUT 


Așadar, tineretul românesc înscris în Garda de Fier a vrut 
să pună o cruce la Mormâîntul Eroului Necunoscut și a fost îm- 
piedecat s-o facă. 

Stranie împiedicare... 

Stranie, pentru că tineretul Gărzilor de Fier a avut gîndul 
cel bun, gîndul adevărat al oricărei conștiințe creștinești în fața 
unui cult străin, adus din ţări ce nu mai cred în Dumnezeu și 
care au simțit totuși, în primii ani după război, nevoia unui sub- 
stitut, a unui simulacru de credință. 

Căci fără cruce la mormâînt, cultul „eroului necunoscut“ nu 
e un cult creștinesc! Pentru cei care cred în lisus Hristos, nu exis- 
tă mîntuire în afara Lui și nimeni nu poate sta pentru semenul 
său în faţa lui Dumnezeu și a oamenilor, decât în măsura în care 
se împărtășește prin Biserică, de îndoita Lui Fire: Omeneas- 
că și Dumnezeiască. În termeni teologici, lisus Hristos, Dum- 
nezeul întrupat, este singurul om care are o fire generală, o 
„natură universală“, la care pot lua parte toți oamenii și care 
poate, cu alte cuvinte, să stea pentru toți, să-și ia asupră-și pă- 
catele lumii și să se jertfească pentru ele. 

Figura jertfei tuturor celor căzuţi pentru neam, printr-un 
om singur, în care toţi românii să le aducă prinosul sufletului 
lor de recunoștință și-nchinare, nu e îngăduită creştinilor de- 
cît întru Hristos. În afară de cruce, acest semn văzut al jertfei 
universale, care rămîne „semnul mântuirii, chiar dacă l-au în- 
fipt necredincioșii“, piatra de pe Mormîntul Eroului Necunoscut 
e pentru creștini o piatră de poticnire, de idolatrie, de smintea- 
lă. De lucrul acesta, firește, puţin le-a păsat statelor din Apus, 
căzute pe mîna cultului fără Dumnezeu, pe mîna francmaso- 
neriei. Ele nu puteau privi decît cu ochi buni o astfel de sub- 

stituire, care slăbea resorturile rugăciunii creștinilor cu care nu 
se prea aveau bine! Dar de lucrul acesta sîngera inima celor care, 
pierzînd părinte, soț, fiu, frate, urcau cu gînd duhovnicesc la 
Mormântul din dealul Expoziţiei!. 

Și iată că tineretul acestei țări simte instinctiv aceste lucruri. 
Preoţii merg alăturea de el să-nfigă o cruce la căpătiiul Eroului 
Necunoscut, spre a-l cuprinde și pe el în nădejdea mîntuirii 
creştinești universale, prefăcînd astfel în locaș adevărat de ru- 
găciune locul unde zace semnul viu al jertfei româneşti. Căci 
crucea nu-i numai simbol, dar și putere! 

Dar tineretul e împiedicat s-o facă din motive... urbanisti- 
ce, se zice. 

Amară rătăcire e rătăcirea celor rupţi de sufletul acestui neam! 

Și să fie numai atît? Să nu ascundă oprirea așezării crucii 
vreun alt gînd ? Nu şi-or fi zis cumva cei care au zidit Mormîn- 
tul Eroului Necunoscut că acesta ar putea fi „turc“, „ovrei“ sau 
necreștin — și de aceea vor fi împiedicat-o? 

Și mai amară rătăcire... Căci aceasta ar însemna că statul re- 
cunoaște un „cult universal“ al omului, care trece peste culte- 
le particulare, adică, cu alte cuvinte, că statul român tăgăduieşte 
Bisericii caracterul ei absolut și-i substituie un cult al „omeni- 
rei anonime“, peste cultul creștinesc. Dar atunci, nici un creştin 
n-ar mai putea merge la mormîntul acestui erou dezmoștenit, 
pentru care faptul de a fi ales să reprezinte jertfa neamului ro- 
mânesc echivalează cu un blestem, acela de a zace fără cruce, 
în afară de nădejdea învierii universale, smuls din comunita- 
tea veșnică a Bisericii din care a făcut poate parte în viaţă... 

Nu. Lucrul acesta nu-i îngăduit. Nu-l poate îngădui nici o 
conștință creștinească temătoare de soarta de după moarte a ce- 
lor ce i-au fost dragi. De orice „cult“ particular ar fi în fapt, ca 
reprezentant al jertfei neamului românesc, Eroul Necunoscut 
nu poate fi smuls din nădejdea mîntuirii, așa cum o așteaptă 
imensa majoritate a acestui neam, fără a fi smuls din chiar su- 
fletul lui. Încă o dată, crucea așezată chiar de necredincioși nu 
e mai puţin semnul mîntuirii tuturor. 

Oprirea așezării crucii face parte din cortegiul nemărginit 
de jigniri la care e supusă conștiința creștinească a acestei ţări, 
din partea celor ce nu mai cred în nimic și care cred că pot stri- 
ca, pe nesimţite, sufletele celor slabi de suflet. (Cine se roagă 

